Tiltale for manddrab efter straffelovens § 237 og forsøg herpå, jf. § 21, alt jf. 5 81 b. Forsøg på manddrab efter straffelovens § 237, jf. § 21, samt overtrædelse af straffelovens § 266, alt... Vis mere
Ret: Københavns Byret (1. instans)
Faggruppe: Straffesag — Almindelig domsmandssag
Sagsemner: Forurettede og vidner;
Liv og legeme;
Våben, eksplosiver og fyrværkeri;

Københavns Byret

Udskrift af dombogen

Adv. DP 0100-73111-00006-22

D O M

afsagt den 5. juli 2023 i sag

SS 4-31572/2022
Anklagemyndigheden
mod
Tiltalte
CPR nr. (Født 2000)

Sagens baggrund og parternes påstande

Anklageskriftet er modtaget den 20. december 2022 og tilkendegivelse er
modtaget den 12. maj 2023.

Tiltalte har inden hovedforhandlingen i en skrivelse af 12. april 2023 til retten
under henvisning til retsplejelovens § 687, stk. 1, besluttet, at sagen, der skulle
have været behandlet under medvirken af nævninger, i stedet skal be-handles
under medvirken af domsmænd.

Tiltalte er tiltalt for

1.
manddrab efter straffelovens § 237 og forsøg herpå, jf. § 21, alt jf. 5 81 b,
ved den 3. juli 2022 ca. kl. 17.33 i indkøbscenteret Fields, Arne Jacobsens Allé
12, København S, hvor han efter forudgående planlægning var taget til for at
dræbe, på offentligt tilgængeligt sted og ved brug af skydevåben, i den
tilhørende biografs lobbyområde med to skud dræbte Forurettede 1, hvilket blev
overværet af Forurettede 1's to mindreårige børn, hvorefter han med to skud
dræbte Forurettede 2, og derefter forsøgte at dræbe Forurettede 3 med ét skud,
hvilket mislykkedes, idet skuddet alene strejfede Forurettede 3's skulder.

2.
forsøg på manddrab efter straffelovens § 237, jf. § 21, samt overtrædelse af
straffelovens § 266, alt jf. § 81 b,
ved umiddelbart efter det i forhold I passerede at være løbet ind i indkøbs-
centeret, hvor han, på offentligt tilgængeligt sted og ved brug af skydevåben,
forsøgte at dræbe Forurettede 4, idet han rettede riflen mod hende og trykkede
på aftrækkeren, hvilket forehavende mislykkedes, idet skuddet ikke gik af,
hvorefter han rettede riflen mod Forurettede 5 og Forurettede 6 og

Std 75327



side 2

med denne adfærd truede med at foretage en strafbar handling mod dem,
hvilket var egnet til at fremkalde alvorlig frygt for deres liv, helbred eller vel-
færd.

3.
forsøg på manddrab efter straffelovens § 237,jf. § 21,jf. § 81 b,
ved umiddelbart efter det i forhold 2 passerede at være løbet videre ind i ind-
købscenteret, hvor han, på offentligt tilgængeligt sted og ved brug af skyde-
våben, forsøgte at dræbe én eller flere personer, idet han affyrede ét skud mod
en gruppe på ca. 20 uidentificerede personer samt Forurettede 7, der alle løb
væk fra ham, hvilket forehavende mislykkedes, idet skuddet ikke ramte nogen
af personerne.

3A.
subsidiært - overtrædelse af straffelovens § 252, jf. § 81 b,
Ved umiddelbart efter det i forhold 2 passerede at være løbet videre ind i ind-
købscenteret, hvor han på offentligt tilgængeligt sted ved brug af skydevå-ben,
forvoldte nærliggende fare for liv eller førlighed for ca. 20 uidentificere-de
personer samt Forurettede 7, idet han affyrede ét skud mod de på-gældende, der
alle opholdte sig i umiddelbar nærhed af skudretningen og løb væk fra tiltalte.

4.
forsøg på manddrab efter straffelovens § 237, jf. § 21, jf. § 81 b,
ved umiddelbart efter det i forhold 3 eller 3A passerede, på offentligt tilgæn-
geligt sted og ved brug af skydevåben, at have forsøgt at dræbe Forurettede 8,
Forurettede 9 og Forurettede 10, der stod meget tæt, idet tiltal-te afgav ét skud
ind igennem glasgelænderet til en rulletrappe, hvorved han ramte Forurettede 8
i benet.

5.
forsøg på manddrab efter straffelovens § 237, jf. § 21, samt overtrædelse af
straffelovens § 252, stk. 1, jf. § 81 b,
ved umiddelbart efter det i forhold 4 passerede, på offentligt tilgængeligt sted
og ved brug af skydevåben, at have forsøgt at dræbe Forurettede 8 og
Forurettede 11, der opholdt sig helt op ad Forurettede 8, idet tiltalte af-gav ét
skud mod personer på rulletrappen, alt hvorved Forurettede 8 blev ramt i ryg-
gen. Tiltalte forvoldte ved skudafgivelsen samtidig nærliggende fare for liv eller
førlighed for de øvrige uidentificerede personer, der befandt sig i umid-delbar
nærhed af skudretningen.

6.
forsøg på manddrab efter straffelovens § 237, jf. § 21 samt overtrædelse af
straffelovens § 252, stk. 1, jf. § 81 b,
ved umiddelbart efter det i forhold 5 passerede, på offentligt tilgængeligt sted
og ved brug af skydevåben, at have forsøgt at dræbe Forurettede 11 og
Forurettede 12, idet tiltalte afgav ét skud mod dem, imens de flygtede væk



side 3

fra rulletrappen. Skuddet gik gennem lungen og ud under venstre bryst på
Forurettede 11 og videre ind i den nederste del af ryggen på den foranløbende
Forurettede 12. Tiltalte forvoldte ved skudafgivelsen samtidig nærliggende fare
for liv eller førlighed for de øvrige personer, der befandt sig i umiddelbar
nærhed af skudretningen, herunder Forurettede 13, Forurettede 14 samt
Forurettede 9.

7.
manddrab efter straffelovens § 237 og forsøg derpå, jf. § 21, samt overtræ-delse
af straffelobens § 252, stk. 1, jf. § 81 b,
ved umiddelbart efter det i forhold 6 passerede, på offentligt tilgængeligt sted
og ved brug af skydevåben, at have dræbt Forurettede 15 og forsøgt at dræbe
Forurettede 16, idet tiltalte skød én gang op mod gruppen af personer, der
befandt sig på rulletrappen og forsøgte at flygte derfra, hvilket blev
vanskeliggiort af mængden af mennesker samtidig med at rulletrappen kørte
ned i retning mod tiltalte. Skuddet gik gennem Forurettede 15's skulder og
hoved og videre ud, hvorefter skuddet strejfede Forurettede 16's balle.
Forurettede 15 afgik ved døden som følge af skudlæsio-nerne. Tiltalte forvoldte
ved skudafgivelsen samtidig nærliggende fare for liv eller førlighed for den
øvrige gruppe af personer, der befandt sig i umiddelbar nærhed af
skudretningen, herunder Forurettede 17, Forurettede 18, Forurettede 19,
Forurettede 20 samt Forurettede 21.

8.
overtrædelse af straffelovens § 266, jf. § 81 b,
ved umiddelbart efter det i forhold 7 passerede, på offentligt tilgængeligt sted
og ved brug af skydevåben, at have truet med at foretage en strafrar hand-ling,
idet tiltalte to gange rettede riflen mod Forurettede 17, der lå i mængden af
personer på rulletrappen, hvilket var egnet til at fremkalde al-vorlig frygt for
Forurettede 17's liv, helbred eller velfærd.

9.
overtrædelse af straffelovens 266. jf. 81 b,
ved umiddelbart efter det i forhold 8 passerede at have taget rulletrappen op til
næste etage, hvor han, på offentligt tilgængeligt sted og ved brug af sky-
devåben, ved et restaurantområde truede med at foretage en strafbar hand-ling,
idet han rettede riflen mod Forurettede 22 og en uidentificeret mand, hvilket var
egnet til at fremkalde alvorlig frygt for deres liv, helbred eller vel-færd.

10.
forsøg på manddrab efter straffelovens § 237, jf. § 21, jf. § 81 b,
ved umiddelbart efter det i forhold 9 passerede, på offentligt tilgængeligt sted
og ved brug af skydevåben, at have forsøgt at dræbe Forurettede 23, idet tiltalte
skød Forurettede 23 igennem forsiden af maven, hvilket medførte tarmud-fald.



side 4

11.
overtrædelse af straffelovens § 192 a, stk. 3, jf. stk. 1, nr. 1, jf. våbenlovens §
10, stk. 1, jf. § 2, stk. 1, jf. § 1, stk. 1, nr. 1, jf. straffelovens § 81 b, samt
overtrædelse af knivlovens § 7, stk. 1, jf. § 2, stk. 1, nr. 1,
ved forud for, i forbindelse med og i forlængelse af det i forhold I til 10 pas-
serede, uden anerkendelsesværdigt formål og uden politiets tilladelse, på of-
fentligt tilgængeligt sted, under særligt skærpende omstændigheder, at have
været i besiddelse af en riffel med tilhørende ammunition, og anvendt den som
beskrevet i forhold l- IO, ligesom tiltalte afgav yderligere tre skud med riflen i
indkøbscenteret samt efterfølgende ét skud på parkeringspladsen ved
indkøbscenteret, forud for anholdelsen Id. 17.48, samt været i besiddelse af en
pistol og en kniv med en klinge på 16,9 cm.

Anklagemyndigheden har nedlagt påstand om, at tiltalte dømmes til anbrin-
gelse på Sikringsafdelingen under Afdeling for Retspsykiatri, Region Sjæl-land,
jf. straffelovens § 68, jf. § 16, stk. 1.

Anklagemyndigheden har nedlagt påstand om, der ikke fastsættes længstetid for
foranstaltningen, jf. straffelovens § 68a, stk. 2.

Anklagemyndigheden har endvidere nedlagt påstand om, at der hos tiltalte i
medfør af straffelovens § 75, stk. 2, konfiskeres en Iphone 8 (koster M1-2/ 1),
en riffel af mrk. Sauer (koster M1-4/5) med tilhørende hardcase (koster A1-
2/7), diverse magasiner og ammunition, herunder uafskudte 6,5x55 mm
riffelpatroner af mærket Nirma Golden Target, en pistol af mrk. Spreewerk med
tilhørende magasin (KT 10 og 11), dolk med tilhørende skede (koster M1-4/3
og M1-4/2) samt papir med håndskrevne noter fundet på tiltaltes bo-pæl (koster
M1-1/7, M1-1/8, M1-1/9, M1-1/10, M1-1/15, M1-1/16, M1-1/ 27 og M1-1/41).

Tiltalte har nedlagt påstand om frifindelse for straf efter straffelovens § 16, stk.
1, og påstand om, at tiltalte dømmes til anbringelse på psikiatrisk afde-ling.

Forsvareren har oplyst, at det ikke betrides, at tiltalte var i Fields den 3. juli
2022 og medbragte riffel, pistol og kniv, at der blev afgivet adskillige skud med
riflen, og at 3 personer afgik ved døden og flere blev såret.

Tiltalte har ikke protesteret mod konfiskationspåstanden.

Erstatningskrav:

Bistandsadvokaten har på vegne af afdøde Forurettede 1's pårørende nedlagt et
samlet erstatningskrav på 3.172.843 kr., hvoraf 150.000 kr. udgør godtgø-relse
efter erstatningsansvarslovens § 26 a til afdødes ægtefælle og 250.000 kr. udgør
godtgørelse efter erstatningsansvarslovens § 26 a til hver af afdø-des to
mindreårige børn. Bistandsadvokaten har endvidere taget forbehold



side 5

for yderligere erstatning i henhold til de i ertstatningslovens gældende udmå-
lingsregler og henvist til ekstrakten vedr. erstatning side 5.

Forsvareren har oplyst, at erstatningspligten og kravets opgørelse på det fo-
religgende grundlag bestrides.

Retsformanden har henskudt behandlingen af erstatningskravet, bortset fra
kravet om godtgørelse efter ertstatningslovens § 26 a, til behandling ved Er-
statningsnævnet.

Bistandsadvokaten har på vegne af afdøde Forurettede 2's pårø-rende nedlagt
påstand om godtgørelse efter arbejdsskadesikringslovens § 23, jf.
erstatningsansvarslovens § 26 a, til afdødes mor på 150.000 kr. og 250.000 kr.
til afdødes søster. Bistandsadvokaten har henvist til ekstrakten vedr. erstatning,
side 13.

Forsvareren har oplyst, at erstatningspligten og kravets opgørelse på det fo-
religgende grundlag bestrides.

Bistandsadvokaten har på vegne af afdøde Forurettede 15's mor, far og bror
nedlagt påstand om godtgørelse erstatningsansvarslovens § 26 a til hver på
150.000 kr. Bistandsadvokaten har henvist til ekstrakten vedr. erstatning, side
795.

Forsvareren har oplyst, at erstatningspligten og kravets opgørelse på det fo-
religgende grundlag bestrides.

Bistandsadvokaten har på vegne af Forurettede 3 nedlagt en samlet påstand om
erstatning på 102.072,65 kr. hvoraf 25.000 kr. udgør godtgørelse efter
erstatningsansvarslovens § 26 og taget forbehold for yderligere erstatning i
henhold til de i ertstatningslovens gældende udmålingsregler og henvist til
ekstrakten vedr. erstatning, side 15.

Forsvareren har oplyst, at erstatningspligten og kravets opgørelse på det fo-
religgende grundlag bestrides.

Retsformanden har henskudt behandlingen af erstatningskravet, bortset fra
kravet om godtgørelse efter ertstatningslovens § 26, til behandling ved Er-
statningsnævnet.

Bistandsadvokaten har på vegne af Forurettede 4 nedlagt en samlet påstand om
erstatning på 26.160 kr. hvoraf 20.000 kr. udgør godtgø-relse efter
erstatningsansvarslovens § 26 og taget forbehold for yderligere er-statning i
henhold til de i ertstatningslovens gældende udmålingsregler og henvist til
ekstrakten vedr. erstatning, side 49.

Forsvareren har oplyst, at erstatningspligten og kravets opgørelse på det fo-



side 6

religgende grundlag bestrides.

Retsformanden har henskudt behandlingen af erstatningskravet, bortset fra
kravet om godtgørelse efter ertstatningslovens § 26, til behandling ved Er-
statningsnævnet.

Bistandsadvokaten har på vegne af Forurettede 5 nedlagt en fore-løbig samlet
påstand om erstatning på 2.738,26 kr. og taget forbehold for yderligere
erstatning i henhold til de i ertstatningslovens gældende udmå-lingsregler og
henvist til ekstrakten vedr. erstatning, side 37.

Forsvareren har oplyst, at erstatningspligten og kravets opgørelse på det fo-
religgende bestrides.

Retsformanden har henskudt behandlingen af erstatningskravet til behandling
ved Erstatningsnævnet.

Bistandsadvokaten har på vegne af Forurettede 6 nedlagt en samlet på-stand om
erstatning på 3.300 kr. og taget forbehold om yderligere erstatning i henhold til
de i ertstatningslovens gældende udmålingsregler og henvist til ekstrakten vedr.
erstatning, side 45.

Forsvareren har oplyst, at erstatningspligten og kravets opgørelse på det fo-
religgende grundlag bestrides.

Retsformanden har henskudt behandlingen af erstatningskravet til behandling
ved Erstatningsnævnet.

Bistandsadvokaten har på vegne af Forurettede 7 nedlagt en samlet påstand om
erstatning på 29.085,50 kr. hvoraf 20.000 kr. udgør godt-gørelse efter
erstatningsansvarslovens § 26 og taget forbehold for yderligere erstatning i
henhold til de i ertstatningslovens gældende udmålingsregler og henvist til
ekstrakten vedrørende erstatning, side 57.

Forsvareren har oplyst, at erstatningspligten og kravets opgørelse på det fo-
religgende grundlag bestrides.

Retsformanden har henskudt behandlingen af erstatningskravet, bortset fra
kravet om godtgørelse efter ertstatningslovens § 26, til behandling ved Er-
statningsnævnet.

Bistandsadvokaten har på vegne af Forurettede 9 nedlagt en samlet på-stand om
erstatning på 37.400 kr., hvoraf 20.000 kr. udgør godtgørelse efter
erstatningsansvarslovens § 26 og taget forbehold for yderligere erstatning i
henhold til de i ertstatningslovens gældende udmålingsregler og henvist til
ekstrakten vedrørende erstatning, side 571.



side 7

Forsvareren har oplyst, at erstatningspligten og kravets opgørelse på det fo-
religgende grundlag bestrides.

Retsformanden har henskudt behandlingen af erstatningskravet, bortset fra
kravet om godtgørelse efter ertstatningslovens § 26, til behandling ved Er-
statningsnævnet.

Bistandsadvokaten har på vegne af Forurettede 8 nedlagt en sam-let påstand om
erstatning på 128.568,90 kr. hvoraf 40.000 kr. udgør godtgø-relse efter
erstatningsansvarslovens § 26 og taget forbehold for yderligere er-statning i
henhold til de i ertstatningslovens gældende udmålingsregler og henvist til
ekstrakten vedrørende erstatning, side 69-532

Forsvareren har oplyst, at erstatningspligten og kravets opgørelse på det fo-
religgende bestrides.

Retsformanden har henskudt behandlingen af erstatningskravet, bortset fra
kravet om godtgørelse efter ertstatningslovens § 26, til behandling ved Er-
statningsnævnet.

Bistandsadvokaten har på vegne af Forurettede 10 nedlagt en samlet påstand
om erstatning på 174.309 kr., hvoraf 20.000 kr. udgør godtgørelse efter
erstatningsansvarslovens § 26 og taget forbehold for yderli-gere erstatning i
henhold til de i ertstatningslovens gældende udmålingsregler og henvist til
ekstrakten vedrørende erstatning, side 533.

Forsvareren har oplyst, at erstatningspligten og kravets opgørelse på det fo-
religgende grundlag bestrides.

Retsformanden har henskudt behandlingen af erstatningskravet, bortset fra
kravet om godtgørelse efter ertstatningslovens § 26, til behandling ved Er-
statningsnævnet.

Bistandsadvokaten har på vegne af Forurettede 11 nedlagt en samlet påstand om
erstatning på 63.220 kr., hvoraf 30.000 kr. udgør godtgørelse ef-ter
erstatningsansvarslovens § 26 og taget  forbehold for yderligere erstat-ning i
henhold til de i ertstatningslovens gældende udmålingsregler og henvist til
ekstrakten vedrørende erstatning, side 583.

Forsvareren har oplyst, at erstatningspligten og kravets opgørelse på det fo-
religgende grundlag bestrides.

Retsformanden har henskudt behandlingen af erstatningskravet, bortset fra
kravet om godtgørelse efter ertstatningslovens § 26, til behandling ved Er-
statningsnævnet.

Bistandsadvokaten har på vegne af Forurettede 12 nedlagt en samlet



side 8

påstand om erstatning på 37.061 kr., hvoraf 25.000 kr. udgør godtgørelse ef-ter
erstatningsansvarslovens § 26 og taget  forbehold for yderligere erstat-ning i
henhold til de i ertstatningslovens gældende udmålingsregler og henvist til
ekstrakten vedrørende erstatning, side 695.

Forsvareren har oplyst, at erstatningspligten og kravets opgørelse på det fo-
religgende grundlag bestrides.

Retsformanden har henskudt behandlingen af erstatningskravet, bortset fra
kravet om godtgørelse efter ertstatningslovens § 26, til behandling ved Er-
statningsnævnet.

Bistandsadvokaten har på vegne af Forurettede 13 nedlægges en samlet påstand
om erstatning på 28.600 kr., hvoraf 15.000 kr. udgør godtgørelse efter
erstatningsansvarslovens § 26 og taget forbehold om yder-ligere erstatning i
henhold til de i ertstatningslovens gældende udmålingsreg-ler og henvist til
ekstrakten vedrørende erstatning, side 639.

Forsvareren har oplyst, at erstatningspligten og kravets opgørelse på det fo-
religgende grundlag bestrides.

Retsformanden har henskudt behandlingen af erstatningskravene, bortset fra
kravet om godtgørelse efter ertstatningslovens § 26, til behandling ved Er-
statningsnævnet.

Bistandsadvokaten har på vegne af Forurettede 14 ned-lagt en samlet påstand
om erstatning på 46.501,64 kr.hvoraf 15.000 kr. ud-gør godtgørelse efter
erstatningsansvarslovens § 26 og taget forbehold om yderligere erstatning i
henhold til de i ertstatningslovens gældende udmå-lingsregler og henvist til
ekstrakten vedrørende erstatning,side 675.

Forsvareren har oplyst, at erstatningspligten og kravets opgørelse på det fo-
religgende grundlag bestrides.

Retsformanden har henskudt behandlingen af erstatningskravene, bortset fra
kravet om godtgørelse efter ertstatningslovens § 26, til behandling ved Er-
statningsnævnet.

Bistandsadvokaten har på vegne af Forurettede 16 nedlagt en samlet påstand
om erstatning på 26.980 kr., hvoraf 25.000 kr. udgør godtgø-relse efter
erstatningsansvarslovens § 26 og taget forbehold om yderligere er-statning i
henhold til de i ertstatningslovens gældende udmålingsregler og henvist til
ekstrakten vedrørende erstatning, side 797.

Forsvareren har oplyst, at erstatningspligten og kravets opgørelse på det fo-
religgende grundlag bestrides.



side 9

Retsformanden har henskudt behandlingen af erstatningskravene, bortset fra
kravet om godtgørelse efter ertstatningslovens § 26, til behandling ved Er-
statningsnævnet.

Bistandsadvokaten har på vegne af Forurettede 17 nedlagt en samlet påstand
om erstatning på 21.600 kr., hvoraf 15.000 kr. udgør godtgø-relse efter
erstatningsansvarslovens § 26 og taget forbehold om yderligere er-statning i
henhold til de i ertstatningslovens gældende udmålingsregler og henvist til
ekstrakten vedrørende erstatning, side 809.

Forsvareren har oplyst, at erstatningspligten og kravets opgørelse på det fo-
religgende grundlag bestrides.

Retsformanden har henskudt behandlingen af erstatningskravene, bortset fra
kravet om godtgørelse efter ertstatningslovens § 26, til behandling ved Er-
statningsnævnet.

Bistandsadvokaten har på vegne af Forurettede 18 ned-lagt en samlet påstand
om erstatning på 33.700 kr., hvoraf 15.000 kr. udgør godtgørelse efter
erstatningsansvarslovens § 26 og taget forbehold om yder-ligere erstatning i
henhold til de i ertstatningslovens gældende udmålingsreg-ler og henvist til
ekstrakten vedrørende erstatning, side 825.

Forsvareren har oplyst, at erstatningspligten og kravets opgørelse på det fo-
religgende grundlag bestrides.

Retsformanden har henskudt behandlingen af erstatningskravene, bortset fra
kravet om godtgørelse efter ertstatningslovens § 26, til behandling ved Er-
statningsnævnet.

Bistandsadvokaten har på vegne af Forurettede 21 nedlagt en samlet påstand
om erstatning på 21.600 kr.hvoraf 15.000 kr. udgør godtgørelse ef-ter
erstatningsansvarslovens § 26 og taget forbehold om yderligere erstatning i
henhold til de i ertstatningslovens gældende udmålingsregler og henvist til
ekstrakten vedrørende erstatning, side 909.

Forsvareren har oplyst, at erstatningspligten og kravets opgørelse på det fo-
religgende grundlag bestrides.

Retsformanden har henskudt behandlingen af erstatningskravene, bortset fra
kravet om godtgørelse efter ertstatningslovens § 26, til behandling ved Er-
statningsnævnet.

Bistandsadvokaten har på vegne af Forurettede 19 nedlagt en samlet på-stand
om erstatning på 35.020 kr., hvoraf 15.000 kr. udgør godtgørelse efter
erstatningsansvarslovens § 26 og taget forbehold om yderligere erstatning i
henhold til de i ertstatningslovens gældende udmålingsregler og henvist til



side 10

ekstrakten vedrørende erstatning, side 839.

Forsvareren har oplyst, at erstatningspligten og kravets opgørelse på det fo-
religgende grundlag bestrides.

Retsformanden har henskudt behandlingen af erstatningskravene, bortset fra
kravet om godtgørelse efter ertstatningslovens § 26, til behandling ved Er-
statningsnævnet.

Bistandsadvokaten har på vegne af Forurettede 20 oplyste, at der på vegne af
vidnet nedlægges en samlet påstand om erstatning på 21.600 kr., hvoraf 15.000
kr. udgør godtgørelse efter erstatningsansvarslovens § 26 og taget forbehold om
yderligere erstatning i henhold til de i ertstatningslovens gældende
udmålingsregler og henvist til ekstrakten vedrørende erstatning, si-de 905.

Forsvareren har oplyst, at erstatningspligten og kravets opgørelse på det fo-
religgende grundlag bestrides.

Retsformanden har henskudt behandlingen af erstatningskravene, bortset fra
kravet om godtgørelse efter ertstatningslovens § 26, til behandling ved Er-
statningsnævnet.

Bistandsadvokaten har på vegne af Forurettede 23 oplyste, at der på vegne af
vidnet nedlægges en samlet påstand om erstatning på 86.012,78 kr., hvoraf
30.000 kr. udgør godtgørelse efter erstatningsansvarslovens § 26 og taget
forbehold om yderligere erstatning i henhold til de i ertstatningslovens
gældende udmålingsregler og henvist til ekstrakten vedrørende erstatning, si-de
915.

Forsvareren har oplyst, at erstatningspligten og kravets opgørelse på det fo-
religgende grundlag bestrides.

Retsformanden har henskudt behandlingen af erstatningskravene, bortset fra
kravet om godtgørelse efter ertstatningslovens § 26, til behandling ved Er-
statningsnævnet.

Forklaringer

Der er afgivet forklaring af vidnerne Forurettede 4, Vidne 1, Forurettede 5,
Forurettede 6, Forurettede 7, Forurettede 9, Forurettede 8, Forurettede 10,
Forurettede 11, Forurettede 12, Forurettede 13, Forurettede 14, Forurettede 16,
Forurettede 17, Forurettede 18, Forurettede 21, Forurettede 19, Forurettede 20,
Forurettede 22, Forurettede 23 og politibetjent Vidne 2.

Forurettede 4 har til retsbogen afgivet følgende forklaring:



side 11

"...
Vidnet forklarede vedrørende forhold 2, at hun var i Fields den pågældende
dag. Hun havde været på en neglesalon, og hun forlod neglesalonen alene. Hun
gik ud for at hente kaffe på etagen nedenunder. Da hun var på vej over mod
elevatoren, kom tiltalte ud fra biografen. De fik øjenkontakt, og tiltalte løftede
geværet og pegede mod hende. Hun satte i løb og flygtede fra tiltalte. Der var
ikke stor afstand mellem dem, da de fik øjenkontakt. Hun vil tro, at afstanden
var 10-13 meter. Hun løb hen til neglesalonen for at hente hendes eksmands
søster, og de løb ind på lageret og gemte sig. Der var mange men-nesker på
lageret. Folk begyndte at spærre døren med kasser, beton og me-tal. Der var
nogen, der bankede på døren. De svarede ikke, men begyndte at græde og
skrige. De blev evakueret af politiet efter ca. 17 minutter.

Vidnet har sendt et billede ind til politiet, da hun blev spurgt, hvilket tøj hun
havde på. Hun var iført en hvid kjole med noget sort på.

Forevist billede, bilag D-33-5-1-2, Ekstrakt 3, side 44, bekræftede vidnet, at det
er det tøj, som hun havde på i Fields. Hun havde dog kondisko på i Fi-elds.

Forevist stillbillede fra overvågningen, bilag D-33-5-1-3, Ekstrakt 3, side 45,
forklarede vidnet, at det er hende, der er yderst til højre.

Adspurgt af bistandsadvokaten forklarede vidnet, at hun efter episoden var
sygemeldt i én til halvanden måned. Derefter var hun under pres fra den skole
hun gik på, da de sagde, at hun ikke kunne blive ved med at være sygemeldt,
hvorfor hun vendte tilbage på det tidspunkt. I ca. 5 måneder efter episoden i
Fields, kunne hun ikke tage i indkøbscenter, købe ind i et supermarked eller gå
på legepladsen med sine børn, hvilket hendes mand var nødt til at gøre. Hun
kan ikke arbejde, for hver gang hun skal ind i en forretning for at arbej-de, så
føler hun, at hun bliver udsat for det samme. Hver gang hun skal i et
indkøbscenter er hun også bange for, at hun bliver udsat for det igen. Hun har
aldrig prøvet, at nogen har peget på hende med et våben. Hun får ikke nogen
hjælp nu. Hendes egen læge har sagt, at hun ville blive henvist til psy-kolog,
men hun er endnu ikke kommet til hos en psykolog, da hun har fået at vide, at
der ventetid.
..."

Vidne 1 har til retsbogen afgivet følgende forklaring:

"...
Vidnet forklarede vedrørende forhold 2, at hun den 3. juli 2022 skulle have
været til koncert i Royal Arena, og hun var inden koncerten i Fields for at få
noget at spise. Hun var på øverste etage på restauranten Subway, og mens hun
sad og spiste, så hun en masse mennesker på etagen nedenunder løbe fra
biografen og hen mod butikken Zara. Hun kiggede bagud og tænkte, hvad



side 12

der skete. Hun så nu tiltalte komme løbende hen på den bro mod butikkerne
Pieces og Butik 1. Hun så, at tiltalte, med et gevær, sigtede på en kvin-de, der
stod foran ham. Geværet gik ikke af, vidnet løb væk, og hun så derfor ikke
mere. Kvinden, som tiltalte skød på, havde en hvid kjole med noget lilla på.
Vidnet kunne se, at tiltalte prøvede at skyde med geværet ved at tage på
aftrækkeren, og hun kunne se, at han lagde noget energi i det. Geværet gik ikke
af, og vidnet så, at han genladede det. Han trak geværet ned og rodede lidt med
det. Det var på dette tidspunkt, at vidnet løb væk fra tiltalte, og kort efter hørte
hun et stort brag.

Forsvareren foreholdt vidnet hendes forklaring afgivet til afhøringsrapport af 4.
juli 2022, Ekstrakt 3, side 49, 2. store afsnit, hvoraf fremgår;

”…
A var kommet i retning fra Name It/Baby Sam og drejede ligesom ind på
”broen” ved rulletrappen. Her så vidnet, at han rettede det gevær som han
havde medbragt, mod en kvinde, som var på vej væk fra ham. Kvinden var ca. 1
meter fra ham og havde ryggen til ham. Vidnet så, at A tog aftræk fra
aftrækkeren på geværet, men geværet klikkede/skød ikke, hvorfor A vendte løbet
ned mod gulvet og genladede geværet, hvorfor vidnet sagde til sin ve-ninde,
”kom vi løber” .
…”

Vidnet vedstod forklaringen, og vidnet forklarede videre, at hun ikke kan huske,
om hun hørte en kliklyd. Hun mener ikke, at hun blev bedt om at skri-ve under
på noget i forbindelse med, at hun blev afhørt.
..."

Forurettede 5 har til retsbogen afgivet følgende forklaring:

"...
Vidnet forklarede vedrørende forhold 2, at hendes datter skulle til koncert i
Royal Arena, og vidnet mødtes med sin veninde Forurettede 6 i Fields, hvor de
skulle shoppe og hygge sig. Lige da de var kommet ud af en butik og gik og
snak-kede om, at de skulle finde noget at spise, så hun, at tiltalte kom rendende
med et gevær, som han pegede med mod en ung kvinde med tørklæde. He-refter
drejede han geværet mod vidnet og Forurettede 6. Vidnet kiggede væk, men
blev så klar over, at de nok ikke skulle blive der, og de løb ind i en butik, hvor
de gemte sig. Da vidnet så tiltalte, tænkte hun, at han var en klaphat, og at han
måske skulle skræmme nogen. Vidnet tænkte, at han ville have op-
mærksomhed, og hun kiggede derfor væk. Derefter gik alvoren op for dem, og
de blev meget bange og gemte sig. De gik imod tiltalte, da de så ham før-ste
gang. Vidnet og Forurettede 6 gik ved siden af hinanden og snakkede om, hvor-
vidt de skulle spise nu eller skulle nøjes med noget at drikke. De holdt ikke
hinanden i hånden.

Forevist billede fra videoovervågning, bilag E-248-2, Ekstrakt 3, side 61,



side 13

forklarede vidnet, at det hende og Forurettede 6 på billedet til venstre på 1.
plan. Det er vidnet, der går til venstre og Forurettede 6, der går til højre.

De løb ind i en butik og gemte sig i et prøverum. Det virkede ikke særlig klogt,
da de derinde hørte, at han skød med begæret. De var i butikken i ca. 20
minutter og da politiet kom, forlod de forretningen og Fields.

Adspurgt af forsvareren forklarede vidnet, at hun først hørte, at der blev skudt,
da hun stod inde i prøverummet.

Adspurgt af bistandsadvokaten forklarede vidnet, at hun først nu har været til
psykolog. Hun troede bare, at det skulle have tid, men det skulle det ikke. Hun
er derfor kommet til psykolog nu. Efter den 3. juli 2022 var hun syge-meldt i en
uge og havde derefter ferie.
..."

Forurettede 6 har til retsbogen afgivet følgende forklaring:

"...
Vidnet forklarede vedrørende forhold 2, at hun var i Fields sammen med sin
veninde Forurettede 5, mens Forurettede 5's datter var til koncert. De var lige
kommet ud af en tøjbutik og gik og snakkede om, hvad de skulle bruge resten af
tiden på. Vidnet så en kvinde, der kom løbende med tiltalte bag sig med et
gevær. Hun troede først, at det var søskende, der legede, og vidnet tænkte, at det
var et tåbeligt sted at lege røver og soldater. Tiltalte ændrede retning og pe-gede
nu med sit gevær mod vidnet og Forurettede 5. Tiltalte pegede med geværet i
den retning, som han kiggede, og han kiggede over mod dem. Hun tænkte igen,
at det var tåbeligt at lege røver og soldater dér, men da hun så, at andre løb væk
fra tiltalte, blev hun bange. Da tiltalte var på vej forbi dem, løb de ind i en
butik. Vidnet tænkte, at de ikke skulle ned ad rulletrappen. Alvoren gik op for
hende, da de andre løb væk, og de løb derfor ind i den første og bedste butik og
gemte sig. De kunne ikke rigtig gemme sig i butikken, og de løb videre ind i en
række omklædningsrum, hvor de gemte sig. Der var yder-ligere to personer i
omklædningsrummene, der var gemt bag et skab. De to andre personer kravlede
op på toppen af skabene, og de kunne se lidt ud. Hun følte, at det tog en
evighed. Forurettede 5 var begyndt at ringe til 112, men kom ikke igennem.
Forurettede 5 skulle også have fat i sin datter. Mens de var i
omklædningsrummet, hørte de, at der blev affyret skud - flere skud ad gan-gen -
og de kunne høre på lyden, at lydene af skuddene bevægede sig væk. De kunne
også høre, at lyden af skuddene kom tættere på og lød som om de blev affyret
ude foran den butik, hvor vidnet og Forurettede 5 var. På et tidspunkt kom
politiet, og de to andre personer viste vidnet og Forurettede 5, at de nu kunne
komme ud. Der var gået ca. 20 minutter.

Forevist stillbillede fra overvågningen, bilag E-146-2, Ekstrakt 3, side 57,
forklarede vidnet, at det er hende og Forurettede 5, der går yderst til venstre i
bille-det på 1. etage. Det er hende, der gik til højre, og man kan se
gerningsman-



side 14

den, der stod foran dem.

Adspurgt af bistandsadvokaten forklarede vidnet, at hun efter den 3. juli 2022
var sygemeldt i 14 dage, og hun har gået til psykolog. Hun har oplevet episoder,
hvor hun er blevet bange, når hun har været i det offentlige og hørt høje lyde.
..."

Forurettede 7 har til retsbogen afgivet følgende forklaring:

"...
Vidnet forklarede vedrørende forhold 3, at hun var på arbejde i Butik 1 i Fields
den pågældende dag. Butikken ligger på 1. plan, og hun var på arbej-de
sammen med Person 1 og Forurettede 21. Hun stod bag kassen og satte bøjler
sam-men med elastikker. Vidnet hørte, at der blev løbet udenfor, og at der var
tu-mult. Forurettede 21 stod lige ved indgangen, og Person 1 var et sted mellem
dem. Forurettede 21 vendte sig ind i butikken og råbte kraftigt "løb", og derefter
løb Forurettede 21 og Person 1 til højre sammen med andre udenfor butikken.
Vidnet, som stadig havde bøjler i hånden, løb hen og kiggede ud for at se,
hvorfor de løb. Hun så tiltalte, der stod 10-15 meter væk fra hende til venstre.
Han havde et gevær, som han holdt skråt op i luften. Han så tilfreds ud, som om
han nød, at folk var bange for ham. Tiltalte bevægede sig forholdsvis roligt,
ligesom han poserede lidt med våbenet. Hun registrerede det hele på et sekund,
og herefter løb hun til højre efter de andre, men hun kunne fornemme, at hun
var et stykke efter Person 1 og Forurettede 21. Hun løb væk fra tiltalte, da hun
kunne se, at han holdt geværet. Da hun så tiltalte første gang, stod han ikke helt
stille, men gik lidt på stedet, som om han poserede lidt og gik frem og tilbage.
Vid-net så sig ikke tilbage. Hun løb efter de andre - lidt rundt om et hjørne - og
hørte et skud. Hun ved ikke præcist, hvor hun var henne, da hun hørte skud-det.
Vidnet blev ved med at løbe, og lidt efter hørte hun endnu et skud. Hun tænkte,
at tiltalte skød efter hende, da hun var den der var bagerst i forhold til de andre.
De kom ned ad en trappe ved siden af Bilka og løb ud ad Fields.

Vidnet så mennesker foran hende, da hun løb væk fra tiltalte. Hendes for-
nemmelse var, at der var måske 20-25 personer foran hende, og hun følte, at
hun var den bagerste, da hun var den sidste i hendes gruppe, men der kan
sagtens have været flere bag hende.

Forevist stillbillede fra videoovervågning, bilag E-70-4, Ekstrakt 3, side 68,
forklarede vidnet, at det er hende, der løber bagerst i billedet. Vidnet havde
stadig de hvide bøjler i hånden.

Forevist stillbillede fra videoovervågning, bilag E-70-4, ekstrakt 3, side 69,
forklarede vidnet, at det er hende med den sorte kjole lige før butikken Vero-
moda. Hun kan genkende sig selv på nøglebundet, som hun har i en rem om
halsen og på hendes sandaler.



side 15

Adspurgt af forsvareren forklarede vidnet, at hun ikke kan sige noget om, hvor
tiltalte pegede hen med geværet, da han befandt sig bag vidnet, og hun ved
ikke, hvilken retning de to skud blev affyret.

Adspurgt af bistandsadvokaten forklarede vidnet, at episoden er anmeldt som en
arbejdsskade, da hun var på arbejde, og at der endnu ikke er truffet afgø-relse i
Arbejdsmarkedets Erhvervssikring. Hun gik til psykolog på grund af episoden,
og hun havde efter episoden problemer med at møde op på arbej-de, men havde
ferie fra Butik 1 lige efter episoden. Vidnet havde to jobs på det tidspunkt. Det
ene i Butik 1 og et andet i et smykkefirma, der ikke lå i Fields. Butik 1 var
lukket ugen efter episoden, men hun skulle have været på arbejde 10 timer i
smykkefirmaet. Det kunne hun imid-lertid ikke klare, og var kun på arbejde 3
timer. Hun blev derfor sygemeldt de resterende timer den uge, og derefter holdt
hun ferie. Hun tror, at hun havde været nødt til at sygemelde sig, hvis hun ikke
holdt ferie, for hun hav-de det heller ikke særlig godt under sin ferie.

Bistandsadvokaten henviste til ekstrakten vedrørende erstatning, side 61 og 65.

Vidnet bekræftede, at hun var til psykolog 4 gange efter episoden. Episoden har
påvirket hende meget, og det har været en stor beslutning at møde op i retten i
dag. Hendes egen læge har sagt, at hun viser tegn på PTSD, hvilket hun ikke
havde i forvejen.
..."

Forurettede 9, der var mindreårig, er blevet videoafhørt den 23. august 2022 kl.
10.00 og optagelsen er blevet afspillet i retten. Der henvises til bilag E-169-4,
Ekstrakt 3, side 79 - 82.

Forurettede 8 har til retsbogen afgivet følgende forklaring:

"...
Vidnet forklarede vedrørende forhold 4 og 5, at hun var på Fields den på-
gældende dag sammen med sin datter Forurettede 20. De stod i kø til Burger
King lige foran rulletrappen. Først hørte hun et smæld af noget glas eller andet,
der gik i stykker. Hun reagerede ved at tænke, at det var noget, der var smadret,
men pludselig kom der et skud til, og folk begyndte at løbe mod rulletrappen fra
begge sider. Vidnet og Forurettede 20 stod på gangbroen ved rulletrappen og
blev mast fra begge sider. Det var et voldsomt pres, og hun har aldrig oplevet
no-get lignende. Vidnet holdt fast i Forurettede 20, men de blev presset hen til
rulletrap-pen, hvor vidnet faldt. Hun stod med ryggen til etagen nedenunder og
for-nemmede, at rulletrappen stoppede, men vidste stadig ikke, hvad der skete.
Forurettede 20 blev revet fra hende, og vidnet faldt på en måde ned ad
rulletrappen, hvor der kom et skud gennem rulletrappens glas. Bagefter følte
hun, at hun var blevet ramt i ryggen, og hun nåede ikke at opfatte, at hun også
blev ramt i benet. Hun faldt baglæns ned og lå til venstre på rulletrappen. Hun
knaldede



side 16

hovedet mod bunden af rulletrappen, og hun kunne se, at folk prøvede at lø-be
op af trappen, men hun kunne ikke gøre noget. Vidnet lå på ryggen med spredte
ben på rulletrappen og kiggede op. Hendes venstre ben lå op af glas-set, og det
andet ben lå i en mærkelig stilling. Undervejs kunne hun høre en alarm om, at
der var brand i bygningen, og at man burde finde en vej ud. Vidnet endte nede
ved gulvet, hvor rulletrappen stoppede. Vidnet prøvede at gemme sit hoved med
en cardigan, men lod et stykke ligge, så hun kunne se lidt ud af det ene øje. Hun
kunne regne ud, at hun ikke skulle skrige, så hun prøvede at trække vejret roligt
og spillede død. Vidnet kiggede på et tids-punkt op, og så, at tiltalte stod
forenden at rulletrappen nede på gulvet. Hun kunne se hans bukser, underdelen
af hans arm og hans gevær, men hun kunne ikke se hans ansigt. Vidnet gik lidt i
panik, men prøvede igen at trække vejret roligt. Tiltalte gik nu lidt væk og hen
til Veromoda eller en anden tøjbutik og poserede lidt med geværet og sagde
noget i stil med ”hvorfor gemmer I jer, det er jo ikke rigtigt” . Vidnet ved ikke,
hvad tiltalte foretog sig , da hun ikke kunne se ham mere. Vidnet fortsatte med
at være stille, og det var først, da hun hørte andre sige noget, at hun skreg højt
efter datteren Forurettede 20. Forurettede 20 svare-de vidnet, og vidnet forstod,
at Forurettede 20 ikke havde ikke set, at der var sket no-get med vidnet. Vidnet
kunne høre på Forurettede 20's stemme, at hun ikke havde set, at vidnet var
blevet skudt. Forurettede 20 kom nu ned og kiggede på vidnet, og vidnet vendte
hovedet den modsatte vej og kiggede væk for ikke at bryde sammen. Vidnet
sagde, at hun var okay, men at datteren skulle løbe med nogle voksne ud og
ringe til sin far. Forurettede 20 forstod det ikke rigtigt, med vidnet sagde, at nu
skulle hun høre efter, og der kom nogle andre piger og hev Forurettede 20 med.

Vidnet blev liggende under sin cardigan et stykke tid. Der kom to mænd, som
hentede noget tøj og lagde det ved hendes ben. De dukkede sig lidt, som om de
gemte sig, hvorfor vidnet vurderede, at det ikke var nogen af dem, der havde
skudt hende, så hun rakte sin arm op og sagde, at de skulle hjælpe hende. De
kiggede på hende og vurderede, at det var alvorligt, og at der skulle ske noget.
Der kom andre til, og der blev spændt hårdt op om hendes ben. Vidnet skreg
højt af smerte. Vidnet kan huske, at der kom en, som hed-der Forurettede 22,
der arbejdede på Butik 2. Vidnet kendte ham ikke i forvejen, men Forurettede
22 begyndte at snakke til hende, og vidnet begyndte at følge med i, hvad han
sagde. Vidnet kunne godt mærke, at hun blev nødt til at holde sig vågen, da hun
var alvorligt skadet. De snakkede om, hvad vidnets yndlingsrejsemål var og så
videre. På et tidspunkt kunne vidnet ikke svare mere, og hun klem-te i stedet
Forurettede 22's hånd med den hånd, som hun kunne bruge. Der kom en
privatperson hen, som var læge, og han kiggede på hendes ben. Der kom og-så
nogle andre mennesker til, og hun blev hevet ind i en butik, hvor de gemte
hende bag noget tøj, og arbejdede på hende. Forurettede 22 blev ved med at tale
til hende. De kom med en stofpose, som de fik løftet hende i, og hun blev båret
ud af Fields og kom ind i en ambulance.

Vidnet husker først, at hun, på vej ned med rulletrappen, slog sin fod, og hun
troede først, at hun blev mast. Hun mærkede, at hendes ryg brændte, mens hun
først mærkede det andet, da hun kom ned. Hun hørte nok to skud på ved



side 17

ned ad rulletrappen, og hun mener også, at hun hørte et skud, da hun lå for
enden af rulletrappen og spillede død. Hun hørte således tre skud - to lige ef-ter
hinanden og et senere.

Vidnet har fået fjernet et projektil inde ved inderlåret helt inde ved lysken,
hvilket lægerne fortalte hende, efter hun havde været 3 dage på hospitalet.

Adspurgt af bistandsadvokaten forklarede vidnet, at hun før 3. juli 2022 var i
arbejde, men hun har på grund af skaderne ikke arbejdet siden. Hun er blevet
førtidspensionist efter at have været igennem et forløb med en masse øvelser,
genoptræning og mange andre ting. Hun har det seneste år været ind og ud af
hospitalet. Vidnet må bruge kørestol, når hun skal langt og går ellers med
rollator. Vidnet kan ikke selv køre kørestolen, da hendes skuldre ikke er vok-set
sammen. Når vidnet har gået 20 meter med sin rollator, bliver hun nødt til at
hænge over den, og samlet kan hun gå 60 meter med sin rollator, før hun skal
holde pause. Der er tale varige mén, og i forhold til det psykiske er det rigtig
hårdt, fordi hun skal have hjælp til alt, og hendes frihed er taget fra hende.
Hendes psykiske gener er både relateret til hendes begrænsninger, men også til
episoden, og vidnet har det nu ikke godt med at gå ud i offent-ligt rum.
..."

Forurettede 10 har til retsbogen afgivet følgende forklaring:

"...
Vidnet forklarede vedrørende forhold 4, at han var i Fields den pågældende dag
sammen med sin lillebror og lillesøster og hendes to veninder. Hans sø-ster og
hendes veninder skulle til koncert, og han og broderen skulle følge dem derud.
De skulle have noget mad i Fields forud for koncerten, og vidnet og hans
lillebror skulle hente mad til søsteren og hendes veninder. De tog en rulletrappe
op til etagen med mad. Der var rigtig lang kø, og efter 30 sekun-der hørte de et
højt brag, og de troede først, at det var en bombe. De kunne se, at folk løb rundt
og råbte ”De skyder, de skyder” . Alle løb ned ad rullet-rappen, og folk blev
fastklemt. På vej ned ad rulletrappen, så vidnet tiltalte komme rundt om hjørnet
ved rulletrappen, og herfra skød han op mod rullet-rappen. Vidnet kan ikke
huske, om tiltalte ramte en dame, men glasset ved rulletrappen smadrede.
Vidnet og de andre, der var på rulletrappen, prøvede at løbe op ad trappen, men
kunne ikke komme nogen steder. Vidnet vendte sig om og fik øjenkontakt med
tiltalte, der stod neden for vidnet. Tiltalte råb-te højt, og vindet så, at han hurtigt
ladede sit gevær igen. Vidnet var meget bange, og vidnet hoppede nu ud over
rulletrappen. Da han landede på jorden brækkede han sin hæl, selv om han ikke
på dette tidspunkt vidste, at  hælen var brækket. Vidnet hørte ikke tiltalte skyde
igen. Vidnet løb ind i en forret-ning, hvor han så en anden kvinde. Han løb
bagefter ned af nogle nødtrapper bagved og han kunne her se, at der var blod
over det hele.

Vidnet lagde ikke mærke til, hvor hans bror blev af, da de var på rulletrap-



side 18

pen. Vidnet tror, at han på rulletrappen var 3-4 meter fra det sted på trappen,
hvor glasset splintredes. Da vidnet så, at tiltalte tog ladegreb på sit gevær lige
efter, at de havde haft øjenkontakt, og tiltalte råbte, følte vidnet, at tiltalte ville
skyde efter vidnet. Det var årsagen til, at vidnet hoppede ud over gelæn-deret på
rulletrappen og ned på jorden.

Forevist stillbillede fra videoovervågning, bilag D-12-5-3, Ekstrakt 3, side 123,
forklarede vidnet, at det er vidnet, der står midt i billedet som 2. person med
løftet ben, og hans lillebror står bagved ham med hvid trøje. De er på dette
tidspunkt, at de var på vej hen til rulletrappen.

Adspurgt af bistandsadvokaten forklarede vidnet, at han ikke havde sko på, da
han hoppede udover rulletrappen. Han tror, at begge hans sko var røget af på
rulletrappen. Hans fod har det ikke så godt i dag, og han kan ikke længere løbe
og halter, når han går, ligesom han har mange smerter benet, specielt om natten.
Lægen siger, at det umiddelbart ikke vil blive bedre. Vidnet har været
sygemeldt siden episoden, da hans arbejde indebar, at han gik meget. Han skal
derfor omskoles. Psykisk har han det svært og har haft mange drømme og
svedeture, og han har haft svært ved at gå ud og være sammen med sine børn,
hvorfor det der skete i Fields også er gået meget ud over hans familie.
..."

Forurettede 11 har til retsbogen afgivet følgende forklaring:

"...
Vidnet forklarede vedrørende forhold 5 og 6, at hun skulle til koncert i Roy-al
Arena sammen med sin veninde Forurettede 14. De havde været i p-kælderen i
Fi-elds og tog elevatoren op til 2. plan med restauranterne. Da de kom ud af
elevatoren, var der mange mennesker, og vidnet nåede lige at sige til
Forurettede 14, at der også var mange andre, der skulle til koncerten. Pludselig
sagde Forurettede 14, at de skulle ud, men vidnet forstod ikke på dette
tidspunkt, hvorfor de skulle ud. Vidnet så, at der var nogen længere henne ad
gangen, der var var be-gyndt at løbe, og Forurettede 14 begyndte også at løbe.
De kom fra elevatoren og gik hen mod området omkring rulletrappen. Vidnet
løb efter Forurettede 14. Det var ret voldsomt, og de løb ned ad rulletrappen.
Mens hun var på rulletrappen, hørte hun det første brag, og troede først, at det
var en bombe, da det var meget højt. Hun lagde mærke til, at der var glas, der
blev smadret. Da de kom ned forenden ad rulletrappen, løb de til venstre ud
mod toiletterne. Herefter hørte vidnet andet brag, og hun troede, at hun var
blevet ramt af en trykbølge, men da hun kiggede hun på sin arm, så det helt
mærkelig ud. Vidnet mistede også hørelsen højre eller venstre øre. Vidnet føler,
at hun nåede rundt om hjørnet ud mod toiletterne. Da hun på dette tidspunkt
kiggede ned ad sig selv, så hun alt blodet, og det gik der op for hende, at hun
var blevet ramt af et skud. Forurettede 14 stoppede op, og der kom flere til og
hjalp, herunder en mand, der hed Navn. Vidnet hørte, at der blev råbt ”Han
kommer” og hun fik at vide, at de gerne ville have hende flyttet. Hun blev båret
ned ad en trappe, og de endte i parkeringskælderen. De fik stoppet en bil, som
vidnet blev lagt ind i, og de



side 19

kørte op fra parkeringskælderen. Forurettede 14 var ikke med i bilen, men løb
bagef-ter. Efter at vidnet opdagede, at hun var blevet skudt, fik hun
vejrtræknings-besvær. Bilen stoppede på et udendørs parkeringsareal, og hun
blev løftet ud til politiet, og der blev udøvet førstehjælp. Vidnet blev lagt ind i
en politibil og blev transporteret hen til ambulancen. På det tidspunkt havde
vidnet kun undertøj på, og hun så, at der var et stort hul i hendes krop. Da hun
kom ind i ambulancen, følte hun, at hun var ved at miste bevidstheden, og hun
havde rigtig mange smerter. Hun blev kørt til akutmodtagelsen, hvor hun blev
be-døvet, og det næste hun husker er, at hun vågnede op den næste morgen kl.
7.30 på Rigshospitalets intensiv afdeling.

Da vidnet løb ned ad rulletrappen, inden hun var blevet ramt af skudet, kon-
centrerede hun sig bare om at komme fremad og hurtigere afsted. Da hun hørte
det første brag, var hun på rulletrappen, måske omkring midten. Det andet brag
var efter, at hun var kommet ned ad rulletrappen og var nået at løbe måske 10
meter væk fra rulletrappen. Hun hørte kun to brag, men fordi der skete noget
med hendes hørelse, kan der godt have været flere brag.

Foreholdt, at det på videoen ser ud til, at der også er et skud lige ved siden af
hende, da hun forlod rulletrappen, forklarede vidnet, at det ikke siger hende
noget.

Anklageren dokumenterede oversigt over forurettede på plan 1, Fields, bilag D-
41-1-1, Ekstrakt 3, side 4.

Forevist stillbillede fra videoovervågning, bilag D-8-5-1-6, Ekstrakt 3, side 144,
forklarede vidnet, at det er hende i de hvide bukser og den sorte t-shirt, der er
lige ved skiltet. Forurettede 14 er bag ved den kvinde, der står lige ved rullet-
rappen i den sorte top. Man kan se Forurettede 14's lyse hår og jakke bag
kvinden.

Forevist stillbillede fra videoovervågning, bilag D-8-5-1-6, Ekstrakt 3, side 145,
forklarede vidnet, at det er hende med de hvide bukser, som man kan se løbe
væk fra rulletrappen og ud mod udgangen.

Adspurgt af bistandsadvokaten forklarede vidnet, at hun var på intensivafde-
lingen fra den 3. til den 5. juli 2022, og derefter var hun indlagt frem til lør-
dagen. Hun blev derefter udskrevet og blev passet derhjemme. Hun var syge-
meldt frem til den 30. november 2022. Vidnet har stadig problemer med
muskulaturen, da musklen, der går fra brystet og delvist op i armen, blev re-vet
over, men hun har fået god mobilitet igen, men mangler fortsat styrke. Vidnet
har nervesmerte i flere af handes ar. Det store udskudshul starter på indersiden
af armen og går hele vejen gennem armhulen over til brystet. Der-udover har
hun flere udskudshuller og flere operationsar. Nogle gange er det bare irriteret,
og arvævet er hårdt og skal arbejdes blødt, og i nogle perioder er hun nødt til at
tage smertestillende piller. Vidnet har fortsat fragmenter i lungen og i armen,
men hun har fået at vide, at det ville gøre mere skade at fjerne fragmenterne.
Vidnet arbejder i Billund Lufthavn, hvor der mange



side 20

mennesker og lyde, hvilket er hårdt, da hun har et højere alarmberedskab.
Vidnet blev sidste år student og skulle have haft et sabbatår med forskellige
ting, og hun vil helst følge med sine venner, men det er ikke alt hun kan.
..."

Forurettede 12 har til retsbogen afgivet følgende forklaring:

"...
Vidnet forklarede vedrørende forhold 6, at hun er 17 år og bor i Sverige. Hun
var i Fields den 3. juli 2022, hvor hun med en veninde skulle til koncert i Royal
Arena. Sammen med veninden gik de rundt på et plan, hvor der var butikker, og
de gik derefter op på anden etage for at få mad. Da de kørte op med
rulletrappen, begyndte folk at løbe ned ad begge rulletrapper, herunder den
rulletrappe, som vidnet var på. Der lød et knald, og vidnet løb også ned ad
rulletrappen, selvom den kørte op. Mens vidnet løb ned, lød der endnu et knald,
og vidnet så, at der kom et skudhul i glasset på den rulletrappe, som de kørte
ned ad. Vidnet blev ved med at løbe, og da de var kommet ned ad rulletrappen,
løb hun som alle andre til venstre. Mens hun løb mærkede hun noget varmt og
faldt forover, og hun fornemmede, at hun var blevet ramt af et skud. Det føltes
varmt der, hvor hun var blevet ramt på sin lænd og bagsi-den af ryggen.

Vidnet faldt, og da hun rejste sig op og vendte sig rundt og så tilbage, kunne
hun se, at tiltalte stod ved rulletrappen. Hun fortsatte derfor med at løbe ud
gennem nødudgangen, og hun tror, at hun kom ud på forsiden mod Royal
Arena. Vidnet råbte efter hjælp, men der var ikke nogen, der hjalp hende, og
hun fortsatte derfor mod arenaen for at finde nogen, der kunne give førstehj-
ælp. Efter hun havde fået hjælp, blev hun kørt på skadestuen, og hun var ind-
lagt på hospitalet i omkring en uge, fordi hun skulle igennem 2 operationer.
Hun havde et projektil i ryggen, og hun havde også glas- og metalfragmenter i
ryggen og metalfragmenter i den højre albue.

Vidnet var iført hvide Nike sko, sorte læderbukser og en blå/hvid top den på-
gældende dag.

Forevist stillbillede fra videoovervågning, bilag D-5-5-2-3, Ekstrakt 3, side 185,
forklarede vidnet, at det hende med sorte bukser og den lilla top, som er på vej
hen mod rulletrappen.

Forevist stillbillede fra videoovervågning, bilag D-5-5-2-3, Ekstrakt 3, side 186,
forklarede vidnet, at det er hende man kan se, der er lige ved at løbe væk fra
rulletrappen.

Forevist stillbillede fra videoovervågning, bilag D-5-5-2-3, Ekstrakt 3, side 187,
forklarede vidnet, at det er vidnet, man ser bøje sig lidt forover. Hun tror, at det
er på dette tidspunkt, at hun falder lige efter at være blevet ramt af skuddet.



side 21

Adspurgt af bistandsadvokaten forklarede vidnet, at hun bor hos sin mor i
Sverige. Mens hun var på hospitalet, kom hendes forældre over til hende, og
både hendes mor og far var indlagt sammen med hende. Vidnet har, efter hun
blev ramt af skuddet, haft mange samtaler med en psykolog. De 10 første
samtaler blev betalt af forsikringsselskabet. Vidnet har også haft udgifter til
kiropraktor som følge af skaden i ryggen og på grund af en knæskade, som hun
havde i forvejen, men som blev forværret, da hun faldt. Vidnet går forts-at til
kiropraktor, og hun har fortsat ondt i nakken og ryggen og i knæet, når hun
træner. Hendes psykiske tilstand går lidt op og ned, og når hun har det dårligt,
bliver hun stresset over små ting, hvilket kan gøre det lidt svært i skolen. Hun
har let ved at få angst- og panikanfald, når hun bliver stresset. Hun sover heller
ikke altid godt om natten. Hun har også problemer med sin venstre albue, da der
fortsat sidder nogle metalstykker i den, og det gør ondt, hvis hun forsøger at
strække armen helt ud. Før den 3. juli 2022 havde hun et fritidsjob, men hun
måtte stoppe med det, da hun ikke kunne blive ved med at arbejde.
..."

Forurettede 13 har til retsbogen afgivet følgende forklaring:

"...
Vidnet forklarede vedrørende forhold 6, at hun var i Fields sammen med sin
mor og søster. De var der for at spise, inden de skulle til koncert, og de gik op
på American Diner på 2. plan. De havde lige bestilt mad, og mens de ven-tede
på maden, gik vidnet ned i Glitter for at købe et hårspænde. Hendes mor og
søster blev siddende. Idet hun gik ud af restauranten, kunne hun se, at en masse
personer begyndte at løbe. Vidnet tænkte, at de bare havde travlt, da de skulle til
koncerten. Da vidnet kom hen til rulletrappen ved Burger King, begyndte alle at
løbe og virkede paniske, og vidnet løb ned ad rulletrappen. Halvvejs nede ad
rulletrappen hørte hun første skud, og vidnet kunne på hen-des højre side se, at
tiltalte stod med geværet og sigtede mod rulletrappen. Hun tænkte ikke så
meget over, hvor tiltalte skød, men hun tænkte bare på at komme væk. Da
vidnet var kommet ned ad rulletrappen, løb hun til venstre mod nødudgangen
og ned ad en trappe. På vej ud kunne hun høre flere skud, og hun så, at der var
nogen foran hende, der faldt. Da hun løb ned ad trap-perne, hørte hun nogen
råbe ”der er nogen, der er blevet ramt” . Da vidnet kom ned, stod hun lidt og
tænkte over, hvad hun skulle gøre. Hun ville gerne finde sin mor og søster, men
ville ikke ind i Fields igen. En pige, som blødte rigtig meget, faldt om foran
hende, og vidnet troede på det tidspunkt, at pi-gen var død. Det var hun ikke, og
vidnet hjalp med at flytte pigen et par me-ter ind i en anden bygning. Bagefter
gik vidnet rundt for at finde sin mor, og hun råbte lidt, men der var ikke nogen
respons. Hun stod bag nogle krukker og gemte sig, da hun var bange for at blive
skudt. Der kom en dame hen og spurgte, hvad hun hed og snakkede med hende,
og en fra Foot Locker kom og sagde, at de kunne komme med hen i deres lager,
hvilket de gjorde. Vid-net fik et glas vand, da de var i lageret. Vidnet fik senere
fat i sin mor, der



side 22

fortalte, at hun og søsteren var flygtet ud på taget og videre over i en dames
lejlighed, og lidt senere mødtes hun med dem ved Bella Sky.

Vidnet begyndte at løbe, da hun var kommet ned fra rulletrappen, og da alle
andre løb og skreg. Det var på dette tidspunkt hun hørte skuddet, og vidnet blev
snittet på halsen af et skud. Hun opdagede det ikke til at starte med, og det var
først, da hun var kommet ud af centret, at hun opdagede såret på hal-se, og så,
at det var virkeligt. Da hun hørte skudet troede hun først, at det var blevet
affyret fra en Nerf gun (et legetøjsgevær). Da hun så pigen, der faldt foran
hende og hjalp hende, kunne hun se, at pigen havde blod på hæn-derne, og her
gik det op for hende, at det var et rigtigt gevær, som tiltalte skød med.

Vidnet blev ramt af fragmenter, og de fandt et lille stykke jern i hendes hår.

Forevist fotos, bilag D-10-5-1-1, Ekstrakt 4, side 19 og 20, forklarede vid-net,
at det hende på billedet på side 19. På side 20 kan man se mærket efter
fragmentet.

Forevist stillbillede fra videoovervågning, bilag D-10-5-3, Ekstrakt 4, side 28,
forklarede vidnet, at det er hende med de grønne bukser og den hvide top i
midten af billedet.

Forevist stillbillede fra videoovervågning, bilag D-10-5-3, Ekstrakt 4, side 29,
forklarede vidnet, at det er hende, der lige efter hun var kommet ned ad
rulletrappen, løber bagerst med den hvide top.

Adspurgt af forsvareren forklarede vidnet, at hun ikke ved, hvornår hun blev
ramt. Hun opdagede såret udenfor centret, men hun vil tro, at hun blev ramt lige
efter, at hun var kommet ned ad rulletrappen, og hun hørte det skud, der blev
affyret imod den mængde, som hun befandt sig i.

Adspurgt af retsformanden forklarede vidnet, at hun hørte et skud, da hun var
på rulletrappen, og hun tror, at hun var et par meter fra rulletrappen, da hun
hørte det andet skud.

Adspurgt af bistandsadvokaten forklarede vidnet, at hun havde planlagt en ferie
med sin far til Italien, og de skulle være fløjet til Italien samme nat. Tu-ren til
Italien blev aflyst, og hun fik akut psykologhjælp den 4. juli 2022, hvor hun
mødtes med en krisepsykolog. Hun går stadig til psykolog, og de har ik-ke talt
om, hvor længe hun skal fortsætte. Det går bedre med at færdes rundt omkring,
og der er gode og dårlige dage. Dog bliver hun forskrækket af høje lyde og folk
der løber. I lang tid havde hun rigtig svært ved at komme i cen-tre og være i
store folkemængder. Hun har forud for episoden døjet lidt med angst, hvilket er
blevet forværret efter den 3. juli 2022. Hun har fået et ar på halsen, og man kan
se det og mærke, at der er en lille bule. Det generer hen-de ikke fysisk, men det
påvirker hende psykisk.



side 23

..."

Forurettede 14 har til retsbogen afgivet følgende forkla-ring:

"...
Vidnet forklarede vedrørende forhold 6, at hun var i Fields sannem med sin
veninde Forurettede 11. De kom op på 2. plan og skulle hen at spise, og de
lagde mærke til, at der var mange mennesker. Lige da de var kommet derop, så
hun, at der var mange, der løb i den ene ende, og vidnet tænkte, at det så helt
forkert ud. Hun kan ikke huske, hvornår hun hørte det første skud, men de søgte
hen mod rulletrappen. Vidnet kiggede tilbage efter Forurettede 11, og hun var et
par meter bag vidnet. Vidnet kan ikke huske, om det var på dette tids-punkt, at
der kom et kæmpe brag, der lød som en bombe. De fulgte med mængden ned ad
rulletrappen, og vidnet kan ikke huske, hvilken vej de løb, da de var kommet
ned fra rulletrappen. Da de næsten var henne ved en anden trappe, vendte
vidnet sig rundt for at sikre sig, at Forurettede 11 var med. Forurettede 11 var
stoppet op, og vidnet kunne se, at Forurettede 11 havde blod ned ad hele den
ene side, og at hun var blevet ramt af et skud. Vidnet sagde til Forurettede 11, at
hun skulle med ud, og de løb ned ad en trappe og kom udenfor. Her faldt
Forurettede 11 sammen, og da vidnet råbte efter hjælp, kom en voksen mand,
og de fik båret Forurettede 11 ind i meget lille rum. De prøvede at gøre noget
ved blødningen, og vidnet forsøgte at ringe 112.

Adspurgt hvor rummet lå henne forklarede vidnet, at de lige havde været
udenfor, og det var på vej ned til p-kælderen. Rummet havde glasdøre, og folk
kom løbende forbi og råbte ”han kommer, han kommer” . De fik herefter
Forurettede 11 ind i p-kælderen og fik hende ind i en bil. Vidnet kom nu
igennem til 112, som fortalte, at man ikke kunne komme ned til dem, men at de
skulle få Forurettede 11 op fra p-kælderen, og at der så ville være betjente, der
tog imod dem. Forurettede 11 blev herefter kørt op fra p-kælderen.

Vidnet kan huske, at hun var på rulletrappen, da hun hørte det første brag, og så
kom der 2-3 brag mere, da de løb væk nede fra rulletrappen. Vidnet blev ramt
af  noget på skulderen. Det gjorde ikke ondt og det lignede et styk-ke loft eller
væg, og det blev ikke siddende på skulderen.

Forevist stillbillede fra videoovervågning, bilag E-51-4, Ekstrakt 4, side 43,
forklarede vidnet, at det er hende med hvide bukser og en lys blomstret jak-ke.

Forevist stillbillede fra videoovervågning, bilag E-51-4, Ekstrakt 4, side 44,
forklarede vidnet, at hun er midt i mængden med den blomstrede trøje.

Adspurgt af forsvareren forklarede vidnet, at hun ikke så personen, der skød.

Adspurgt af bistandsadvokaten forklarede vidnet, at hun lige var blevet stu-



side 24

dent, og hun gik, på grund af hændelsen i Fields, glip af studenterfesterne. Hun
havde det svært, og havde svært ved at finde glæde ved det hele. Vidnet bor
hjemme og hun kunne ikke være alene hjemme, og hendes mor tog der-for fri
fra sit arbejde i en måned. Vidnet har efter episoden fået angst, og hun går
fortsat til psykolog. Hun har stadig svært ved at færdes ude, og hun har ikke
været i et shoppingcenter siden og undgår store folkemængder.
..."

Forurettede 16 har til retsbogen afgivet følgende forklaring:

"...
Vidnet forklarede vedrørende forhold 7, at hun er 16 år, og den 3. juli 2023 var
hun i Fields alene. Hun skulle have noget mad, inden hun skulle til kon-cert i
Royal Arena, og hun var derfor på plan 2 og var på vej over til Burger King.
Hun så folk løbe og nogle råbte, at der var skyderi, og hun fulgte efter dem, da
hun ikke vidste, hvad hun skulle gøre. Hun løb med ned ad rulletrap-pen. Hun
hørte nu et skud, og så var det som om, at folk begyndte at løbe op ad
rulletrappen igen. Det gik op for vidnet, at tiltalte stod for enden af rullet-
rappen, og hun lagde sig derfor ned. Hun var ca. halvvejs nede ad rulletrap-pen,
og der var flere personer mellem hende og tiltalte. Hun lagde ikke mær-ke til,
om trappen kørte på dette tidspunkt, men hun tror, at den var stoppet, da hun
lagde sig ned. Hun lå på maven med hovedet ned mod trappen, og hun kunne
ikke kigge op. Der lå en dreng halvt oven på hende, som snakke-de med tiltalte.
Herefter forlod tiltalte stedet, og vidnet og mange andre løb herefter ud fra
Fields. Hun hørte ikke flere skud, og vidnet så ikke, om tiltal-te skød mod
personer på rulletrappen. Vidnet kiggede lidt op mod drengen et par gange, og
det eneste, vidnet kunne huske var, at han havde en hat på. Drengen sagde noget
som ”please - ikke skyd os” . Vidnet følte, at det varede ret længe, men hun tror
ikke, at det varede mere en et til to minutter. Vidnet kunne fornemme, at
drengen ikke længere talte med nogen, og da hun kigge-de op, kunne hun se, at
tiltalte gik op ad rulletrappen ved siden af. Der var nogen, der sagde, at de
skulle blive liggende lidt endnu, og vidnet blev derfor liggende et kort  øjeeblik,
hvorefter hun rejste sig og sammen med andre og løb fra stedet. Hun så ikke,
hvad der var sket, men hun kunne fornemme, at der lå én pige tæt ved hende,
fordi hun sagde ”træd ikke på mig” .

Det viste sig bagefter, at vidnet var blevet snittet på hendes venstre balle af en
kugle. Hun kunne ikke mærke det til at starte med, men da hun kom ud fra
Fields, kunne hun mærke, at der var noget, der sveg lidt. Hun kom ud bag i en
restaurant og tjekkede det, og der kunne hun se, at hun havde et sår på ballen.

Forevist foto, bilag D-7-5-1-1, Ekstrakt 4, side 50, forklarede vidnet, at det er
hendes læderbukser, og man kan se der, hvor bukserne blev ramt.

Forevist foto, bilag D-7-5-1-1, Ekstrakt 4, side 52, forklarede vidnet, at hun
ikke blødte, men man kunne på indersiden af bukserne se, at der var noget



side 25

hud, der sad løst.

Forevist fotos, bilag D-7-5-1-1, Ekstrakt 4, side 54 og 55, forklarede vidnet, at
hun selv har taget billedet på side 54 og hendes far har taget billedet på si-de
55.

Forevist stillbillede fra videoovervågning, bilag D-7-5-1-3, Ekstrakt 4, side 62,
forklarede vidnet, at det er hende lige ved skiltet med lys skjorte og langt lyst
hår. Man kan se, at hun er på vej hen til rulletrappen.

Forevist stillbillede fra videoovervågning, bilag D-7-5-1-3, Ekstrakt 4, side 63,
forklarede vidnet, at det er hende, der er midt i billedet med den hvide
skjorte.  Billedet er taget efter, at hun så gerningsmanden køre op ad rulle-
trappen.

Adspurgt af forsvareren forklarede vidnet, at hun ikke selv, som andre, nåede at
vende om og forsøge at løbe op ad rulletrappen. Hun mente, at det var bedst at
lægge sig hurtigt ned. Hun har ikke haft lejlighed til at se videoopta-gelser fra
rulletrappen.

Adspurgt af bistandsadvokaten forklarede vidnet, at hun havde sommerferie.
Hun skulle have startet på et fritidsjob, men det blev udskudt nogle uger. Hun
har gået til psykolog, men gør det ikke længere fast. Hun føler, at hun har fået
episoden godt bearbejdet og er kommet godt videre. Såret generer hende ikke
fysisk, men er der bare.
..."

Forurettede 17, der var mindreårig, er blevet videoafhørt den 12. juli 2022 kl.
14.00 og optagelsen er blevet afspillet i retten. Der henvises til bilag D-32-2-5-
2, Ekstrakt 4, side 69 - 73.

Forurettede 21 har til retsbogen afgivet følgende forklaring:

"...
Vidnet forklarede vedrørende forhold 7, at hun var i Fields sammen med
Forurettede 18. De sad og spiste og kunne se en masse folk begynde at løbe. De
undrede sig og snakkede om, hvorvidt de skulle rejse sig og se, om det var
noget, og de rejste sig og fulgte strømmen. De hørte det første brag og begyndte
at løbe. De nåede hen til rulletrappen. Folk var i panik og maste rigtig meget.
Vidnet så, at gerningsmanden kom gående nedenfor rulletrap-pen. Han gik på
højre side af rulletrappen og stillede sig foran den og skød op mod dem. Vidnet
og Forurettede 18 væltede og lå helt stille oven på hinanden. De hørte en ung
gut sige til gerningsmanden, at han ikke måtte skyde, og hun hørte
gerningsmanden råbe, at de ikke var rigtige mennesker. Vidnet og Forurettede
18 lå helt stille og turde ikke gøre noget. Kort efter sagde den unge gut ved
siden af dem, at gerningsmanden var gået. Forurettede 18 sagde til gutten, at de
skulle blive liggende, men den unge gut sagde igen, at gerningsmanden var



side 26

gået op ad rulletrappen og var helt væk nu. Forurettede 18 spurgte, om han var
helt sikker, hvilket den unge gut bekræftede og de rejste sig herefter op og kom
ud fra Fields, hvor de efterfølgende blev hentet af Forurettede 18's kæreste.

Vidnet hørte flere brag, men hun så kun gerningsmanden affyre ét skud op mod
dem. Hun så ikke nogen blive ramt, men da de rejste sig, kunne hun se, at de
havde blod på tøjet, og Forurettede 18 sagde, at to, der lå ved siden af dem, var
blevet ramt. Vidnet har ikke set andre, der var ramt, eller også kan hun ikke
huske det.

Forevist stillbillede fra videoovervågning, bilag E-188-4, Ekstrakt 4, side 97,
forklarede vidnet, at det er vidnet og Forurettede 18, der står i de sorte toppe til
høj-re for manden i den hvide t-shirt med den sorte kasket.

Forevist stillbillede fra videoovervågning, bilag E-188-4, Ekstrakt 4, side 98,
forklarede vidnet, at det er hende, der står lidt foroverbøjet ved foden af rul-
letrappen ved gelænderet. Det er Forurettede 18, der ses bag hende, holdende på
sin taske og en trøje.

Forsvareren foreholdt vidnet sin forklaring afgivet til afhøringsrapport af 5. juli
2022, bilag E-188-1, Ekstrakt 4, side 93, 3. og 4. afsnit, hvoraf fremgår;

”…
Idet afhørte var på vej ned af rulletrappen så de gerningsmanden for enden af
rulletrappen med et gevær. Alle på rulletrappen gik i panik, og i panikken blev
der affyret et skud.

Adspurgt, hvor gerningsmanden skød forklarede afhørte, at det så hun ikke.
…”

Vidnet forklarede, at hun har forklaret som gengivet i rapporten.

Foreholdt sin forklaring til samme rapport, bilag E-188-1, Ekstrakt 4, side 94, 1.
afsnit, hvoraf fremgår;

”…
Adspurgt, hvad afhørte så idet hun var på vej ned af rulletrappen forklarede
afhørte, at ved det første afgivet skud pegede gerningsmanden ikke på af-hørte
eller den tilhørende gruppe, men derimod en anden retning. Afhørte synes det
lignede, at han sigtede mod nogle andre mennesker, men afhørte kunne ikke se
de mennesker.
…”

forklarede vidnet, at hun har forklaret som gengivet i rapporten.

Adspurgt af bistandsadvokaten forklarede vidnet, at hun er studerende, og i juli
2022 havde hun jobs i Roskilde. Det ene var i gågaden og det andet var



side 27

på en café i et shoppingcenter. Hun var sygemeldt i en måned fra jobbet i
shoppingcentret, da hun ikke turde gå derind, og en uge fra jobbet i gågaden.
Hun har gået til psykolog, men gør det ikke længere.
..."

Forurettede 18 har til retsbogen afgivet følgende for-klaring:

"...
Vidnet forklarede vedrørende forhold 7, at hun var i Fields sammen med sin
veninde Forurettede 21. De skulle spise mad, inden de skulle til Harry Stiles
koncert, og de havde lige sat sig på Cypres og havde taget første omgang af
buffeten. Pludselig begyndte en masse folk at løbe bag dem ovre fra biogra-fen.
Der var en panisk stemning, og de tog deres ting og løb med flokken. De vidste
ikke helt, hvad der foregik på det tidspunkt. De løb med og prøvede at finde den
tætteste vej ned fra etagen, som var en rulletrappe. Der kom et kæmpe brag, og
alle dukkede sig, og panikken spredte sig endnu mere. Der kom endnu et brag,
og det gik op for vidnet, at det var skud. De stod på det-te tidspunkt på
rulletrappen, og folk hoppede ud over gelænderet til rullet-rappen. Vidnet fik en
fod i hovedet. Da hun kiggede ned for enden af rullet-rappen, så hun, at
gerningsmanden stod der med et gevær. Rulletrappen kør-te ned ad. Vidnet kan
ikke huske, hvor mange skud, der var før eller efter, men der kom nu et skud, og
alle begyndte at løbe op ad rulletrappen. Vidnet blev væltet på rulletrappen, som
kørte længere ned. Rulletrappen stoppede pludseligt, og hun hørte, at
gerningsmanden talte og sagde ”det er ikke ægte” og ”det er ikke virkeligt” .
Vidnet lå og tænkte, at hun bare skulle spille død. Hun ved ikke, hvor længe
hun lå der, men der var nogen ved siden af hende, som begyndte at tale med
gerningsmanden. Pludselig sagde nogen, at de skulle løbe, men vidnet tænkte,
at hun ikke skulle nogen steder, da hun ikke vidste, hvor gerningsmanden var.
Da vidnet fik at vide, at gerningsmanden var gået op ovenpå, rejste vindet sig
og løb væk fra rulletrappen.

Vidnet var ovenpå, da hun hørte det første skud, men hun vidste ikke, hvor det
kom fra. Hun troede på det tidspunkt, at det kom oppe fra. Hun kan hus-ke, at
hun hørte endnu et skud, da hun nåede rulletrappen. Mens hun kørte ned ad
rulletrappen, hørte hun endnu et skud, og hun mener, at det var det skud, som
fik en rude til at gå i stykker, og som fik folk til at løbe op ad rul-letrappen.

Vidnet mindes ikke at have set gerningsmanden skyde. Hun husker, at ger-
ningsmanden stod med geværet frem for sig, men hun mindes ikke, at det pe-
gede i retning mod hende. Hun så ikke på noget tidspunkt, at geværet pegede
mod hende. Hun så ikke gerningsmanden efter, at hun faldt på rulletrappen.
Hun hørte ham kun. Hendes veninde Forurettede 21, der var foran hende,
væltede ned oven på vidnet, og de lå ansigt mod ansigt og kiggede på hinan-
den. De lå og klemte hinanden tæt, og det var en ung dreng, der lå ved siden af
dem, som talte med gerningsmanden. Hun kan ikke huske ordret, hvad den



side 28

unge dreng sagde, men han sagde vist til gerningsmanden, at det var ægte.
Vidnet husker ikke, om gerningsmanden svarede drengen på, at det var ægte. På
et tidspunkt sagde drengen, at nu var gerningsmanden væk, og hende, der lå
oven på vidnets skulder, begyndte at bevæge sig, og de rejste sig stille op.
Vidnet så en dame med et stort skudhul i benet, og vidnets ben var gennem-
blødt i blod. Hun måtte smide sine sandaler for at kunne komme væk, da hun
skøjtede rundt i blodet. Vidnet så en mand og en dame, der begge var kom-met
til skade. Hun vidste på det tidspunkt ikke, om de bare lå stille som vid-net,
eller om det var værre fat med dem. Vidnet fik nogle buler og sår  i nak-ken og
lænden, der stammer fra rulletrappen.

Forevist stillbillede fra videoovervågning, bilag D-27-5-2-2, Ekstrakt 4, side 90,
forklarede vidnet, at det er hende, der står midt i billedet iført en sort top. Hun
har briller på.

Forevist stillbillede fra videoovervågning, bilag D-27-5-2-2, Ekstrakt 4, side 91,
forklarede vidnet, at det er hende, der står ved foden af rulletrappen i den sorte
top, mens hun holder på en grå cardigan og en taske.

Adspurgt af forsvareren forklarede vidnet, at hun ikke så personer blive ramt af
skud, men idet rulletrappen stoppede, kunne hun mærke væske på sit ben.

Adspurgt af bistandsadvokaten forklarede vidnet, at hun ikke længere mær-ker
noget til nakken. Hun fik nogle åbne sår i lænden, som hun har ar fra i dag. Det
gør ikke ondt, men hun har 4 ar. I starten havde hun det svært psy-kisk, men nu
går det bedre, men hun kan stadig få ubehagelige oplevelser el-ler mareridt.
Hun har gået til psykolog, men gør det ikke længere. Hun har tænkt på at gå til
psykolog igen her op til retssagen, da hun har haft mere fo-kus på sagen. Hun
var sygemeldt frem til den 26. september 2022.
..."

Forurettede 19 har til retsbogen afgivet følgende forklaring:

"...
Vidnet forklarede vedrørende forhold 7, at hun skulle til koncert i Royal Arena
sammen med afdøde Forurettede 15 og deres anden veninde Person 2. De var
forinden koncerten i Fields for at få noget at spise, og de stod i kø til Burger
King på plan 2. Der var mange mennesker og de stod næsten i kø foran
rulletrappen. De kunne se, at der nede til venstre i den anden ende af  plan 2
kom en masse mennesker løbende, og de hørte en råbe, at der var skyderi. De
kiggede på hinanden, og i det samme lød et kæmpestort brag, og det lød som
om, det kom fra den anden ende. De begyndte at løbe ned ad rul-letrappen.
Vidnet var forest og Person 2 og Forurettede 15 var efter hende. Vidnet så en
dame, der lå på rulletrappen, og hun tænkte, at damen var død. Da vidnet
næsten var nede for enden af rulletrappen, så hun, at tiltalte kom gående fra
højre og rundt om rulletrappen. Vidnet og alle de andre vendte sig rundt og
prøvede at løbe op ad ad rulletrappen, og folk væltede. Vindet hørte et skud,



side 29

og hun tænkte, at hun ikke skulle stå forrest, og hun prøvede at kravle over på
rulletrappen ved siden af, som kørte op af. Der blev skudt endnu en gang og
glasset knuste, og vidnet opgav at komme over på den anden rulletrappe. Hun
lagde sig i stedet ned for enden af rulletrappen sammen med kvinden, der var
skudt i låret og skulderen. Vidnet hørte, at tiltalte sagde, at det ikke var
virkeligt, og hun hørte en ung dreng, der talte med tiltalte, sige, at det var
virkeligt, og at han ikke måtte skyde ham. Vidnet hørte, at tiltalte nu be-gyndte
at gå op ad den anden rulletrappe. Damen, ved siden af vidnet, be-gyndte at
kalde på sin datter, og vidnet begyndte nu at røre på sig, og hun spurgte damen,
om hun var okay, selvom vindet kunne se, at det var hun ik-ke. Damens datter,
Person 2 og en anden pige kom ned til vidnet. Person 2 sagde til vidnet, at hun
ikke kunne se Forurettede 15, og de kiggede sig forvirret rundt. De hørte endnu
et kæmpe højt brag, og herefter løb de væk fra rulletrappen og hen til den flade
rulletrappe uden trin, som de løb ned ad. Vidnet sagde, at der var en udgang ved
smykkeforretningen, men der stod to medarbejdere ved Bilka og sagde, at de
skulle løbe den vej. De kom ind i Bilka og fik noget vand og ringede til deres
forældre. Klokken var på det tidspunkt 17.40, og de var ankommet til Fields kl.
17.28. De kom ud ad Bilkas egen indgang bag ved det hele.

Forevist stillbillede fra videoovervågning, bilag E-78-2, Ekstrakt 4, side 109,
forklarede vidnet, at det er hende med blå jeans og studenterhuen, som har
retning lige mod rulletrappen.

Forevist stillbillede fra videoovervågning, bilag E-78-2, Ekstrakt 4, side 110,
forklarede vidnet, at det er hende med studenterhuen og de blå jeans, der, ved
foden af rulletrappen, løber til venstre.

Adspurgt af bistandsadvokaten forklarede vidnet, at hun siden episoden har haft
forværret angst i forhold til tidligere, og hun får nu oftere angstanfald. Hun
kunne ikke sove alene de to første uger efter episoden, og hun har ikke været i
et storcenter eller på en rulletrappe siden den 3. juli 2022. Hun er bange for
mænd, der råber, og hun har ikke været i stand til at arbejde, som det ellers var
planen efter hendes studentereksamen. Hun er nu så småt kom-met i gang med
at arbejde i en blomsterforretning, hvor hun har en meget forstående chef.
..."

Forurettede 20, der var mindreårig, er blevet videoafhørt den 20. december
2022 kl. 16.03 og optagelsen er blevet afspillet i retten. Der henvi-ses til bilag
D-39-5-1-4, Ekstrakt 4, side 117 - 120.

Forurettede 22 har til retsbogen afgivet følgende forklaring:

"...
Vidnet forklarede vedrørende forhold 9, at han arbejdede på hovedkontoret i
Butik 2, der har en restaurant i Fields. Han var på besøg i



side 30

restauranten i Fields den 3. juli 2022.

Forevist stillbilleder fra videoovervågning, bilag E-232-3, Ekstrakt 4, side 130,
forklarede vidnet, at det er ham til venstre på billederne.

Da han blev afhørt af politiet, havde han glemt, hvad der skete i Fields, og
politiet hjalp ham med at huske, at han havde været der, og hvad han opleve-de.
Det han husker bedst er, at han hjalp en kvinde, der var blevet såret. Han kan
også huske, at han var på plan 2 ved restaurenterne, da der pludselig lød nogle
skud, der betød, at alle begyndte at løbe væk fra plan 2 og ned i byg-ningen.
Vidnet så gerningsmanden komme op på plan 2, og han så også, at
gerningsmanden forlod plan 2 i retning mod biografen og fitnesscentret. Da
gerningsmanden kom op på plan 2, skød han et par gange mere, mens han var
deroppe. Vidnet så ikke, at gerningsmanden skød, men hørte det kun. Da
gerningsmanden kom op, havde han et gevær i hånden. Vidnet holdt sig skjult
et stykke tid, da gerningsmanden var på plan 2. Vidnet kom frem og kiggede
efter gerningsmanden, men da han fortsat var på etagen, gemte han sig igen,
indtil han så gerningsmanden forlade Fields. Vidnet tror ikke, at ger-
ningsmanden så vidnet. Da gerningsmanden havde forladt Fields, gik vidnet
ned på plan 1, hvor han hjalp den sårede kvinde.
..."

Forurettede 23 har til retsbogen afgivet følgende forklaring:

"...
Vidnet forklarede vedrørende forhold 10, at han i weekenden den 1.- 3. juli
2022 var i København som turist sammen med familien. De skulle tilbage til
Sverige efter at have været i Fields den 3. juli 2022, og de var i Fields for at
handle og spise. De var i restaurantområdet, og de sad ved et bord og spiste. På
et tidspunkt begyndte folk at løbe væk fra etagen, og der blev råbt noget om, at
der blev skudt. Vidnet sad ved et bord, hvorfra han kunne kigge fra plan 2 ned
til plan 1, hvilket han gjorde. Pludselig var hans familie væk, og han var alene
ved restauranten. Vidnet ringede til familen for at høre, hvor de var gået hen, og
da han havde rejst sig op for at ringe, blev han pludselig ramt af noget på sin
mave. Da han kiggede ned på maven, så han, at han var blevet skudt. Vindet så
ikke gerningsmanden, inden vidnet blev ramt af skud-det i maven.Vidnet gik
herefter selv ud af Fields.

Da vidnet sad ved bordet, så han gerningsmanden gå rundt nede på plan 1 med
et gevær. Vindet så ikke, hvilken retning gerningsmanden gik i, og i
mellemtiden var hans familie væk. Han ringede derfor til dem for at høre, hvor
de var henne, men da han fik fat i dem, vidste de det ikke. Han husker ikke,
hvor lang tid der gik fra, at han så gerningsmanden på etagen nedenun-der, til
vidnet blev ramt af skuddet. Da vidnet ringede til familien, forlod han
restauranten, og fordi han telefonerede, så han ikke, da gerningsmanden skød
ham. Gerningsmanden må være kommet op på plan 2, da han skød vidnet i
maven, eftersom skuddet kom fra siden. Da vidnet kiggede ned på sin mave,



side 31

så han, at der var kommet et stort hul. Vidnet holdt sig på maven, da han så
hullet, og han havde på dette tidspunkt fortsat telefonisk kontakt med famili-en,
og han og fortalte dem, at han var blevet skudt. Det blødte ikke særlig meget,
men han kunne se, at der var tale om et kødsår.

Foreholdt sin forklaring afgivet til afhøringsrapport af 13. juli 2022, bilag D-9-
5-2-0, Ekstrakt 4, side 142, sidste afsnit, de 2 første linjer, hvoraf fremgår;

"...
Fou. tog sig med det samme til sin mave, hvor han havde mærket en kraftig
smerte og en stort smæld. Fou. kunne se sine tarme på vej ud af udskudshul-let i
maven.
..."

forklarede vidnet, at han ikke så, at hans tarme var ude. Han holdt sig bare på
maven.

Vidnet gik selv ud af Fields, mens han holdt sig på maven. Der kom to fyre, der
sagde, at der var skud derinde, hvortil vidnet svarede, at han selv var ble-vet
skudt. De gik hen til en bænk, hvor vidnet satte sig, og den ene hjalp vid-net
med at holde på maven. Gerningsmanden kom nu gående ud, men han gik bare
lige forbi vidnet. Vidnet kunne genkende gerningsmanden, fordi  han gik med
geværet, men vidnet kunne også genkende hans ansigt. Politiet kom
umiddelbart efter og gik efter gerningsmanden. Fyrene sagde, at vidnet havde
brug for hjælp, og vidnet blev taget med hen til et andet sted, hvor han fik
plaster på maven. Herefter kom politiet, og i en politibil blev han kørt til et
hospital inde i København. Han var indlagt på hospitalet og blev opereret.

Adspurgt af bistandsadvokaten forklarede vidnet, at han var indlagt i Dan-mark
fra søndag til torsdag. Da han kom hjem til Malmø, havde han brug for en
sygeplejerske, da hans sår begyndte at væske. Han har været sygemeldt fra sit
arbejde i 4 måneder. De første 2 måneder fik han hjælp hjemme på sin bopæl.
Når han løfter på noget tungt, gør det ondt i hans mave, men ellers går det fint
nok. Det bliver dog aldrig rigtig godt. Hans mave fungerer, men han har et ar på
ca. 40 cm. tværs over maven på baggrund af operationen. Han han har fået,
hvad der svarer til sygedagpenge, men det har ikke dækket hele hans løn. Har
har derfor lidt et økonomisk tab under sin sygemelding.
..."

Vidnet politibetjent Vidne 2 har til retsbogen afgivet følgende forkla-ring:

"...
Vidnet forklarede, at han var på arbejde den 3. juli 2022. Der kom en mel-ding
om skyderi ved Fields, og lidt efter kom der flere meldinger. Vidnet og
kollegaen i bilen var ved Fisketorvet, og de fik besked om at der blev skudt
mod flere civile. De tog deres maskinpistoler frem og satte plader i vestene,



side 32

hvorefter de kørte mod Fields. De kørte frem mod Fields ad Center Boule-vard
og de kunne se, at der var flere patruljer i området. De standsede patrul-jebilen i
krydset Center Boulevard og Arne Jacobsens Allé, der hvor Cabinn hotellet
ligger, og der kom en større menneskemængde mod dem, som så stressede og
forvirrede ud. De forsøgte at få folk til at trække væk fra områ-det, mens de
selv gik frem mod Fields. Da de var på vej op mod hotellet, hørte de et skud fra
bagsiden af Cabinn Hotel. De kunne retningsbestemme skuddet og de gik i den
retning hen mod Fields. De blev overhalet af en pa-truljebil, der bremsede og
holdt på tværs. Begge betjente steg ud af bilen og trak deres våben. Vidnet
kiggede til venstre og så en mand, der gik med et gevær. De placerede sig
taktisk og råbte manden an. De var 40-50 meter fra manden, og gik tættere på
ham. De råbte gentagne gange, at han skulle smi-de våbnet, og at det var
politiet. Manden reagerede ikke de første mange gange. Vidnets kollega afgav
et varselskud op i luften, og man kunne se, at der skete noget i hovedet på
manden. Kollegaen afgav derefter endnu et var-selsskud. Manden råbte nu
gentagne gange ”så skyd mig dog - dræb mig” . De holdt fast i, at manden
skulle lægge sit våben, og manden knælede til sidst ned ved siden af geværet.
Manden havde geværet inden for rækkevidde, mens han lagde sig maven.
Vidnet tog fat på kollegaens skuldre og sagde, at de skulle gøre klar til at
anholde gerningsmanden og de gik frem mod ham. Manden foretog sig ikke
noget, og vidnet og kollegaen satte sig på hver side af manden og lagde ham i
håndjern.

De forsøgte at finde ud af, om han var alene, men det var svært, da manden
virkede psykisk uligevægtig. Manden sagde gentagne gange, at det ikke er
rigtige mennesker, og at det var lige meget. Da vidnet og kollegaen visitere-de
manden, fandt de en del ammunition i hans lommer. Det var både i form af
pakker med patroner, patroner, der lå løst og i magasiner. Manden havde og-så
en stor dolk i sit bælte foran. Efter visitation tog de billeder af manden, som de
sendte til operationsledelsen for at finde frem til, hvad det var for en
gerningsmand. Vidnet og kollegaen blev enige om, at de ikke kunne tage
manden væk fra stedet, da de ikke på dette tidspunkt vidste, om stedet var
sikkert. De fik derfor manden over i området mellem nogle kampesten og nogle
andre kollegaer bevogtede ham, mens vidnet og hans kollega fortsatte ind i
Fields.

Inden vidnets kollega affyrede de 2 varselsskud, hørte de kun 1 skud, der blev
afgivet, mens vidnet var ved Cabinn. Han vidste ikke på daværende tids-punkt,
om skudet var et varselsskud fra en kollega, eller om det blev afgivet af
gerningsmanden. Han blev dog senere klar over, at der ikke var andre poli-
tifolk, der havde afgivet varselsskud, og at det derfor formentlig var ger-
ningsmanden, der havde afgivet det skud, som vidnet hørte, da han var ved
Cabinn. Da kollegaerne fra den patruljevogn, der standsede lige foran vidnet,
steg ud af deres køretøj, havde de trukket deres våben, og de rettede straks deres
fokus mod gerningsmanden. Vidnet så dem stige ud, og de kunne der-for ikke
have afgivet det skud, som vidnet hørte, da han var ved Cabinn.
..."



side 33

Politiafhøringer af tiltalte

Der er med samtykke fra den beskikkede forsvarer i medfør af retspleje-lovens
§ 871, stk. 4, dokumenteret følgende fra tiltaltes forklaring til politi-rapport af
4. juli 2022, jf. bilag M-1-5-4, Eksrakt 1, side 92 - 106, hvoraf blandt andet
fremgår:

"...
Afhørte blev bedt om med sine egne ord at beskrive, hvad han havde foreta-get
sig i dag frem til, at han blev anholdt ved Fields.

Afhørte forklarede, at han var bange for at være forkert på den, for det hele
virkede meget sløret. Han følte, at han kunne komme til at sige ting, der var
foregået en anden dag.

Afhørte blev vejledt om kun at sige det, som han med sikkerhed kunne hus-ke,
var sket i dag.

Afhørte kunne huske, at han præcis kl. 15 ringede til .... Afhørte kunne ikke helt
huske, hvad de snakkede om, men .... nævnte bl.a., at han kunne komme forbi,
så de kunne se de sidste episoder af Star Wars, da ... var en stor Star Wars-fan.
Afhørte kunne ikke huske, om han sagde andet til .... Afhørte og
.... har ikke lange samtaler.

***

Afhørte blev forespurgt, hvad der skete, efter han havde talt med .... Afhørte
troede, at han vandrede lidt rundt, hvorefter han tog hjem. Afhørte var i Fi-elds,
da han talte med ..... Han havde taget metroen derud. Afhørte oplyste, at han
måtte have kørt fra Øresund til Christianshavn, men han kendte ikke navnene
på stationerne. Den ene var den, der lå lige uden for Fields.

Afhørte bekræftede, at han boede på Vej 1 hos sin far. Afhørte blev forespurgt,
hvem der var hjemme på Vej 1 i dag ud over ham selv. Der var ingen – det var
kun afhørte selv. Afhørte vidste ikke, om hans far var taget til Jylland. Han
skulle på tur et par dage bl.a. i Jylland, men afhørte vid-ste ikke, om han var
taget derover.

Afhørte bekræftede, at han var alene hjemme her i eftermiddags.

Afhørte tog metroen fra Vej 1 til Fields. Afhørte blev forespurgt, hvad han
havde med, da han tog derud første gang. Afhørte havde kun sin pung, nøgler,
telefon og Corona-maske/mundbind med da. Afhørte havde hverken sagt eller
skrevet til nogen, at han skulle ud til Fields.

Afhørte blev forespurgt, hvorfor han valgte at tage ud til Fields. Han forkla-



side 34

rede, at først ville han gerne være social, så han vandrede lidt rundt lidt over det
hele. Afhørte mente, at han var der ved 15-tiden. For afhørte betød det at være
social at møde folk og snakke med dem. Afhørte håbede på at han kun-ne være
social ved at møde nogen og snakke med dem.

Afhørte blev forespurgt, hvad der skete, da han kom ud til Fields. Afhørte
vandrede rundt over det hele og i hele centeret. Han kunne huske, at var i nogen
butikker, for han gik igennem dem alle sammen – det var ikke kun én specifik
butik han var i, men han kunne huske, at han var i H&M et par gan-ge. Afhørte
kunne også huske, at han var i biografen, men bare for at se, hvad der gik.

Afhørte købte ikke noget nogen steder, men han overvejede at købe en biog-
rafbillet. Han købte ikke nogen, fordi han ringede til ... og derefter besluttede
sig for at tage hjem.

Afhørte blev foreholdt et foto af hans telefons opkaldsliste, hvoraf det frem-gik,
at han havde haft mindst 4 opkald i dag, og at sidste opkald til .... frem-gik som
foretaget kl. 1411. Afhørte oplyste, at det føltes som om, at klokken var 15, men
det (opkaldslisten) gav da mening. Afhørte kunne ikke huske, hvor lang tid han
talte med ....

Afhørte blev forespurgt, hvad han foretog sig, da han var i biografen. Afhørte
vandrede bare rundt udenfor – han ville ikke købe noget, så det virkede for-kert
bare at gå derind.

Afhørte blev forespurgt, om det var lige efter, han havde talt med ..., at han tog
hjem. Det kunne godt være, at afhørte vandrede rundt noget mere i håb om at
se/møde nogen.

Afhørte talte ikke med nogen undervejs, men han prøvede at smile til folk bl.a. i
metroen for at skabe nogen venner, men det lykkedes ikke. Så vidt af-hørte
kunne huske, så snakkede han ikke med nogen, da han var i Fields før-ste gang,
men det kunne da godt være, at nogen havde sagt et ord til ham.

Afhørte bekræftede, at han tog metroen fra Fields og direkte hjem igen til Vej 1.
Afhørte havde et Rejsekort, som han benyttede til rejsen.

Afhørte blev bedt om at beskrive, hvad der skete, da han kom hjem igen.

Afhørte forklarede, at han da begyndte at få de her ”tanker” – tvangstanker.
Afhørte mente, at han filmede det.

Afhørte blev bedt om at uddybe det og forklarede, at han tændte kameraet på
sin bærbare, hvorefter han filmede sig selv lade patroner i flere magasiner, som
han lagde på sengen. Afhørte så også YouTube-videoer, fordi han kede-de sig –
bare noget tilfældigt for at få kedsomheden væk. Herefter mente af-



side 35

hørte, at han tog metroen.

Afhørte blev forespurgt, hvad han tog med i metroen den anden gang. Afhør-te
havde riflen og magasinerne, men han kunne ikke huske det hele. Afhørte
mente, at han havde 7 magasiner med. Derudover havde han også øreprop-per
og sikkerhedsbriller med, men han kunne ikke helt huske det.

Afhørte blev forespurgt, om han havde andre våben med. Afhørte sagde, at der
var en pistol – en Walther P38 9-mm. Forespurgt om der var andre våben ud
over de to, oplyste afhørte, at der også var en ”Rambo-kniv” .

Afhørte blev forespurgt, om pistolen var ladt, men det afviste afhørte. Han
havde ikke noget ammunition til den. Afhørte blev forespurgt, hvorfra han så
vidste, at den skulle bruge 9 mm-patroner.

***

Afhørte mente, at han havde sat 35 patroner i magasinerne til riflen – der kunne
være 5 i hvert magasin.

***

Afhørte blev forevist et foto fra udlæsningen af hans telefon taget torsdag kl.
1724 visende en seng, hvorpå der lå en riffel, 7 magasiner, nogle ørepropper,
briller, knive, skeder samt en genstand, der ikke kunne tydes.

Afhørte forklarede, at sidstnævnte genstand var et hylster til den anden kniv –
der var således to knive og to skeder. Afhørte bekræftede, at det var ham, der
havde taget billedet inde på sit værelse.

***

Afhørte tilføjede, at der var videoer, hvor afhørte pegede geværet og pistolen
mod sit hoved. Afhørte vidste ikke, hvor langt tilbage i tiden de videoer var
optaget.

***

Afhørte blev forespurgt, om han tog alle genstandene – geværet og ammuni-
tionen hertil, pistolen uden ammunition, kniven, sikkerhedsbrillerne og øre-
propper – med til Fields. Det mente afhørte.

Afhørte blev forespurgt, om han tog andre ting med til Fields. Afhørte tror, at
han også tog nogle solbriller med.

Afhørte blev forespurgt, hvad han tog med af tøj. Afhørte havde en vest på, som
han havde ammunitionen i. Han havde også sat sikkerhedsbrillerne fast



side 36

foran og nede i en lomme havde han sin telefon og ørepropperne.
Derudover var der magasinerne og måske også ”en kasse” ammunition. Af-
hørte havde ikke andet med.

Det blev oplyst afhørte, at det var vigtigt for politiet at vide, om der var an-dre
våben i spil, så tilfældige  borgerre  ikke kunne falde over et våben ude ved
Fields.

Afhørte oplyste, at han ville fortælle det, hvis han havde haft flere våben med.
Han havde en hammer, en dykkerkniv samt nogle flere knive i skabet, men dem
tog han ikke med.

……………

Afhørte blev bedt om at fortælle med sine egne ord, hvorfor han tog ud til Fi-
elds med alle de våben.

Afhørte svarede: ”For at redde dem. De vil gerne dø” .

Afhørte blev forespurgt, hvem ”de” var. Afhørte forklarede, at ”de” var an-dre
folk.

Afhørte blev igen bedt om at forklare, hvad hans mening var med at tage ud til
Fields.

Afhørte svarede: ”For at redde dem. For at sørge for, at de ikke lider længe-re” .

Afhørte blev forespurgt, hvordan han skulle redde dem?

Afhørte svarede: ”Ved at sende dem til Himlen. Ved at skyde dem” .

Afhørte blev forespurgt, hvem det helt præcist var, han gerne ville skyde?

Afhørte svarede: ”Unge mennesker, går jeg ud fra. Jeg ved det ikke helt. Jeg
kan identificere mig med unge mennesker. Der var ikke rigtig noget…. tar-get”
.

Afhørte blev forespurgt, om det primært var drenge eller piger, men det afvi-ste
afhørte. Afhørte havde dog ikke lyst til at slå småbørn ihjel.

Afhørte blev forespurgt, hvad et ”ungt menneske” betød for ham og hvor
gammel, man så var. Afhørte mente 15 – 29 år, idet han kunne identificere sig
med dem.

Afhørte blev forespurgt, hvorfor han troede, at folk blev reddet af at blive skudt.
Afhørte forklarede, at det var fordi de så meget mere fredfyldte ud,



side 37

men han havde skrevet nogen af sine tvangstanker ned. Folk lider og der er
ondskab – folk gør onde ting, og det gør de på grund af deres indre ondskab.
Afhørte vidste, at de skulle reddes fra den ondskab.

Afhørte kunne ikke beskrive det bedre, men han mente, at han havde skrevet
citaterne ned fra de ting, som han hørte fra stemmen.

Afhørte blev forespurgt, hvorfor det lige var i dag, de mennesker skulle red-des
fra ondskaben. Afhørte troede bare, at det var tilfældigt, for han kunne li-ge så
godt have gået ned i det lokale supermarked. Afhørte vidste, at der var nogen
ting, han ikke kunne gøre, som fx slå små børn ihjel.

Afhørte mente, at det var helt tilfældigt, at det var sket i dag. Det var højst
sandsynligt ikke sket, hvis der var sket noget andet – fx hvis nogen havde ringet
ham op, eller hvis et eller andet tegn havde været der.

Afhørte blev forespurgt, om det også var tilfældigt, at det var i Fields. Det
mente afhørte – det var bare der, han var på dagen.

………….

Afhørte blev forespurgt, om han havde talt eller skrevet til andre personer om
det, han havde gjort i dag, eller at han ville gøre det i dag – fx over inter-nettet?

Afhørte afviste det tøvende og nævnte, at han måske havde sagt det til en læ-ge
fra psykiatrien, der hedder Læge. Afhørte vidste ikke, om han var psykiater
eller psykolog, men han var nok læge, for han havde udskrevet medicin.

Afhørte blev forespurgt, hvad han havde fortalt lægen. Afhørte kunne ikke
huske det helt præcist, men han troede, at han havde skrevet det ned.

Afhørte blev igen forespurgt, om han havde skrevet på internettet eller på sin
telefon, at han ville gøre det. Dette afviste afhørte, men han havde lagt nogle
YouTube-videoerne op af ham selv, hvor han pegede på sit hoved med ge-været.
For lang tid siden lavede afhørte også nogle videoer af, at han gengav den
stemme, som han hørte, mens han skrev ned, hvad stemmen sagde.

***

Afhørte blev forespurgt, hvad der fik ham til at sende den video ud på nettet, og
hvorfor det lige skulle være nu. Afhørte tænkte, at folk ville stoppe ham og
måske give ham noget hjælp. Det var en måde at bede om hjælp på.

Afhørte havde også kontaktet en person på et ”sub-Reddit” kaldet ”Hjemmeside
1” , eller han blev nærmere selv kontaktet, idet han selv havde spurgt,



side 38

om der var nogen, han kunne snakke med. Afhørte havde det meget skidt, men
den ene anbefalede bare afhørte at ryge en masse hash, og den anden hjalp ikke
rigtig afhørte. Afhørte vidste ikke, hvem han havde skrevet sam-men med, men
det foregik på engelsk.

Afhørte blev forespurgt, hvorfor han fik det dårligt, siden han gik ind på
Hjemmeside 1. Afhørte mente, at han på et tidspunkt havde patronerne ude, ladt
geværet og havde peget geværet mod sit hoved med fulde intentioner om at
skyde sig selv i hovedet, men lige pludselig begyndte det at føles menings-løst.

Afhørte blev forespurgt, hvorfor det blev pludselig føltes meningsløst.

Afhørte syntes, at det føltes meget deprimerende. Afhørte havde det meget
skidt, og han havde en ide om, at det skulle være meget nemt, og han bare
skulle tage geværet mod sit hoved og skyde sig selv, men pludselig føltes det
meget sværere i virkeligheden.

…………..

Afhørte blev foreholdt, at han nu havde forklaret, at han tog ud til Fields for ”at
redde dem” , og at det var en pludselig indskydelse. Dette bekræftede han.
Afhørte blev ligeledes foreholdt, at politiet havde fundet flere håndskrevne si-
der på ternet papir ved ransagningen af hans bopæl, bl.a. en med datoerne d.
29/06 2022 og 30/06 2022, hvilket lignede en form for dagbog.

Afhørte kommenterede, at det ikke helt var en dagbog, for længere nede var der
skrevet ”citatmærker” – afhørte havde bare ikke nået at skrive citatmær-ker på
dem alle sammen.

Afhørte blev foreholdt side 3 med overskriften ”Planlægning” og følgende 6
punkter:

Opret ”killzones”
Placer møblerne på en måde, som fanger dem og beskytter dig Tag ikke
offentlig transport der hen
Lav et ”test run” med en tom rygsæk og guitar kasse Lav et detaljeret kort
over rummet
Tænk ”hvad ville du gøre i deres situation?” Løbe imod dig, imod udgan-
gen, gemme sig, spille død.

Afhørte blev forespurgt, om han havde skrevet sedlen, til hvilket han svarede
klart og tydeligt: ”Ja” .

Afhørte blev forespurgt, hvorfor han havde skrevet sedlen.

Afhørte svarede: ”Det var fordi jeg skulle planlægge. Det var en anden ting” .



side 39

Afhørte blev bedt om at beskrive, hvad det så var.

Afhørte svarede: ”Hvis jeg skulle gå i skole – hvis jeg skulle redde skolekam-
meraterne på Skole 1 eller andet…”

Afhørte blev forespurgt, hvad der så skulle ske?

Afhørte svarede: ”Jeg går ud fra det samme…. ”.

Afhørte uddybede, at der ikke var direkte planer om en specifik skole, men han
bekræftede, at der var tale om Skole 1-skolen, som han selv gik på inde i
København ved Vej 2 og Vej 3 – det var splittet op. Afhørte planlagde at tage
matematik, kemi og biologi på skolen.

Afhørte blev foreholdt side 2 af de håndskrevne sider, hvoraf det fremgik:

Sigt efter torso, hvis de løber imod dig (niveau 3)
Sigt efter trekanten (skulder til skulder til hoved) (niveau 2) Sigt efter hoved
(niveau 1)

Afhørte blev forespurgt, hvad ovenstående betød. Afhørte forklarede, at han var
bange for, at folk kunne overmande ham, så han ikke kunne dø, og han ikke
kunne redde dem. Derfor lavede han en plan for, hvad der kunne ske, når han
skulle ud og redde dem.

Afhørte blev forespurgt, hvad der i hans optik skulle ske, hvis alt var gået ef-ter
planen. Afhørte mente ikke, at der var nogen plan, fordi han alligevel ikke
fulgte punkterne. Afhørte blev bedt om at beskrive, hvad der skulle være sket,
hvis vi lod som om, at han havde fulgt sin egen plan.

Afhørte forklarede, at det skulle slutte med, at han skød sig selv, eller at han
blev slået ihjel af politiet. Det var for ham lige meget, om det sluttede på den
ene eller anden måde.

Afhørte blev forespurgt, om han har haft andre steder i tankerne, hvor det kunne
være foregået eller om han havde planlagt efter andre steder. Afhørte
forklarede, at han havde tvangstanker om ”det der supermarked” og så nogle
skoler i Kastrup, hvor han havde gået. De hed ”Skole 2” og ”Skole 3” og var
begge folkeskoler.

Afhørte lavede også et test-papir for at forstå, hvordan man skulle gøre. Der var
en skole i nærheden, som afhørte ikke kunne huske navnet på, hvor han prøvede
at forstå, hvordan ”sådan noget” skulle fungere, bl.a. hvilke farer der var osv.
Afhørte ville træne, hvordan det var, men havde ingen intentioner om dem.
Afhørte planlagde det med diagrammer og sådan noget.



side 40

…………….

Afhørte blev forespurgt, om han vidste, hvad han havde gjort i dag. Afhørte
vidste det ikke helt præcist.

Afhørte blev forespurgt, hvad det ville sige, hvad han havde foretaget sig. Det
kunne afhørte ikke – det føltes ikke helt ægte.

Afhørte blev igen foreholdt, at tre personer var døde af skud og flere andre
kunne risikere at dø.

***

Afhørte blev forespurgt, om han var klar over sine handlinger i dag, og hvad
han havde gjort. Afhørte forklarede, at tankerne blev ved med at komme ind og
sige ”du skal dø” , ”det skulle ske alligevel” , ”der er ikke noget galt” og ”jeg
skal dø alligevel, så det betyder ikke noget” .

Afhørte blev forespurgt, hvad der fik ham til at stoppe derude. Afhørte følte, at
der var en person, der blev ved med at snakke til ham, og det fik ham ud af det.

Afhørte blev bedt om at tænke tilbage til, hvad han gjorde, da han ankom til
Fields.

Afhørte forklarede, at han gik ud på biografens toilet og tog ”udstyret” på, bl.a.
ørepropperne og vesten. Han tog ikke brillerne på. Afhørte ringede der-næst til
Kriselinjen, hvilket fremgik af opkaldslisten kl. 1714. De svarede dog ikke, så
han ventede inde på toilettet, indtil de tog den. Afhørte var ikke sik-ker på, hvor
lang tid han ventede ude på toilettet, men han kom aldrig til at tale med
Kriselinjen.

Herefter gik afhørte ud fra toilettet. Afhørte var ikke helt sikker på, hvad han
gjorde, men han tror, at han skød nogen. Afhørte vidste ikke helt, hvor de ramte
personer var henne, men måske omkring indgangen.

Afhørte blev forespurgt, om han kunne huske, hvem han skød. Det kunne af-
hørte ikke huske – hverken om det var drenge, piger, unge eller gamle.

Afhørte blev forespurgt, hvem han sigtede på. Afhørte sigtede ikke – han kunne
ikke rigtig sigte på grund af stressen. Afhørte blev forespurgt, hvordan han så
holdt geværet, hvorefter han holdt armene op til cirka skulderhøjde.

Afhørte blev forespurgt, hvordan han besluttede sig for, hvem der skulle sky-
des. Afhørte tænkte ikke nærmere over det. Efter ”han” begyndte at snakke til
afhørte, så følte afhørte ikke, at han kunne skyde længere – ”han” havde
snakket afhørte ud af det.



side 41

Afhørte forklarede, at ”han” var en mand på trappen ved elevatoren. Det var
ikke en politimand, men en alm. mand.

Afhørte råbte ad ham: ”Du er ikke ægte!” , hvorefter manden råbte tilbage: ”Jeg
er ægte” . Afhørte sagde: ”De her er ikke ægte!” , men han svarede: ”Det her er
ægte. De er ægte!” .

Afhørte forklarede, at med ”de” og ”det her” mente han personerne og situa-
tionen. Afhørte stoppede med at skyde, hvorefter han tog elevatoren til 3. etage,
hvor han skød på noget glas og igen råbte: ”Det er ikke ægte” . Afhør-te råbte
det, fordi ikke føltes ægte.

Afhørte blev foreholdt, at han jo havde været i Fields én gang tidligere på da-
gen, hvorfor han jo måtte vide, at det var ægte. Afhørte forklarede, at det var
situationen, der ikke var ægte.

Afhørte mente, at han havde skrevet begrebet ”NPC” ned et sted som en af de
ting, han hørte. Afhørte bekræftede, at med NPC mente han ”Non Person
Character” for folk, der ikke var ægte. Afhørte havde fået ordet/begrebet fra
internettet.

Efter afhørte havde taget elevatoren op på 3. etage og skød glasset, råbte han
videre. Afhørte mente, at han blev filmet imens af en person, hvorefter han gik
ned igen. Afhørte vidste ikke helt, hvad der skete, men han troede, at han løb
udenfor og over til nogle personer ved busserne og faldt i snak med dem.
Afhørte havde stadig geværet med sig, så de virkede lidt overraskede. Afhør-te
troede ikke, at de helt forstod situationen.

Afhørte blev bedt om at forklare, hvad der så skulle ske, og hvilke tanker han
havde gjort sig.

Afhørte ville prøve at løbe væk og komme væk derfra, for ham manden ved
elevatoren fik snakket til afhørte, så han ikke længere følte, at det var ”falsk” .
Afhørte følte, at det blev ”mindre falsk” , så han blev nervøs og tænkte, at han
måtte væk. Afhørte gik over til nogle busser, hvor han blev anholdt af politi-et.

Afhørte blev forespurgt, hvad der skete med den pistol, som han tidligere havde
forklarede at have taget med. Afhørte forklarede, at han løb meget hurtigt, så
den fløj bare ud af lommen. Afhørte kunne føle, at der var noget, der røg ud af
lommen lige i starten. Formentlig ved biografen på gangen på 2. etage.

Afhørte forklarede, at Person 3 var en amerikaner, som slog 3 mennes-ker ihjel,
hvorefter han skød sig selv. Han sagde, ”det er ikke virkeligt” og ”det næste liv”
. Afhørte så, hvad han havde skrevet og syntes, at det gav me-



side 42

ning. Forespurgt om Person 3's hendlinger, så vidste afhørte ikke, hvad hans
moti-vation var. Afhørte følte, at han reddede de folk, ved at sende dem videre
til næste niveau. Men afhørte vidste ikke, hvorfor Person 3 gjorde det.
***
..."

Der er med samtykke fra den beskikkede forsvarer i medfør af retspleje-lovens
§ 871, stk. 4, dokumenteret følgende fra tiltaltes forklaring til politi-rapport af
13. september 2022 (afhøring foretaget den 31. august 2022), jf. bilag M-1-5-4-
1, Eksrakt 1, side 109 - 131, hvoraf blandt andet fremgår:

"...
Afhørte blev indledningsvis foreholdt bilag V-1-1-2 vedr. overvågning fra
metroen og forespurgt, om han kunne bekræfte, at det var ham der var på
billederne. Det kunne han godt.

Afhørte blev forevist bilag B-1-5-1 vedr. fotomappe fra biografen i Fields og
forespurgt, om pistolen, der lå uden for toiletterne, var den pistol, han havde
tabt ud af lommen. Afhørte syntes, det var svært at se, men bekræftede, at det
var det sted, han havde tabt den. Det gav mening for ham.

Afhørte blev forevist billederne fra toiletterne i biografen, herunder en sort
jakke og forespurgt, om det var ham, der havde efterladt jakken. Dette be-
kræftede han, idet han skulle have ”det andet” på – det han endte med at ha-ve
på.

Forespurgt om han med ”det andet” mente vesten, bekræftede han dette.

Afhørte blev forevist billederne med den grønlige skuldertaske, riffelkassen og
et Rejsekort og forespurgt, om det var hans effekter, hvilket han bekræf-tede.
Afhørte gik også ud fra, at det var hans Rejsekort – afhørte havde et lignende
uden navn på.

Afhørte blev forevist billedet af riffeltasken/riffelkassen og forespurgt, om det
var den, han havde medbragt hjemmefra. Dette gik afhørte ud fra.

Afhørte blev forespurgt, hvorfor han medbragte pistolen i Fields, idet den ik-ke
indeholdt noget ammunition. Afhørte kunne ikke sige hvorfor – han kunne ikke
huske det.

Afhørte blev forespurgt, hvordan man betjente pistolen. Afhørte forklarede, at
man lader magasinet, putter magasinet ind, tager slæden tilbage og så er
pistolen ladt. Herefter var hanen eller ”hammeren” spændt tilbage. Fore-spurgt
om der var sikring på, bekræftede afhørte dette, men han mente, at den ville ”gå
af” eller ”slå ned” , hvis man aktiverede sikringen, mens der var noget i, og
mens hammeren var tilbage.



side 43

Afhørte bekræftede, at den var den pistol, der blev fundet ved toiletterne i bi-
ografen i Fields, som han havde medbragt hjemmefra – det gav mening. Af-
hørte bekræftede også, at han var bekendt med, hvordan man brugte pistolen
herunder at lade den.

Afhørte blev forespurgt, hvor han havde lært at betjene pistolen.

Afhørte forklarede, at det bl.a. var på YouTube, men at han generelt også vidste
ting om våben.

***

Afhørte blev bedt om at tænke tilbage på den 3. juli og forklare om sin fær-den
og hvad han lavede den søndag.

Afhørte kunne ikke fortælle det – han kunne ikke huske det.

Afhørte blev forespurgt, hvad det sidste, han kunne huske, var.

Afhørte kunne huske, at han ringede til Kriselinjen. Afhørte var ude på toilet-tet
i biografen, da han foretog opkaldet. Afhørte bekræftede, at han ikke kom
igennem til Kriselinjen.

Afhørte blev forespurgt, hvorfor han ringede til Kriselinjen. Afhørte forklare-
de, at han gerne ville have hjælp – hjælp til at komme hjem. Afhørte vidste
ikke, hvad der skete, da han ikke kom igennem, men det næste han huskede var,
at han begyndte at skyde uden for toilettet.

Afhørte blev forespurgt, hvem eller hvad han begyndte at skyde på. Afhørte
mente, at det var ham ”Forurettede 1” . Afhørte vidste ikke, hvor han skød ham
hen-ne, men han reagerede ikke.

Afhørte blev forespurgt, hvorfor det lige var ham (Forurettede 1), der blev skudt
der, men det vidste afhørte ikke.

Det næste, afhørte kunne huske, var, at han skød Forurettede 2. Forurettede 2
stod ved trap-pen tæt på toilettet. Afhørte skød Forurettede 2 to gange.

Forespurgt, om det var noget afhørte selv kunne huske, svarede afhørte nej.
Adspurgt hvorfra han så vidste det, forklarede han, at han havde fået at vide, at
han skød Forurettede 2 to gange.

Afhørte blev gjort bekendt med, at vi kun var interesseret i det, han selv kun-ne
huske – ikke hvad han havde læst eller fået at vide. Dette var afhørte ind-
forstået med.

Afhørte blev forespurgt, hvad han selv kunne huske derefter.



side 44

Afhørte forklarede, at han gik ned ad en gang, hvor der var en muslimsk
kvinde, der stod stille. Afhørte tolkede det som om, at hun gerne ville dø, idet
hun stod stille. Hverken afhørte eller kvinden sagde noget til hinanden, men
afhørte skød efter hende nogle gange, hvorefter hun løb. Afhørte mente, at han
løb efter hende, men han vidste ikke hvorfor.

Afhørte huskede dernæst, at han gik forbi to kvinder, der holdt i hånd. Af-hørte
gjorde ikke noget ved dem, og vidste ikke hvorfor. Afhørte var på den
mellemste etage i Fields.

Dernæst huskede afhørte, at han løb hen mod rulletrappen. Ved rulletrappen
skød afhørte igen mod nogle kvinder, der stod på trappen. Afhørte skød én gang
og han troede, at han ramte nogen, idet der var nogen, der besvimede. Afhørte
vidste ikke, hvordan han holdt sit gevær, da han skød efter dem.

Dernæst huskede afhørte, at han faldt i snak med en person på rulletrappen.
Personen var en ung knægt. Afhørte råbte bl.a.: ”Det er ikke ægte” ! Drengen
spurgte afhørte, om afhørte ville have hans telefon, men det ignorerede af-hørte.

Afhørte blev foreholdt bilag D-7-5-1, side 3, hvor et vidne/en dreng bl.a. har
forklaret: ”Vær sød ikke at skyde” , og at afhørte råbte: ”I er ikke ægte – det her
er ikke ægte” . Afhørte bekræftede, at der var tale om samme dreng.

Afhørte blev forespurgt, hvad han mente med det, han råbte til drengen. Af-
hørte forklarede, at situationen ikke var ægte for ham. Det var som et com-
puterspil eller som en film for afhørte.

Dernæst gik afhørte op ad rulletrappen, men han kunne ikke huske, hvad han
gjorde deroppe. Afhørte kunne ikke huske, om han mødte nogen eller sagde
noget til nogen.

Afhørte kunne ikke huske det næste, der skete.

Afhørte blev forespurgt, om han kunne huske, at han blev anholdt, hvilket han
bekræftede. Afhørte forklarede, at han blev lagt ned på jorden med hæn-derne
bag ryggen, og at politiet pebersprayede ham.

Forespurgt om afhørte sagde noget til politiet, så vidste afhørte det ikke. Han
kunne ikke huske det, men det gik han ud fra, at han gjorde.

Afhørte blev forespurgt, hvad der skete, da han mødte politiet, men det kun-ne
han ikke huske. Afhørte blev forespurgt, om han affyrede sit våben, da han
mødte politiet, men det mente afhørte ikke.

Afhørte blev foreholdt, at han tidligere har forklaret, at han foretog et opkald



side 45

til sin mor inden anholdelsen. Afhørte blev forespurgt, hvad han sagde til sin
mor. Afhørte kunne ikke huske det.

Afhørte fik foreholdt, at han i forbindelse med anholdelsen udtalte til politi-
personalet, at han havde ringet til sin mor og sagt undskyld. Afhørte kunne ikke
huske dette.

Afhørte blev forespurgt, hvornår han kom til sig selv igen, idet han havde ud-
talt, at det hele var ligesom en film eller et computerspil. Afhørte svarede, at det
var efter, han begyndte at få medicin. På selve dagen var der ikke et tids-punkt,
hvor det gik op for ham, hvad der var sket.

Afhørte blev forespurgt, hvorfor han havde ringet til sin mor. Afhørte mente, at
det var fordi han havde tænkt sig at skyde sig selv. Det var ikke fordi, han
ville dø, men snarere fordi han skulle dø. Det lykkedes ikke, fordi afhørte
ringede til sin mor, der blev ked af det. Afhørte kunne ikke huske, hvad hans
mor sagde.

Afhørte blev foreholdt, at han til det anholdende politipersonale havde udtalt:
”Skyd mig” og ”fucking dræb mig” og forespurgt, hvorfor han havde råbt det.

Forsvarer, Luise Høj, korrigerede spørgsmålet til, om afhørte kunne huske, at
han havde sagt således til politiet.

Afhørte kunne ikke huske, at han havde udtalt dette.

Afhørte blev forespurgt, om der var andet, han kunne huske fra søndag d. 3.
juli, men det var der ikke.

Pa. Person 4 forespurgte, om afhørte fik øjenkontakt med den før-nævnte
muslimske kvinde, som også blev skudt, hvilket han bekræftede.

Afhørte blev foreholdt, at han blot løb forbi de to næste kvinder og blev fore-
spurgt, om der var en sammenhæng mellem de personer, han fik øjenkontakt
med og skød, i forhold til de personer, som afhørte ikke fik øjenkontakt med og
blot løb forbi.

Afhørte mente, at det kunne godt være tilfældet, men han vidste det ikke.

***

Afhørte kunne ikke huske, at han havde optaget videoerne, men han mente, at
det var fordi han gerne ville bede om hjælp. Afhørte følte sig fanget, så han
håbede på, at nogen ville komme og redde ham.

Afhørte blev forespurgt, hvad han gjorde af de fotos og videoer, han havde



side 46

optaget, men det kunne han ikke huske.

Afhørte blev forespurgt, om han havde benyttet billederne eller videoerne i
nogen profiler el. lign. online. Afhørte kunne huske, at han havde brugt dem på
sin Youtube-profil.

Afhørte blev forespurgt, hvorfor han havde lagt billedet på sin Youtube-pro-fil.
Afhørte forklarede, at det var for, at folk kunne se ham og se, at han hav-de
brug for hjælp, men der var ingen, der reagerede. Der var – så vidt afhørte
vidste – ingen, der skrev eller rakte ud til ham.

***

Det var let for afhørte, at finde billederne på Reddit i gruppen ”Hjemmeside 2” .
Afhørte fandt også flere billeder end dem, der lå på usb-stikket. Han gemte bl.a.
én, der hed noget på russisk eller ukrainsk.

Afhørte blev forespurgt, hvorfra hans interesse i at søge efter billederne
stammede fra. Afhørte svarede, at det var fordi, han skulle dø – afhørte hav-de
en interesse i at dø. Afhørte vidste ikke, om interessen efter billederne el-ler
ønsket om at dø kom først.

Afhørte blev forespurgt, om der var andre, der havde inspireret ham til inte-
ressen eller til at lave søgningerne, men det afviste han. Det var afhørtes egen
interesse, idet han gerne ville eller skulle dø.

Afhørte blev forespurgt, hvor lang tid, han havde haft et ønske om at dø. Af-
hørte vidste det ikke, men han følte, der var meget pres på de seneste uger op til
skyderiet. Forespurgt hvorfra det pres kom fra, svarede afhørte ”skolen måske”
, men han vidste det ikke.

***

Afhørte blev foreholdt bilag M-1-11-2, som er en transskribering af yderlige-re
to videoer fundet på samme usb-stik. Videoerne var optaget hhv. d. 15. og 16.
juni.

Afhørte kunne ikke huske videoerne.

Afhørte fik oplæst side 1, nederste afsnit frem til ” Derfor er jeg klar til at dø
og tage min hævn”  og forespurgt, om han kunne huske videoen. Afhørte for-
klarede, at han havde skrevet en masse af sine tvangstanker ned på papir,
hvorefter han læste dem op. Afhørte mente, at det måtte være det, videoen
omhandlede.

Afhørte blev forespurgt specifikt, hvorfor han i videoen udtalte: ” Derfor er jeg
klar til at dø og tage min hævn” . Afhørte svarede, at han ikke vidste det.



side 47

Afhørte fik oplæst side 2, nederste afsnit, fra samme bilag frem til ” Jeg sagde
endda til dem, at jeg har konstante tanker om at slå ihjel” . Afhørte kunne ikke
huske, hvorfor han havde lavet videoen og sagt sådan.

***

Afhørte forklarede nu, at han gerne ville have nok magasiner til, at han kunne
forsvare sig selv. Afhørte skulle forsvare sig imod folk, der prøvede at slå ham
ihjel.

Afhørte blev bedt om at uddybe det nærmere og forklare, hvem det var, der ville
slå ham ihjel. Afhørte forklarede, at det var folk generelt.

Afhørte blev foreholdt, at han ikke tidligere havde forklaret om dette til poli-tiet
og bedt om at uddybe det nærmere. Afhørte forklarede, at han følte sig forfulgt
og meget stresset. Han følte, at folk kom efter ham, så han tænkte, at hvis der
opstod noget, så kunne han forsvare sig selv.

***

Afhørte blev fortsat foreholdt bilag M-1-12-3-2, s. 13, hvoraf det fremgik, at
han havde søgt efter ” serial killer Person 5”  samt ” serial killer Person 6” ,
hvilke ved opslag på internettet begge er konstateret at være dømte drabsmænd.

Afhørte forklarede, at det var efter han havde set serien ”Serie” på NetFlix – det
var derefter, afhørte fik kendskab til navnene.

Afhørte blev forespurgt, hvorfra hans interesse for seriemordere stammede fra.
Afhørte forklarede, at det bare var noget, han havde set, når han kedede sig –
det var nærmest tidsfordriv. Forespurgt troede afhørte, at interessen al-lerede
startede i 14-års alderen, altså for ca. 8 år siden. Afhørte kunne ikke huske,
hvordan interessen opstod.

***

Afhørte fik foreholdt bilag M-1-20-2 vedr. udlæsningen af en bærbar HP
computer, som blev fundet ved ransagningen af afhørtes værelse herunder si-de
3, hvor der i juni og juli måned var foretaget søgninger på en lang række
drabsmænd primært fra USA.

Afhørte kunne ikke huske, at han havde søgt efter navnene, men han kunne
godt genkende flere af navnene som massemordere, bl.a. Person 7 og Person 3.

Forespurgt hvor afhørte kendte navnene fra, så var det fra Youtube. De duk-



side 48

kede bare op i afhørtes ”Recommended” . Adspurgt hvorfor det lige var den
type videoer, der dukkede op i afhørtes foretrukne, så mente afhørte at det var
pga. en algoritme.

***

Afhørte blev forevist de håndskrevne dokumenter som fotograferet i bilag B-7-
2-1 samt fotomappen bilag B-7-1-2-1 af de papirer, som blev fundet ved
genransagninen af afhørtes bopæl.

Afhørte forklarede, at han mente at papirerne var ”træning” . Afhørte blev bedt
om at uddybe det.

Afhørte svarede: ”Træning til at…. Hvordan man ville kunne skyde folk” .

Forespurgt om det var afhørte, der havde skrevet de sedler, så gik han ud fra
det. Det var afhørtes håndskrift.

Afhørte blev forespurgt, hvorfor han havde skrevet det ned på papirerne.

Afhørte svarede: ”For at skyde folk” .

Afhørte blev forespurgt, om han allerede – da han skrev papirerne – havde en
hensigt om at skyde folk. Det vidste afhørte ikke. Adspurgt hvornår afhørte
skrev papirerne i forhold til episoden i Fields, så var det måske nogle dage før.

……………..

Afhørte fik oplæst bilag B-7-1-2, hvoraf det fremgik:

to do list:
Find den nemmeste måde at komme ind i Sted på.
Lav en plan for at fange (#) dem i hjørnerne.
Find ud af hvordan de ville (#) undslippe.
tag knive med.
(#) Hjertet ligger i midten af brystkassen

Afhørte blev forespurgt, hvad ovenstående betød.

Afhørte svarede: ”Træning” .

Afhørte bekræftede, at han havde skrevet papirerne.

Adspurgt hvad Sted var, så var det en skole, der lå i nærheden af af-hørtes
bopæl. Hvis man kom op fra cykelkælderen, var den lige foran en. Af-



side 49

hørte gik ud fra, at det var unge mennesker, der gik i skole dér. Afhørte hav-de
ikke selv gået på skolen, men han kendte den, fordi han boede lige i nær-heden
af den.

Afhørte blev forespurgt, om tegningerne på de håndskrevne papirer relatere-de
sig til Sted. Det gik afhørte ud fra. Adspurgt om afhørte havde væ-ret nede og
se på Sted eller været derinde, så mente han det, men han kunne ikke huske det.

Det blev oplyst af pa. Person 4, at Sted rettelig var en børnehave be-liggende
på Vej 1.

Afhørte blev foreholdt samme bilag, 2. afsnit vedr. tekst på bagsiden og fik
oplæst:

Morgen (kl 7-8:30?) sammle(#)t i fællesrum
Formiddag (kl 9-10:30?) i vær deres stue
Frokost (#)(kl 11)(#) samlet?
Eftermiddag (kl 13-17) sover, legeplads og legezoner indenfor

Afhørte kunne ikke huske, at han havde skrevet ovenstående.

Afhørte blev foreholdt samme bilag, sidste afsnit vedr. tekst på bagsiden og fik
oplæst:

Skift magazin (#) (hvis der er (#) patroner tilbage) når du går ind i en u-
sikker situation.
Hvis de ligger ned skud dem i hoved.
(#) Ha altid en patron i riffel kammeret (tæl antallet skud f.eks 1, 2, 3, 4,
skift.)
Gå videre når de lette mål er nede (80% reglen) (ikke vær for grundig) Slå
voksne mænd ihjæl først, så voksne kvinder, så drenge og til sidst pi-ger.
Sigt efter trekanten (skulder til skulder til hovedet)
Så for hvad som er bag dig er altid sikker (Ha din ryg op mod væggen.)

Afhørte vidste ikke, om han havde skrevet det. Forespurgt hvad det betød, så
svarede han: ”Træning” .

Yderligere adspurgt var det træning til at kunne forsvare sig selv mod folk, der
prøvede at slå afhørte ihjel.

Afhørte blev forespurgt, hvad begrebet ”killzone” i førnævnte bilag og bilag B-
7-2-1 betød.

Afhørte forklarede, at det var en zone, hvor man bliver slået ihjel.



side 50

Afhørte blev bedt om at uddybe, om det var en zone, hvor man bliver slået
ihjel, eller man slår ihjel.

Afhørte rettede det nu til: ”Hvor man slår ihjel” . Afhørte bekræftede, at det var
en zone, hvor andre, blev slået ihjel.

Afhørte blev igen spurgt, hvorfor han havde skrevet sådan.

Afhørte svarede: ”Træning” .

Afhørte blev foreholdt og oplæst fra samme bilag, s. 6, samt bilag B-7-2, s. 5,
hvor følgende fremgik:

Planlægning:
opret ”killzones”
Placer møblerne på en måde som fanger dem og beskytter dig(#) tag ikke
offentlig transport der hen.
Lav et ”test run” med en tom rygsæk og guitar kasse(#) Lav et detaljeret kort
over rummet.
tænk ”hvad ville du gøre i deres situation?” Løbe(#) imod dig, imod ud-
gangen, gemme sig, spille død.

Afhørte blev forespurgt, om han havde skrevet ovenstående. Det gik han ud fra.
Adspurgt hvorfor forklarede han, at det var planlægning til at kunne for-svare
sig selv.

Afhørte blev foreholdt, at det ikke lød som planlægning for at kunne forsvare
sig selv, men derimod en planlægning efter at slå andre ihjel.

Afhørte svarede, at de havde også prøvet / tænkt sig at slå ham ihjel.

***

Afhørte forklarede, at det i Fields ikke var planlagt. Det skete bare pludse-ligt.
..."

Der er endvidere i med den beskikkede forsvarers accept i medfør af retsple-
jelovens § 871, stk. 4, dokumenteret yderligere fra tiltaltes forklaring til poli-
tirapporten af 13. september 2022, hvoraf blandt andet fremgår:

"...
Afhørte bekræftede, at han havde været med i skydeklubben og blev bedt om at
fortælle nærmere herom. Afhørte beskrev det som en ”meget fin skydeklub”
med ”ordentlige mennesker” , der kom og skød engang imellem. ***



side 51

Afhørte kom der kun meget sjældent – nogle gange kun et par gange om året.

***
Afhørte blev forespurgt, hvad han skød med, når han var på skydebanen. Af-
hørte skød med ”22’ere” – det var en riffel. Afhørte skød kun meget sjældent
med pistol, men hvis han skød med nogen, så var det også ”22’ere” – det var
træningspistoler.

***

Afhørte blev forespurgt, hvordan hans skydning med langriffel gik, og hvil-ken
type skydning han foretog. Afhørte forklarede, at han skød på 50 meter. Hans
score var ikke dårlig, men heller ikke god. Afhørte blev bedt om at ud-dybe,
hvad det betød pointmæssigt. Afhørte forklarede, at det var 170-180 point ud af
200.
..."

Afspillede optagelser fra overvågningsvideoer i Fields

Under hovedforhandlingen er der for lukkede døre i henhold til rettens ken-
delse af af 2. juni 2023 afspillet følgende videooptagelser:

"Sammenklippet handlingsforløb" - varighed 19 minutter og 36 sekunder,
"Forurettede 4" - varighed på 2 minutter og 18. sekunder,
"Forurettede 8" - varighed på 12 minutter og 14 sekunder,
"Forurettede 15" -  varighed på 11 minutter og 25 sekunder,
"Forurettede 16" - varighed på 4 minutter og 33 sekunder,
"Forurettede 17" -  varighed på 4 minutter og 13 sekunder,
"rulletrappe" -  varighed på 6 minutter og 21 sekunder, "Forurettede 10" -
varighed på 2 minutter og 33 sekunder,
"Forurettede 9" - varighed på 2 minutter og 55 sekunder,
"mellemgang" -  varighed på 6 minutter og 20 sekunder, "dokumentation for
skud" -  varighed på 1 minut og 14 sekunder og "tab af pistol" -  varighed på 1
minut og 11 sekunder.

Endvidere er der for åbne døre afspillet følgende videooptagelser:

"kontrol af adgangsforhold" - varighed 1 minut og 25 sekunder og "video med
ladning af riflen" - varighed 52 sekeunder.

Lægelige oplysninger  vedrørende de afdøde og øvrige forurettede

Der er dokumenteret fra en obduktionsrapport af 5. juli 2022 vedrørende
Forurettede 1 fra Retspatologisk afdeling, jf. bilag C-1-2-2, Ekstrakt 6, side 130
ff. hvoraf blandt andet fremgår:



side 52

"...
KONKLUSION:
Der er ved obduktionen af den efter det oplyste 46-årige, normalvægtige mand, der i for-bindelse
med et masseskyderi i storcentret Field’s i København blev ramt af skud, af tegn på vold påvist to
gennemgående skudlæsioner:

A. En gennemgående skudlæsion med indskudssår i venstre flanke (5) og med skudkanal gående
gennem brystvæggen på venstre side med knusningsbrud af venstre 9. og 10. rib-ben,
gennem venstre lunges underlap, hjerteposen, hjertets forkamre og del af højre hjertekam-mer,
højre lunges underlap, brystvæggen på højre side med knusningsbrud at højre 6. rib-ben
og med udskudssår opadtil på højre side af brystet (4). Der var strejfskud/trykpåvirkning af
mellemgulvet på venstre side med sønderrivning af milten, som med en del af mavesæk-ken
var lejret i venstre lungehule samt strejfskud/trykpåvirkning af mellemgulvet på højre side med
sønderrivning af højre leverlap. I relation til skudsårene (4, 5) påvistes hudbristnin-ger,
som skønnes opstået ved kontakt med projektil- og eller knoglefragmenter. Skudkanalens retning
var fra indskuddet let fremad, let opad og mod højre.

B. En gennemgående skudlæsion med indskudssår på forsiden af højre skulder (2) og med
skudkanal gående gennem bløddelsvævet i højre skulder og med knusningsbrud af øverste og
yderste dcl af højre overarmsknogle og med udskudssår på bagsiden af højre skulder (3).
Skudkanalens retning var fra indskuddet bagud, let opad og let mod venstre.

Skudlæsionerne var alle friske og fuldt forenelige med at være opstået på det i sagen oply-ste
hændelsestidspunkt.

Der påvistes ingen krudttatovering og ingen sodsværtning omkring indskudssårene (5, 2). Der
havde været dække af rygsæk og muligt dække af tøj. Skudafstanden kan ikke vurde-res.

Af yderligere tegn på vold påvistes brud f den 1. fortand i venstre side af overkæben og en
slimhindeafskrabning i underlæbens slimhinde (1). Læsionerne var friske, opstået ved let stump
vold i live. Læsionerne kan muligt være opstået på det i sagen oplyste hændelses-tidspunkt og
muligt ved fald med henholdsvis anslag mod den 1. fortand i venstre side af overkæben og skrab
mod tænderne.

Af tegn på sygdom påvistes lette forkalkningsforandringer af højre kranspulsåre.

Dødsårsagen må antages at være indre forblødning som følge af den påviste skudlæsion i brystet.
..."

Der er dokumenteret fra en obduktionsrapport af 5. juli 2022 vedrørende
Forurettede 2 fra Retspatologisk afdeling, jf. bilag C-2-2-2, Eks-trakt 6, side
140 ff.  fra Retspatologisk afdeling, hvoraf blandt andet fremgår:

"...
KONKLUSION
Der er ved obduktionen af den efter det oplyste 17-årige, normalvægtige dreng, der i for-



side 53

bindelse med et masseskyderi i storcentret Field’s i København blev ramt af skud, af tegn på
vold påvist tre gennemgående skudlæsioner:

A. En gennemgående skudlæsion i hovedet med indskudssår (1) opadtil på venstre side af halsen
(1) og med skudkanal gående gennem underkæben, bløddelene i mundbunden, tun-gen,
overkæben, den højre kindbue og med udskudssår på højre kind (2).
Der var følger efter projektilfragmenter og trykpåvirkning med læsioner i den hårde gane, den
forreste kraniegrube, den hårde hjernehinde samt i højre pandelap, hvor der påvistes et
projektilfragment. Desuden fandtes et blykappefragment i højre tyggemuskel, og i skudka-nalen
påvistes knogle-, tand- og projektilfragmenter.
Skudkanalens retning var fra indskudssåret let opad og mod højre.

B. En gennemgående skudlæsion i bughulen med indskudssår opadtil på højre side af bu-gen (3)
og med skudkanal gående gennem bugmuskulaturen, mavesækken, leveren, mil-ten, venstre nyre
og venstre 10.-11. ribben, og med udskudssår på venstre side af ryggen med tæt relation til venstre
flanke (4).
Der var følger efter projektilfragmenter og trykpåvirkning med læsion af mellemgulvet og
blodudtrædninger i venstre lunges underlap og tyktarmskrøset. Desuden påvistes blodan-samlinger
i bughulen (350 ml) og venstre lungehule (450 ml), I skudkanalen fandtes knogle
og projektilfragmenter. I relation til udskudsåret (4) påvistes hudbristning, som skønnes op
stået ved kontakt med projektil- og/eller knoglefragmenter.
Skudkanalens retning var fra indskudssåret bagud, let nedad og mod venstre.

C. En gennemgående skudlæsion i højre tommelfinger med skudsår på henholdsvis hånd-ryg
(5) og håndfladesiden (6) af højre tommelfinger og med skudkanal gående bløddelsvævet og
yderstykket af 1. fingerknogle.
Skudkanalens retning kunne ikke afgøres.

De påviste skudlæsioner var friske, opstået i live, meget vel ved skud med et gerningsvå-ben med
projektil af en kaliber, som af politiet oplyst og meget vel på det oplyste hændels-estidspunkt.

Der var krudttatovering i relation til indskudssåret opadtil på venstre side af halsen (1), som
således havde karakter af nærskud.

Det andet indskudssår (3) var uden omgivende krudttatovering eller sodsværtning og må betragtes
som afstandsskud, om end det skal anføres, at læsionen kan have været dækket af beklædning på
tidspunktet for skudafgivelsen.

De to skudsår på højre tommelfinger (5, 6) var uden erkendelig kvæstningsring, hvor det ikke
kunne afgøres, hvilken af læsionerne som var indskudssår.

Skudlæsion B og C kan ikke udelukkes at repræsentere én samlet skudlæsion, om end hverken
læsion 5 eller 6 fremtrådte med karakteristika, som det kan ses ved understøttede skudlæsioners ud
skudssår, såkaldte supported exitwounds.

Af yderligere tegn på vold påvistes hudafskrabninger på venstre overarm (7), venstre flan-ke (8),
hejre lår og underben (9) og venstre lår og underben (10, 11). Læsionerne var fri-ske, opstået i live
ved let stump vold, muligt ved anslag mod huden af projektilfragmenter eller andre
fremmedlegemer, om end anden opståelsesmåde ikke kan udelukkes,



side 54

Der påvistes ingen tegn på sygdom.

Dødsårsagen må antages at være de påviste skudlæsioner i hovedet og bughulen.
..."

Der er dokumenteret fra en obduktionsrapport af 7. juli 2022 vedrørende
Forurettede 15 fra Retspatologisk afdeling, jf. bilag C-3-2-2, Ekstrakt 6, side
151 ff., hvoraf blandt andet fremgår:

"...
KONKLUSION
Der er ved obduktionen af den efter det oplyste 17-årige, normalvægtige pige, der i forbin-delse
med et masseskyderi i storcentret Field’s blev ramt af skud, af tegn på vold påvist i alt to
gennemgående skudlæsioner:

A. En gennemgående skudlæsion i hovedet med indskudssår i venstre nakkeregion (1) med
skudkanal gående gennem bløddelene i relation hertil, 1. til 3. halshvirvel, rygmarvskanal med
overrivning af rygmarven, den bløde gane på højre side og underkæbens opadrettede gren på højre
side, med udskudssår i bløddelene på højre kind (2). I relation hertil sås brud af kraniets
grundflade inddragende forreste, midterste og venstre bagerste hjernegrube samt
brud af ansigtsskelet. Disse brud må antages at være opstået som følge af trykpåvirkning fra
den nærliggende skudkanal. Skudkanalens retning var mod højre, let fremad og let nedad.

B. En gennemgående skudlæsion i højre skulder med indskudssår på bagsiden af højre skulder (3)
og med skudkanal gående gennem bløddelene på højre skulder med brud af knoglekammen på
højre skulderblad og med udskudssår på højre skulder (4). Skudkana-lens retning var mod venstre,
opad og let fremad.

Skudlæsionerne var alle friske og fuldt forenelige med at være opstået på det i sagen oply-ste
hændelsestidspunkt.

Der påvistes ingen krudttatoveringer og ingen sodsværtning ved indskudssårene, hvilket taler for,
at det drejer sig om afstandsskud. Der havde været muligt dække af tøj. Skudaf-standen kan ikke
vurderes.

Af yderligere tegn på vold påvistes underhudsblødninger og hudafskrabninger under højre øje (5),
på højre side af halsen (6), højre knæ (7), venstre lår (8) og venstre underben (9). Disse læsioner
var friske, opstået i live ved let stump vold.

Læsion 5 under højre øje kan meget vel være opstået i forbindelse med brud af kraniets
grundflade.
Læsion 7, 8 og 9 på begge ben havde mønstret karakter og kunne muligt være opstået som i sagen
oplyst, ved at nu afdøde faldt ned ad en rulletrappe i forbindelse med hændelsen. Om
opståelsesmåde af læsion 6 kan intet sikkert siges.

Der sås let væskeoverfyldning af hjernen og såkaldte shocknyrer som følge af kredsløbs-shock.

Af tegn på sygdom påvistes lette forkalkningsforandringer i venstre halspulsåre.

Dødsårsagen må antages at være overrivning af rygmarven som følge af den påviste skud-



side 55

læsion i hovedet.
..."

Der er dokumenteret fra en personundersøgelse af 6. juli 2022 af Forurettede 3
fra Retspatologisk afdeling, jf. bilag D-6-3-1-1, Ekstrakt 3, side 20, hvoraf
blandt andet fremgår:

"...
KONKLUSION:
Ved undersøgelsen den 06-07-2022, kl. 11:00 af Forurettede 3, CPR nr. (Født 1977) fandtes en
efter det oplyste 45-årig mand med alderssvarende udseende. Undersøgte var rolig og medvirkede
villigt til undersøgelse af overkroppen. Undersøgte fremstod ikke på-virket af alkohol,
euforiserende stoffer eller medicin.

Der fandtes ingen punktformede blodudtrædninger i øjnenes bindehinder eller andetsteds.

Af tegn på vold påvistes hudafskrabning på højre skulder.

Læsionen var knap frisk og kan være opstået på det i sagen oplyste tidspunkt, meget vel, som i
sagen oplyst, ved strejfskud. Det er ikke muligt, at udtale sig om skudretningen.

Undersøgte var under hele forløbet vågen med stabile værdier for puls og blodtryk og der blev
ikke givet anden behandling end vask af såret og vaccination mod stivkrampe.

På det foreliggende grundlag må det antages, at undersøgte ikke har været i livsfare, idet han
formentlig havde overlevet uden den foretagne lægelige behandling af den påførte læ-sion.
..."
Der er dokumenteret personundersøgelse af 6. juli 2022 af Forurettede 8 fra
Retspatologisk afdeling, jf. bilag D-4-3-3-1, Ekstrakt 3, side 100 ff, hvoraf
blandt andet fremgår:

"...
KONKLUSION:
Ved undersøgelsen den 06-07-2022, kl. 10:00 af Forurettede 8, CPR nr. (Født 1982) fandtes en
efter det oplyste 40-årig kvinde med alderssvarende udseende. Undersøgte var vågen og rolig og
medvirkede villigt til undersøgelsen. Undersøgte fremstod lettere smerteforpint med
vejrtrækningsbesvær. Undersøgte fremstod ikke påvirket af alkohol, medicin eller euforiserende
stoffer. Undersøgte frembød ingen tegn på akut psykisk syg-dom.

Det var ikke muligt at inspicere venstre armhule, lænden eller sædepartiet. Dokumentatio-nen af
læsionerne var vanskeliggjort af behandlingsudstyr.

Der fandtes ingen punktformede blodudtrædninger i øjnenes bindehinder eller andetsteds.

Af tegn på vold påvistes, sammenholdt med det i hospitalsjournalen skriftligt oplyste, to
skudlæsioner:

A. En skudlæsion med indskudssår opadtil på venstre side af ryggen (1). Der er i hospi-
talsjournalen beskrevet metalfragmenter i skudsåret og en skudlæsion i forreste del af ven-stre
armhule. Området kunne ikke inspiceres ved undersøgelsen, hvorfor det ikke kan vur-deres, om
skuddet var delvist gennemgående. Skudretningen var fremad, men kan i øvrigt



side 56

ikke vurderes nærmere. Det er ikke muligt, at udtale sig om skudafstanden.

B. En ikke gennemgående skudlæsion med indskudssår midt på ydersiden af højre lår (4). Der er i
hospitalsjournalen beskrevet et fragment i skudsåret. Skudretningen var mod ven-stre, men kan i
øvrigt ikke vurderes nærmere. Det er ikke muligt, at udtale sig om skudaf-standen.

Skudlæsionerne var alle friske, meget vel opstået på det i sagen oplyste hændelsestids-punkt.
Af yderligere tegn på vold påvistes hudafskrabninger på højre side af bugen (2), hudaf-skrabninger
og underhudsblødninger på ydersiden af højre ben (5) og indersiden af venstre ben (6). Læsionerne
var alle knap friske, opstået omkring det i sagen oplyste hændelses-tidspunk ved skarp og let
stump vold, meget vel som følge af snit med glasskår, som i sa-gen oplyst, eller ved kontakt med
øvrige fragmenter.

Af yderligere tegn på vold påvistes en hudafskrabning på indersiden af venstre overarm (3) samt
en underhudsblødning på venstre underben (7). Læsionerne var knap friske og opstået ved let
stump vold, meget vel omkring det i sagen oplyste hændelsestidspunkt. Læ-sionerne var i øvrigt
ukarakteristiske.

Som følge af behandling sås flere sammensyede operationssår på begge knæ og underben,
elektroder på brystkassen, dræn til venstre lungehule, blodårekateter på højre side af hal-sen samt
stikmærker på venstre håndryg og højre håndled.

Undersøgte var ved ankomst til Rigshospitalet ved bevidsthed, men havde været klamtsve-dende
og bleg med et umåleligt blodtryk. Højre ben var påsat en tourniquet. Der blev på-vist luft i venstre
lungehule, skader på venstre lunge og brud af 3.-5. ribben. Undersøgte blev akut behandlet med
drænanlæggelse til venstre lungehule og flere operationer med oprensning af sår og fjernelse af
fragmenter.

På det foreliggende grundlag må det skønnes, at undersøgte har været i livsfare, idet un-dersøgte
uden den akutte, kompetente lægelige behandling næppe havde overlevet.

Der påvistes ingen tegn på sygdom.
..."
Der er dokumenteret politiattest af 10. november 2022 fra Forurettede 10
henvendelse på skadestuen den 3. juli 2022, jf. bilag D-12-3-1-2, Ekstrakt 3,
side 120 - 121, hvoraf blandt andet fremgår:

"...
Det objektive fund:
1. Kraftige smerter ved tryk på hælbenet på højre fod.
6. Er der foretaget røntgenfotografering: Ja

Hvad viste fotrgraferingen i giver fald: Brud på venstre hælben
..."

Der er dokumenteret personundersøgelse af 4. juli 2022 af Forurettede 11 fra
Retspatologisk afdeling, jf. bilag D-8-3-5-1, Ekstrakt 3, side 130 ff, hvoraf
blandt andet fremgår:

"...
KONKLUSION:
Ved undersøgelsen den 04-07-2022, kl. 15:15 af Forurettede 11.



side 57

CPR nr. (Født 2002) fandtes en efter det oplyste 19-årig kvinde med alderssvarende udseende.
Undersøgte var rolig, svarede relevant på stillede spørgsmål og medvirkede samarbejdsvil-ligt til
undersøgelsen. Undersøgte var sengeliggende, træt og i behandling med smertestil-lende medicin
og antibiotika. Undersøgte frembød ingen tegn på akut psykisk sygdom.

Der fandtes ingen punktformede blodudtrædninger i øjnenes bindehinder eller andetsteds.

Af tegn på vold påvistes, sammen med det i hospitalsjournalen skriftligt oplyst, en skudlæ-sion:

A. En skudlæsion på venstre side af ryggen (4) med skudkanal gående gennem ribbens-
muskulaturen, venstre lunges over- og underlap og øverste del af brystmuskulaturen med
udskudssår på oversiden af venstre bryst (2) og et muligt fragmentudskudssår under ven-stre bryst
(3). Skudkanalens retning var fremad, opad og mod venstre. Det er ikke muligt at udtale sig om
skudafstanden.

Skudlæsionen var frisk, meget vel opstået på det i sagen oplyste hændelsestidspunkt.

Af yderligere tegn på vold påvistes hudafskrabninger på højre side af brystkassen (1), høj-re side
af lænden (5), venstre 2. finger (7), venstre håndflade (8, 9) og begge underben (13, 15) og
underhudsblødninger på venstre underarm (6) og begge underben (10, 11, 12, 14, 16).

Læsionerne (I, 5, 6, 7, 8, 9, 13, 15) var friske, uden særlige karakteristika, opstået ved let stump
vold og meget vel ved fald på det i sagen oplyste hændelsestidspunkt.
Underhudsblødningerne på begge underben (10, 11, 12, 14. 16), var friske, opstået ved let stump
vold, meget vel som af undersøgte oplyst, under studenterkørsel dagen før hændels-en.

Der sås et sammensyet operationssår langs ydersiden af venstre bryst efter kirurgisk åb-ning til
brysthulen.

Undersøgte var vågen ved ankomsten til traumecenteret og havde hurtig boblende respira-tion, lavt
blodtryk, hurtig puls og fremstod bleg. Der blev givet 2500 ml blod, foretaget ki-rurgisk
blodstandsting, anlagt dræn, udtømt 1500 ml blodig væske fra brysthulen og givet antibiotika.

På det foreliggende grundlag må det antages at undersøgte har været i livsfare, idet under-søgte
uden den akutte, kompetente lægelige behandling næppe havde overlevet.

Der fandtes ingen tegn på sygdom.
..."
Der er dokumenteret personundersøgelse af 5. juli 2022 af Forurettede 12 fra
Retspatologisk afdeling, jf. bilag D-5-3-3-1, Ekstrakt 3, side 156 ff., hvoraf
blandt andet fremgår:

"...
KONKLUSION:
Ved undersøgelsen den 05-07-2022 kl. 13:30 af Forurettede 12, CPR nr. (Født 2005) fandtes en
efter det oplyste 16-årig pige med alderssvarende udseen-de. Undersøgte var rolig, medvirkede
villigt ved undersøgelsen. Undersøgte fremstod ikke påvirket af alkohol, medicin eller
euforiserende stoffer, idet talen ikke var sløret og balan-ceevnen upåvirket.



side 58

Der fandtes ingen punktformede blodudtrædninger i øjnenes bindehinder eller andetsteds.

Af tegn på vold påvistes, sammenholdt med det i sagen oplyste, en skudlæsion:

A. En ikke gennemgående skudlæsion med indskudssår nedadtil på højre side af ryggen (14).
Området kunne ikke inspiceres ved undersøgelsen. Skudretningen var fremad, men kan i øvrigt
ikke vurderes nærmere. Det er ikke muligt, at udtale sig om skudafstanden.

De sammensyede læsioner på venstre albue (6) og i venstre flanke (13) samt hudafskrab-ningerne
2, 5, 9, 11 og 12, kan meget vel være følger af skuddet i form af kontakt med projektilfragmenter
eller andre fragmenter.

Læsionerne var alle friske, meget vel opstået på det i sagen oplyste hændelsestidsrum.

Af yderligere tegn på vold påvistes underhudsblødninger på halsen (1), albuerne (3, 7, 8) og
ryggen (10) samt hudafskrabning på højre knæ (4).

Læsionerne var alle friske, opstået ved let stump vold og meget på sagen oplyste hændel-
sestidspunkt. Læsion 3 og 4 kan, som af undersøgte oplyst, være følger efter fald. Om de øvrige
læsioner kan intet sikkert siges. Læsion 1 kan som af undersøgte oplyst, være opstå-et før det i
sagen oplyste hændelsestidspunkt.

Der påvistes ingen tegn på sygdom.

Af følger efter behandling sås sammensyede læsioner på venstre albue og i venstre flanke, plastre,
adgange til karsystemet samt sårbehandling med et undertrykssystem over højre sædebalde.

Af det fremsendte journalmateriale fremgår, at undersøgte under hele forløbet var ved be-vidsthed
og havde stabile værdier for puls og blodtryk, samt, at der blev foretaget kirurgisk behandling af
undersøgtes skudsår.

På det foreliggende grundlag må det skønnes, at undersøgte kan have været i livsfare idet
undersøgte uden den foretagne lægelige behandling kunne være bragt i en tilstand, som hun
muligvis ikke havde overlevet.
..."
Der er dokumenteret personundersøgelse af 5. juli 2022 af Forurettede 13 fra
Retspatologisk afdeling, jf. bilag D-10-3-1-0, Ekstrakt 4, siden 13 ff.,  hvoraf
blandt andet fremgår:

"...
KONKLUSION:
Ved undersøgelsen den 05-07-2022 kl. 14:30 af Forurettede 13, CPR nr. (Født 2005) fandtes en
efter det oplyste 17-årig pige med alderssvarende udseende. Undersøgte var rolig, medvirkede
villigt ved undersøgelsen og svarede relevant på de stillede spørgsmål. Undersøgte fremstod ikke
påvirket af alkohol, medicin eller euforiserende stof-fer. Der var ingen tegn på akut psykisk
sygdom.

Der fandtes ingen punktformede blodudtrædninger i øjnenes bindehinder eller andetsteds.

Af tegn på vold påvistes hudafskrabninger på venstre side af kæben (1) og en hudafskrab-ning og
en underhudsblødning midt på venstre lår (5). Læsionerne var knap friske, meget vel opstået
omkring det i sagen oplyste hændelsestidspunkt. Læsionerne var ikke karakte-ristiske for
strejfskud, om end dette ikke helt kan udelukkes for læsion 1, ligesom kontakt



side 59

med andre fragmenter ligeledes kan være en mulighed.

Af yderligere tegn på vold påvistes hudafskrabninger på højre underarm (2), højre lår (4), begge
fodrygge (6) samt en underhudsblødning på venstre overarm (3). Læsionerne var al-le ældre,
opstået ved let stump vold forud for det i sagen oplyste hændelsestidspunkt.

Der fandtes ingen tegn på sygdom.
..."
Der er dokumenteret retsmedicinsk udtalelse af 12. juli 2022 af Forurettede 16
fra Retspatologisk afdeling, jf. bilag D-7-3-2, Ekstrakt 4, side 59 ff. hvoraf
blandt andet fremgår:

"...
KONKLUSION:
Ved undersøgelsen på Rigshospitalet Glostrups skadestue den 03-07-2022 var der ikke en
retsmediciner til stede.

Den retsmedicinske udtalelse er baseret på fremsendt skriftligt materiale fra Københavns Politi
inklusiv fotos og udskrift af hospitalsjournal.

Af hospitalsjournal og udprintede fotos er der af tegn på vold påvist:

1. På ydersiden af venstre balle, en oval, mørkerødlig, delvist skorpedækket hudafskrab-ning, der
ikke kunne udmåles i hverken størrelse eller dybde.
Læsionen var frisk, meget vel opstået på det i sagen oplyste tidspunkt. Læsionen var ikke helt
karakteristisk for et strejfskud, om end dette ikke kan udelukkes, såvel som læsionen kan være
opstået ved kontakt med et projektilfragment eller andet fragment.

Det anføres i skadestuenotatet, at der findes en enkelt læsion på højre balle, men der er fremsendt
fotodokumentation af venstre balle, hvor ovenstående læsion ses. Ud fra det fremsendte materiale
må det snarest antages, at der har været tale om en læsion på venstre balle.

Undersøgte var under hele forløbet vågen, og der blev ikke givet anden behandling end vask af
såret, infektionsforebyggende antibiotika og stivkrampevaccination.

På det foreliggende grundlag må det antages, at undersøgte ikke har været i livsfare, idet hun
formentlig havde overlevet uden den foretagne lægelige behandling af den påførte læ-sion.
..."
Der er dokumenteret personundersøgelse af 5. juli 2022 af Forurettede 23 fra
Retspatologisk afdeling, jf. bilag D-9-3-3-2, Ekstrakt 4, side 145, hvoraf blandt
andet fremgår:

"...
KONKLUSION:
Ved undersøgelsen den 05-07-2022, kl. 12:30 af Forurettede 23, CPR nr. (1972) fandtes en efter
det oplyste 50-årig mand med udseende svarende til alderen. Legemsbyg-ningen var normal og
ernæringstilstanden over middel. Undersøgte var ikke påvirket af al-kohol, medicin eller
euforiserende stoffer. Undersøgte frembød ingen tegn på akut psykisk sygdom.



side 60

Der fandtes ingen punktformede blodudtrædninger i øjnenes bindehinder eller andetsteds.

Af tegn på vold påvistes, sammenholdt med det i hospitalsjournalen skriftligt oplyste, en
skudlæsion:

A. En skudlæsion med indskudssår i højre side af bugen (2) med skudkanal gennem fed-vævet i
hudens underlag og med et udskudssår i samme niveau, der strakte sig mod ven-stre side af bugen
(5). Skudretningen var mod venstre. Det ikke muligt at udtale sig om skudafstanden.

Skudlæsionen var frisk, meget vel opstået på det i sagen oplyste hændelsestidspunkt.

Af yderligere tegn på vold påvistes underhudsblødninger på højre overarm (1) og bugen (3-4 og
6). Læsionerne var friske eller knap friske, opstået ved let stump vold, meget vel opstået på det i
sagen oplyste hændelsestidspunkt.

Ifølge journaloplysninger fra Rigshospitalet fremgik, at undersøgte havde været stabil i puls,
blodtryk og vejrtrækning samt med normal blodprocent. Fra udskudssåret blev der operativt fjernet
små projektilfragmenter og påvirket fedtvæv og hudkanterne omkring ud-skudssåret blev oprenset.
Den tætte bindevævsskede, der omgav musklerne sås at være in-takt overalt og der var således
ingen åbning til bughulen eller tarmene.

På det foreliggende må det antages, at undersøgte ikke har været i livsfare, idet undersøgte
formentlig havde overlevet uden den foretagne lægelige behandling.

Af tegn på sygdom sås overvægt.
..."

Personlige oplysninger.

Af en retspsykiatrisk erklæring fra Retspsykiatrisk Klinik af den 20. decem-ber
2022 fremgår blandt andet følgende:

"...
Observanden fremtræder udseendemæssigt upåfaldende, fraset en lidt ufrisk lugt samt sor-te negle,
vidnende om en vis manglende soignering. Han samarbejder efter bedste evne, men er tydeligt
medicinpåvirket, hvorfor undersøgelsen gennemføres over to dage med tre ugers mellemrum, og
observanden byder ved begge fremmøder en ganske påfaldende kon-takt. Således er
stemmeføringen monoton, talestrømmen præget af latenstid, og han bidra-ger ikke spontant til
samtalen, ligesom han kun besvarer det adspurgte ganske kortfattet. Øjenkontakten er endvidere
fast og stirrende, ansigtsmimikken og gestikken tilsvarende fattig, og det psykomotoriske tempo er
nedsat. Tænkningen og sprogbrugen er privat samt præget af vaghed og ordfattigdom, og affektivt
fremstår observanden aldeles affladet. Der ses således et fravær af emotionelt medsving, om end
han dog ved andet fremmøde synes diskret relevant påvirket ved samtale om det påsigtede. Der
opnås ingen reel gensidighed i kontakten, der gennemgående er præget af apati, og det lader sig
vanskeligt gøre at få et nuanceret indblik i observandens indre univers.

Observanden har haft en god opvækst og har altid haft et nært forhold til sine forældre.
Skolegangen var imidlertid præget af betydelig mistrivsel, hvorfor han som 8-årig blev overflyttet
tit specialskole. Han har først som voksen gennemført folkeskolens afgangsek-samen, hvorefter
han har afsluttet enkelte hf-fag med gode karakterer, men han har aldrig været på arbejdsmarkedet.
Observanden har aldrig haft misbrug af nogen art, men blev som 8-årig diagnosticeret med
Aspergers syndrom og opmærksomhedsforstyrrelse, og i



side 61

12-årsalderen var han indlagt over en længere periode grundet psykose. Efter en årrække uden
behandling opsøgte observanden atter psykiatrien i januar 2022, idet han var plaget af psykotiske
symptomer, herunder bl.a. paranoide forestillinger, svært aggressivt og tidvis bizart tankeindhold
samt vrangforestillinger, og ved psykiatrisk udredning rejstes der mis-tanke om en skizofreniform
lidelse. Selv beskriver observanden, at han har tendens til at være konkret tænkende, ligesom han
har ganske svært ved at begå sig socialt. Derudover har han gennem flere år været plaget af det,
han kalder "tvangstanker" og "usædvanlige opfattelser". Ved eksploration synes dette at have
karakter af en primær vrangforestilling samt voldelige og tidvis bizarre pseudoobsessioner. Således
forklarer observanden, at hans afdøde farmor har en magisk evne til at "få sammentræf til at ske",
og at hun f.eks. kom-munikerer med ham via knirkende vægge og fortæller ham, at han er
syndefuld. Hvis han "tænker syndefulde tanker" om at slå folk ihjel, der har til hensigt at dræbe
ham, eller om at bide ansigterne af andre mennesker, kan han tillige høre farmoren banke på
væggene. Derudover beretter observanden om tidvise oplevelser med tankehørlighed samt taktile
og visuelle hallucinationer.

Aktuelt har observanden det "fint nok", men han er meget træt og føler sig desuden ned-trykt, fordi
han er begyndt at tænke over, hvad han har gjort. Han synes, det er "forfærdeligt", men han har
svært ved at forstå det, og han bekymrer sig om fremtiden og håber, at han får en anbringelsesdom,
så han kan få lov til at forblive i psykiatrien. Opfor-dret til at beskrive sig selv anfører observanden
blot, at han er "asocial". Han har mistet al kontakt tit sine tidligere venner og har således et meget
sparsomt netværk nu primært be-stående af sine forældre. Vedrørende det påsigtede udtaler
observanden, at han har svært ved at huske selve hændelsen samt tiden op til denne, men forklarer,
at han havde et ønske om at slå dem ihjel, som ville slå ham ihjel. Han var desuden af den
overbevisning, at de forurettede havde et ønske om at dø, idet de da ville komme i himlen, hvilket
ville være bedre end livet, da man i himlen bliver "romantiseret og får uendelig kærlighed".

Resultatet af de kognitive prøver viser at observanden er normalt begavet med en samlet IQ-score
på 78 (73-85 ved 95 % konfidensinterval). Der er tale om en ganske ujævn kog-nitiv profil, hvor
han opnår en indeksscore for verbal forståelse på 91 (84-.99), for percep-tuel ræsonnering 94 (88-
101), for arbejdshukommelse 73 (68-82) og for forarbejdningsha-stighed 60 (56-76). Den ujævne
præstation afspejler formentlig observandens aktuelle til-stand, og følgelig er det generelle
færdighedsindeks på 91 (85-98) et mere retvisende mål for hans præmorbide begavelse, der
således indplaceres i middelområdet.

Resultatet af personlighedsprøverne indikerer først og fremmest en kaotisk, ustabil til-stand, hvor
Observanden giver udtryk for at være overvældet af pinagtige følelser, ligesom han bekræfter en
række psykotiske symptomer i form af forstyrrelser i tænkningen, vrang-forestillinger,
hallucinationer samt paranoide og selvhenførende tolkninger. Han er opta-get af død og selvmord
samt præget af følelser af hjælpeløshed og håbløshed, idet han fø-ler sig magtesløs og ude af stand
til at skabe forandringer i sit liv. Han er lidet assertiv og foretrækker sit eget selskab, da han føler
sig socialt fremmedgjort, paranoid og utryg ved andre mennesker. Observanden beskriver
endvidere sig selv som en urolig, grublende ty-pe, der trives bedst i stille og rolige omgivelser, og
han har svært ved entydigt at sætte ord på sine tanker og følelser. Han erkender at have et forstyrret
sind samt et stort behov for hjælp, og han er ganske optaget af den verserende sag, som han angrer
og plages af sam-vittighedskvaler over. Han bekymrer sig i forlængelse heraf om fremtiden, men
ses også glimtvis at være noget konkret tænkende samt optaget af umiddelbare behov, ligesom han
har svært ved at reflektere over og beskrive sig selv. Han træffer ofte lidt hurtige beslut-ninger og
kan være skødeløs i sin måde at forholde sig til nye informationer på, og han har svært ved at
overskue komplekse sammenhænge. Hans evne til affektregulering er til-med svært nedsat,
hvorfor han har vanskeligt ved at begå sig i følelsesmæssigt udfordren-de situationer, og
situationsutilpassede affektgennembrud vil være hyppigt forekommende. Han ynder desuden at
prøve sig frem og lader sig gerne påvirke og vejlede af sine følelser i



side 62

forbindelse med beslutningsprocesser. Han kan imidlertid have svært ved at distingvere forskellige
følelser, og hans tankegang kan let blive impulsiv, resulterende i mangelfuld eller overforenklet
logik og dermed ineffektiv eller upassende adfærd. Han kan tillige komme til at blande tænkningen
og følelserne for meget sammen, således at han i sin be-slutningstagning bliver skødesløs og
kommer til at mangle kritisk omhu, og fejlslagen pro-blemløsning vil som regel ej heller volde
ham store bekymringer. Følgelig befinder obser-vanden sig bedst i strukturerede, forudsigelige og
ukomplicerede omgivelser. I forlængelse heraf ses han at være en noget ukonventionel type, der
ofte handler på måder, der er ude af trit med gængse sociale normer, foruden at han er tilbøjelig til
at handle overilet i behov-sopfyldende øjemed. Dertil har han en lav selvværdsfølelse og kan let
føle sig mindrevær-dig i sammenligning med andre.

Samlet set er der tale om en normalt begavet mand, der især klinisk frembyder tegn på psykose i
form af kontakt- og tankeforstyrrelser, vrangforestillinger samt vage beretninger om
hallucinatoriske oplevelser og tankepåvirkningsfænomener, foruden voldelige og tidvis bizarre
pseudoobsessioner. Testmæssigt er der desuden fundet tegn på en stærkt svækket affektregulering,
impulsivitet, social fremmedgørelse samt paranoide forestillinger.

Den psykologiske test er vedlagt i sin helhed.

Klinisk vurdering
Observanden er vågen, klar og orienteret i tid, sted og egne data. Han er soigneret og udvi-ser ikke
tegn på alvorlig selvforsømmelse. Han er hverken påvirket af alkohol, hash eller andre rusmidler,
men fremtræder noget sederet som følge af den igangværende medicinske behandling.

Den formelle og emotionelle kontakt med observanden er læderet, præget af hans særegne
fremtoning. Han fremtræder affladet i affekt, aspontan og stillestående og byder mesten-dels en
tom og stirrende blikkontakt. Der er fravær af emotionel respons, talen er monoton og
langsommelig, og observandens svar er som oftest kortfattede og ikke uddybende. Han må derfor
nødes til at uddybe sine svar, hvilket volder besvær, idet han har svært ved at huske og tidsfæste
begivenheder. Han formår for det meste at fastholde sin koncentration og opmærksomhed og
bliver kun afledt enkelte gange, eksempelvis ved udefra kommende lyde. Der er indtryk af normal
begavelse, men observanden virker umoden og socialt ufor-mående, hans tankegang er vag, privat
og lettere usamlet. Han beskriver perceptionsfor-styrrelser og en solipsistisk verdensopfattelse med
selvrefererende vrangforestillinger og dertil knyttede morbide, aggressive tanker. Der er indtryk af
betydelige negative sympto-mer, progredierende igennem de senere år, og samlet set findes
observanden psykotisk.

Konklusion
Observanden er herefter sindssyg og må antages at have været sindssyg på dagen for det påsigtede,
hvor han hverken var påvirket af alkohol, hash eller andre rusmidler. Han er normalt begavet og
lider ikke af epilepsi.

Observanden voksede op hos sine forældre under almindelige og gode forhold, men op-væksten
var præget af hans psykiske problemer og udfordringer ved at omgås andre fra tidlig alder.
Skolegangen foregik i specialskoler og afsluttedes uden afgangsprøve, men ef-terfølgende, siden
2018, har observanden fulgt op herpå og var ved at gennemføre af-gangseksamen og hf-enkeltfag,
da det påsigtede skete. Han blev boende hjemme hos sin far efter forældrenes skilsmisse i 2021.
Hans netværk er begrænset til den nærmeste fami-lie og en enkelt, tidligere skolekammerat.

Observanden har aldrig haft et misbrug af alkohol, hash eller andre rusmidler. Han blev som barn
psykiatrisk udredt og fik da stillet diagnoserne Aspergers Syndrom og opmærk-
somhedsforstyrrelse (ADD). Senere var han 11 år gammel indlagt i flere måneder på bør-



side 63

ne- og ungdomspsykiatrisk afdeling, idet han var psykotisk, præget af hørelses- og syns-
hallucinationer samt overvågningsfornemmelser, for hvilket han blev behandlet med an-tipsykotisk
virkende medicin. I del ambulante efterforløb blev medicinen udtrappet over tid, idet observanden
fik det psykisk bedre. Han blev 14 år gammel afsluttet under diagno-serne Anden ikke-organisk
psykose og Aspergers syndrom, hvorefter der ikke var kontakt til psykiatrisk afdeling i flere år.

I januar 2022 henvendte observanden sig i psykiatrisk akutmodtagelse og beskrev da psy-kotiske
symptomer i form af forfølgelsesforestillinger, voldelige tanker og forestillinger om, at andre var
robotter, der levede i en simulering. Han havde også haft tanker om, at andre kunne læse hans
tanker, samt at tanker trængte sig ind og nærmest kommenterede på andre tanker. Endvidere
beskrev han idéer om overnaturlige kræfter. Diagnostisk fandt man, at han opfyldte kriterierne for
skizotypisk sindslidelse, men omfanget af symptomer-ne gjorde, at egentlig skizofreni kunne
mistænkes. I efterforløbet blev han behandlet med antipsykotisk virkende medicin i lave til
moderate doser, hvilket man skønnede havde en god effekt på de psykotiske symptomer. Man traf
derefter beslutning om at trappe obser-vanden ud af medicinen, og på tidspunktet for det påsigtede
modtog han således en beske-den dosis medicin. For nuværende er observanden varetægtsfængslet
i surrogat. Han er under indlæggelsen fundet præget af en tydelig forstyrrelse i kontakten samt
klare sympto-mer på sindssygdom, for hvilket han behandles med antipsykotisk virkende medicin.

Ved herværende lægelige undersøgelse findes observanden sindssyg. Han er venlig og samarbejder
efter bedste evne, men virker særegen og byder grundlæggende en påfaldende autistisk kontakt.
Han er udtalt tankeforstyrret med en så privat opfattelse af verden om-kring sig, at dette har
karakter af vrangforestillinger. Han beretter om intermitterende hal-lucinationer på hørelsen,
paranoide tolkninger af omverdenen og et morbidt tankeindhold, han ikke tager entydigt afstand
fra at handle på, til trods for behandlingen med antipsyko-tisk virkende medicin.

Den psykologiske undersøgelse viser, at observanden er psykotisk i form af kontakt- og
tankeforstyrrelser, vrangforestillinger samt vage beretninger om hallucinatoriske oplevel-ser og
tankepåvirknings fænomener, foruden voldelige og tidvis bizarre pseudoobsessio-ner. Testmæssigt
er der desuden fundet tegn på en stærkt svækket affektregulering, impul-sivitet, social
fremmedgørelse samt paranoide forestillinger. Han er normalt begavet.

Samlet set findes, at observanden lider af paranoid skizofreni. Han frembyder fortsat psy-kotiske
symptomer og dertil knyttede morbide voldsfantasier og må fremadrettet anses for at være i stor
risiko for at begå alvorlig personfarlig kriminalitet.

Observanden findes herefter omfattet af straffelovens § 16, stk. I. Man skal, såfremt han findes
skyldig, som mest formålstjenlig foranstaltning til imødegåelse af en betydelig, men af hans
psykiske helbredstilstand i høj grad afhængig, risiko for fremtidig ligeartet krimi-nalitet, jf.
straffelovens § 68. 2. pkt., anbefale dom til anbringelse i Sikringsafdelingen.
..."

Sagen har været forelagt Retslægerådet, der i erklæring af 13. februar 2023 har
udtalt:

"...
Med sagens tilbagesendelse skal Retslægerådet på baggrund af tilsendte akter med retspsy-kiatrisk
erklæring af den 20. december 2022 ved ledende Overlæge, Retspsy-kiatrisk Klinik,
Justitsministeriet, udtale, at Tiltalte er sindssyg, hvilket han også var på tidspunktet for det
påsigtede, hvor han ikke var påvirket af rus-midler. Han er normalt begavet og lider ikke af
epilepsi eller anden organisk hjernelidelse. Tiltalte er opvokset under kærlige og gode forhold med
samle-



side 64

vende forældre og en bror. Hans skolegang indledtes i almindelig folkeskole, men hurtigt skiftede
han til specialskole på grund af psykiske vanskeligheder og adfærdsproblemer. Han følte sig
anderledes og havde store problemer med social kontakt. Med kommunens medvirken har han gået
på forskellige specialskoler og modtaget eneundervisning hjem-me, men afsluttede folkeskolen
uden afgangseksamen. Siden har han taget 9. klasses af-gangseksamen og HF-enkeltfag på Skole
1. Hans forældre blev skilt i 2021, hvorefter han har levet hos sin far, der ofte var bortrejst i
længere perioder. Tiltalte er enlig og har ingen børn. Han har aldrig været i forhold, og han
forsørges af sin familie.

I 2008 blev Tiltalte først undersøgt hos speciallæge i børnesyg-domme og siden under
hospitalsindlæggelse på børneafdeling på grund af mistrivsel, iso-lationstendens og forskellige
fysiske symptomer, hvor man ved undersøgelsen, med scan-ning af hjerne og organer, fandt
normale forhold.

Fra 2008 til 2011 blev Tiltalte fulgt på privathospitalet Hejmdal under diagnoserne Aspergers
syndrom og opmærksomhedsforstyrrelse uden hyperaktivitet (ADD), hvor han modtog
medikamentel behandling og blev anbefalet specialundervisning og fritidstilbud rettet mod
autismelidelse. Han blev herfra henvist til børne- og ungdoms-psykiatrisk afdeling, hvor han var
indlagt som dagpatient i flere måneder og frembød psy-kotiske symptomer i form af
synshallucinationer med makabert indhold og vrangforestil-linger om forfølgelse foruden angst,
tvangssymptomer, søvnforstyrrelser og markante kon-taktproblemer. Antipsykotisk behandling
blev initieret med god effekt, men han blev sene-re udtrappet efter forældrenes ønske. Han blev
afsluttet i 2014.

I januar 2022 blev Tiltalte via egen læge henvist til psykiatrisk modtagelse og derfra videre i
ambulant psykiatrisk hospitalsforløb, hvor behandling med antipsykotisk virkende medicin blev
indledt, idet der var vrangforestillinger om forfølgel-se, hallucinationer,
tankepåvirkningsoplevelser, makabre og homicidale tanker, kontakt-forringelse og følelsesmæssig
afblegning. Der var god effekt af behandlingen, der herefter blev nedtrappet.

Under varetægtsfængsling blev Tiltalte tilset af psykiater, der fandt ham psykotisk, og han blev
hurtigt varetægtssurrogatanbragt på psykiatrisk afdeling, hvor man ligeledes fandt ham psykotisk,
blandt andet husende makabre tanker om vold, drab, selvskade og kannibalisme. Behandling med
antipsykotisk virkende medicin blev på ny indledt med nogen afblegning af symptomer til følge.

Ved den aktuelle mentalundersøgelse inklusiv psykologisk test findes Tiltalte psykotisk husende
vrangforestillinger af megaloman-, bizar- og forfølgelses-karakter. Han ser tegn i omgivelserne og
modtager beskeder, der er hallucinationer på fle-re sanser, og hans kontaktevne er ringe. Der er
formelle tankeforstyrrelser, tankepåvirk-ningsoplevelser og ustabil affektregulering. Dog har han
et ønske om hjælp og behandling, som han frivilligt modtager, og nogen sygdomsindsigt er
beskrevet. Han vurderes lidende af paranoid skizofreni. Han er normalt begavet med en samlet IQ
på 78 og et generelt fær-dighedsindeks på 91, der vurderes at være et mere retvisende mål for hans
præmorbide be-gavelsesniveau. Der vurderes at bestå en stor risiko for fremtidig personfarlig
kriminalitet.

Retslægerådet finder herefter, at Tiltalte kan henføres til per-sonkredsen i straffelovens § 16, stk. 1.
Såfremt han findes skyldig i det påsigtede, anbefa-ler rådets som mest formålstjenlig
foranstaltning, jf. samme lovs 68, 2. pkt., dom til an-bringelse i Sikringsafdelingen under Afdeling
for Retspsykiatri, Region Sjælland.
..."

Tiltalte er ikke tidligere straffet.



side 65

Tiltalte har været frihedsberøvet fra den 3. juli 2022

Rettens begrundelse og afgørelse

Generelle bemærkninger
Efter bevisførelsen, herunder navnlig på baggrund af de håndskrevne noter, der
efter skyderiet i Fields, blev fundet på tiltaltes bopæl, lægger retten til grund, at
skyderiet i Fields den 3. juli 2022 var nøje planlagt, og at tiltalte, da han ankom
til Fields den 3. juli 2022 kl. 16.58, blandt andet bevæbnet med en riffel og 7
magasiner med skarpe skud, havde forsæt til at dræbe flere per-soner og i den
forbindelse formentlig begå selvmord. Det tillægges også be-tydning, at tiltalte,
som det fremgår af overvågningsvideoen (kontrol af ad-gangsforholdene), uden
at medbringe riflen, tog til Fields den 3. juli 2022 omkring kl. 12.30, og dér helt
tydeligt undersøgte indgange og udgange til Fields. Hertil kommer, at tiltalte
under politiafhøringen den 4. juli 2022 klart tilkendegav, at han tog ud til Fields
”For at redde dem. De vil gerne dø” , samt på spørgsmålet om, hvordan han
ville redde dem i Fields, svarede ”Ved at sende dem til Himlen. Ved at skyde
dem” .

Forhold 1
Efter bevisførelsen, herunder på baggrund af videoen med det sammenklippe-de
handlingsforløb fra klokken 17.33, tæller 00:02:32:20 til tæller 00:03:41:04,
kan det lægges til grund, at tiltalte, i den anførte periode på me-get kort afstand
af de forurettede, affyrede 5 skud. Skud nr. 1 og 2 var sigte-de skud affyret
direkte mod Forurettede 1, der blev ramt 2 steder på kroppen og afgik ved
døden som følge af skuddene. Retten lægger endvidere til grund, at skud nr. 3
og 4 herefter på tilsvarende måde blev affyert direkte mod Forurettede 2, der
ligeledes blev ramt 2 steder i hovedet og på kroppen og afgik ved døden som
følge af skuddene. Retten lægger endelig til grund, at tiltalte herefter affyrede
skud nr. 5 direkte mod den liggende Forurettede 3, hvilket skud strejfede hans
skulder. Blandt andet under henvisning til, at tiltalte lige inden havde dræbt de
to andre, finder retten, at det kan læg-ges til grund, at tiltalte affyrede skuddet
mod Forurettede 3 med forsæt til, at han ligeledes skulle afgå ved døden. Som
følge af det anførte er det bevist, at tiltalte er skyldig i overensstemmelse med
tiltalen i dette forhold.

Forhold 2
Efter bevisførelsen, herunder på baggrund af videoen med det sammenklippe-de
handlingsforløb fra tæller 00:04.53:00, lægges det til grund, at tiltalte, u-
middelbart efter det i forhold 1 passerede, forlod biografen og løb over i selve
Fields, hvor han i kort afstand rettede riflen mod Forurettede 4. Efter
vidneforklaringen fra Vidne 1 lægges det endvidere til grund, at tiltalte forsøgte
at affyre riflen, ved med en vis kraft at aktivere aftrække-ren. Retten lægger på
den baggrund til grund, at tiltalte havde til hensigt at affyre riflen mod
Forurettede 4, og at grunden til at det ikke lykkedes var, at han efter affyringen
af de 5 skud i forbindelse med forhold 1 og skift



side 66

af magasin, glemte at tage ladegreb. Ved at forsøge at affyre riflen umiddel-bart
efter, at tiltalte i forbindelse med forhold 1 havde dræbt de to afdøde, finder
retten, at tiltalte i dette forhold dømmes for forsøg på manddrab. Efter
vidneforklaringerne fra Forurettede 5 og Forurettede 6 og på baggrund af
videoen med det sammenklippede handlingsforløb fra tæller 00:04.53, lægger
retten endvidere til grund, at tiltalte rettede riflen mod de to vidner, hvilket
under de foreliggende omstændigheder, var egnet til at fremkalde alvorlig frygt
for deres liv. Tiltalte er derfor i det hele skyldig i den rejste tiltale i for-hold 2.

Forhold 3
Efter bevisførelsen, herunder på baggrund af videoen med det sammenklippe-de
handlingsforløb fra tæller 00:05:40:02 og vidneforklaringen fra Forurettede 7,
lægges det til grund, at tiltalte affyrede skud nr. 6 mod grup-pen på ca. 20
personer og Forurettede 7, der var bagerst. Det fremgår af videoen, at der var
tale om et sigtet skud mod gruppen, og det lægges til grund, at tiltalte, også på
baggrund af det der var passeret i forbindelse med forhold 1, med skuddet
havde forsæt til at dræbe en eller flere fra gruppen, herunder Forurettede 7.
Tiltalte er derfor skyldig i den rejste tiltale i forhold 3.

Forhold 4
Efter bevisførelsen, herunder på baggrund af videoen med det sammenklippe-de
handlingsforløb fra tæller 00:05.46:01, videoen med en varighed på 12:14
minutter vedr. Forurettede 8, videoen med en varighed på 02:33 minutter vedr.
Forurettede 10 og vidneforklaringerne fra Forurettede 8, Forurettede 9 og
Forurettede 10, lægger retten til grund, at tiltalte affyrede skud nr. 7 ind gennem
glasgelænderet til rulletrappen, hvorved han ramte Forurettede 8 i be-net. Det
fremgår af videoerne, at Forurettede 9 og Forurettede 10 var lige op af
Forurettede 8, da tiltalte affyrede skuddet, og retten finder det på den baggrund
bevist, at tiltalte havde forsæt til at dræbe mindst én af de tre. Tiltalte er derfor
skyldig i den rejste tiltale i forhold 4.

Forhold 5
Efter bevisførelsen, herunder på baggrund af videoen med det sammenklippe-de
handlingsforløb fra tæller 00:05.48:08, videoen med en varighed på 12:14
minutter vedr. Forurettede 8 og vidneforklaringerne fra Forurettede 8 og
Forurettede 11, lægges det til grund, at tiltalte fra kort afstand, affyrede skud nr.
8 mod Forurettede 8 og Forurettede 11, hvorved han ramte Forurettede 8 i
ryggen og var meget tæt på at ramme Forurettede 11 i hovedet. Ret-ten finder
det på den baggrund bevist, at tiltalte havde forsæt til at dræbe mindst én af de
to, og at tiltalte, ved skudafgivelsen, udsatte flere andre ui-dentificerede
personer, der befandt sig på og ved rulletrappen, for nærliggen-de fare for liv
eller førlighed. Tiltalte er derfor skyldig i den rejste tiltale i for-hold 5.

Forhold 6



side 67

Efter bevisførelsen, herunder på baggrund af videoen med det sammenklippe-de
handlingsforløb fra tæller 00:05:50:15, videoen med en varighed på 06:20
minutter vedr. mellemgang og vidneforklaringerne fra Forurettede 11,
Forurettede 12, Forurettede 13, Forurettede 14 og Forurettede 9, lægges det til
grund, at tiltalte affyrede skud nr. 9 som et sigtet skud mod den store gruppe af
personer, der flygtede fra bl.a. rulletrappen og ud i mel-lemgangen, herunder
Forurettede 11 og Forurettede 12. Retten lægger til grund, at skuddet ramte
Forurettede 11 i ryggen og gik igennen hende og fortsatte ind i den nederste del
af ryggen på Forurettede 12, og retten fin-der det på den baggrund bevist, at
tiltalte havde forsæt til at dræbe mindst én af de to. Det er endvidere bevist, at
tiltalte, ved skudafgivelsen, udsatte Forurettede 13, Forurettede 14 og
Forurettede 9, og flere andre ui-dentificerede personer, der befandt i
mellemgangen, for nærliggende fare for liv eller førlighed. Tiltalte er derfor
skyldig i den rejste tiltale i forhold 6.

Forhold 7
Efter bevisførelsen, herunder på baggrund af videoen med det sammenklippe-de
handlingsforløb fra tæller 00:05.55:07, videoen med en varighed på 11:25
minutter vedr. Forurettede 15 og vidneforklaringerne fra Forurettede 16,
Forurettede 17, Forurettede 18, Forurettede 19, Forurettede 20 og Forurettede
21 lægges det til grund, at tiltalte, i en afstand på ca. 1 meter, af-fyrede skud nr.
10 som et sigtet skud mod Forurettede 15 og Forurettede 16, der begge lå ned
på rulletrappen. Tiltalte ramte med skuddet Forurettede 15 i hovedet og på
skulderen, og hun afgik som følge he-raf ved døden. Skuddet snittede
Forurettede 16's balle. Retten finder det på den baggrund bevist, at tiltalte havde
forsæt til at dræbe såvel Forurettede 15 som Forurettede 16. Det er endvidere
bevist, at tiltalte ved skudafgivelsen udsatte Forurettede 17, Forurettede 18,
Forurettede 19, Forurettede 20 og Forurettede 21, der befandt på rulletrappen,
for nærliggende fare for liv eller førlighed. Tiltalte er derfor skyldig i den rejste
tiltale i forhold 7.

Forhold 8
Efter bevisførelsen, herunder på baggrund af videoen med det sammenklippe-de
handlingsforløb fra tæller 00:08.42:07, videoen med en varighed på 04:18
minutter vedr. Forurettede 17 og vidneforklaringerne fra Forurettede 16,
Forurettede 17, Forurettede 18, Forurettede 19, Forurettede 20 og Forurettede
21, er det bevist, at tiltalte på en måde omfattet af straffelovens § 266 to gange
rettede riflen mod Forurettede 17. Tiltalte er derfor skyldig i den rejste tiltale i
forhold 8.

Forhold 9
Det fremgår tydeligt af videoen med det sammenklippede handlingsforløb fra
tæller 00:10:54:19, at tiltalte efter, at han var kommet op på plan 2, rettede
riflen mod Forurettede 22 og den uidentificerede mand, og at Forurettede 22 og
den uidentificerede mand reagerede på denne trussel ved at kigge på tiltalte og
søge i skjul. Det tillægges derfor ikke betydning, at



side 68

Forurettede 22 ikke kan huske, at tiltalte skulle have truet vidnet med riflen. På
den baggrund er det bevist, at tiltalte på en måde omfattet af straffelovens § 266
rettede riflen mod Forurettede 22 og den uidentificerede mand, og tiltalte er
derfor skyldig i den rejste tiltale i forhold 9.

Forhold 10
Efter bevisførelsen, herunder på baggrund af videoen med det sammenklippe-de
handlingsforløb fra tæller 00:11:19:08 og vidneforklaringen fra Forurettede 23,
lægges det til grund, at tiltalte affyrede skud nr. 12 som et sigtet skud mod
Forurettede 23, der ramte ham i maven. Det er på den baggrund bevist, at
tiltalte, også på baggrund af det der var passeret i forbindelse med forhold 1 og
7, med skuddet havde til hensigt at dræbe Forurettede 23. Til-talte er derfor
skyldig i den rejste tiltale i forhold 10.

Forhold 11
Efter bevisførelsen, herunder på baggrund af videoen med det sammenklippe-de
handlingsforløb lægges det til grund, at tiltalte ved tæller 00:09:58:15 af-fyrede
skud nr. 11, ved tæller 00:12:36:05 affyrede skud nr. 13 og ved tæller 00:14:04
affyrede skud nr. 14. Det lægges endvidere efter vidneforklaringen fra
politibetjent Vidne 2 til grund, at tiltalte på parkeringsplad-sen, kort inden
anholdelsen, affyrede et skud nr. 15, og at tiltalte ved anhol-delsen var i
besiddelse af riflen med tilhørende ammunition, som han havde anvendt i
forbindelse med forhold 1 – 10 og en kniv med en klingelængde på 16,9 cm. Da
det endvidere lægges til grund, at tiltalte, forud for anholdelsen, havde været i
besiddelse af en pistol, er det bevist, at tiltalte er skyldig i over-ensstemmelse
med tiltalen i forhold 11.

Tiltalte har således overtrådt straffelovens § 237, jf. til dels § 21, § 266, § 252,
stk. 1, § 192a, stk. 3, jf. stk. 1, nr. 1, jf. våbenlovens § 10, stk. 1, jf. § 2, stk. 1,
jf. § 1, stk. 1, nr. 1, alt jf. § 81 b, og knivlovens § 7, stk. 1, jf. § 2, stk. 1, nr. 1.

Efter den retspsykiatriske erklæring sammenholdt med de øvrige lægelige op-
lysninger om tiltaltes personlige forhold finder retten, at tiltalte på gernings-
tidspunktet har været utilregnelig på grund af sindssygdom eller en tilstand, der
må ligestilles med sindssygdom. Tiltalte straffes derfor ikke, jf. straffelo-vens §
16, stk. 1.

Ved vurderingen af om tiltalte, som påstået af anklagemyndigheden, skal an-
bringes på Sikringsafdelingen, lægger retten afgørende vægt på karakteren af
den meget alvorlige kriminalitet, hvor tiltalte i Fields dræbte 3 personer og
udsatte 10 identificerede og 20 uidentificerede personer for drabsforsøg, hvor
flere var i livsfare og i hvert fald 2 af disse personer uden den akutte og
kompetente lægelige behandling næppe havde overlevet. På den baggrund og
sammenholdt med indholdet af de lægelige erklæringer om tiltaltes sygdom og
farlighed, herunder Retslægerådets erklæring af 13. februar 2023, finder retten
for at forebygge nye lovovertrædelser, og da mindre indgribende for-



side 69

anstaltninger ikke findes tilstrækkelige, at tiltalte skal anbringes på Sikrings-
afdelingen under Afdeling for Retspsykiatri, Region Sjælland, jf. straffelovens
§ 68, 2. pkt.

Under hensyn til arten af den pådømte kriminalitet fastsættes ingen længste-tid
for den idømte foranstaltning, jf. straffelovens § 68 a, stk. 2.

Konfiskation
Påstanden om konfiskation tages i medfør af den påberåbte bestemmelse til
følge som nedenfor bestemt.

Erstatning
For så vidt angår påstandene om godtgørelserne efter erstatningsansvarslo-vens
§ 26 a til de tre afdødes pårørende, finder retsformanden efter karakte-ren af
tiltaltes forbrydelse, at beløbene passende kan fastsættes til 120.000 kr.
Godtgørelsen efter erstatningsansvarsloven § 26 a tilkommer Forurettede 1's
ægtefælle og to børn, Forurettede 2's mor og søster og Forurettede 15's far, mor
og bror.

For så vidt angår påstandene om godtgørelserne efter erstatningsansvarslo-vens
§ 26, stk. 1, til Forurettede 8 og Forurettede 11, der var udsat for to drabsforsøg
og var i livsfare og uden den akutte og kom-petente lægelige behandling næppe
havde overlevet, fastsætter retsformanden godtgørelsesbeløbet til 30.000 kr. For
Forurettede 3, Forurettede 12, Forurettede 16 og Forurettede 23, der blev ramt
at skud fra tiltalte, fastsættes godtgørelsesbeløbet til 25.000 kr. For de øvrige
personer, der blev udsat for drabsforsøg fastsættes godtgørelsesbeløbet til
20.000 kr.

For så vidt angår påstandene om godtgørelserne efter erstatningsansvarslo-vens
§ 26, stk. 4, til de forurettede som på grund af tiltaltes skudafgivelser blev udsat
for nærliggende fare for liv eller førlighed i forbindelse med over-trædelsen af
straffelovens § 252, finder retsformanden navnlig på baggrund af den
omstændighed, at tiltalte affyrede sine skud i Fields mod større grupper af
panikslagne, flygtende personer, hvor flere oplevede, at andre blev ramt af skud
og efter oplysningerne om de betydelige psykiske problemer, som ople-velsen i
Fields har afstedkommet, at der er grundlag for en godtgørelse efter
erstatningsansvarslovens § 26, stk. 4.  Beløbet fastsættes til alle de forurette-de
til 10.000 kr.

Thi kendes for ret:

Tiltalte dømmes til anbringelse på Sikrings-afdelingen under Afdeling for
Retspsykiatri, Region Sjælland.

Der fastsættes ikke nogen længstetid for den idømte foranstaltning.

Hos tiltalte konfiskeres en Iphone 8 (koster M1-2/1), en riffel af mrk. Sauer



side 70

(koster M1-4/5) med tilhørende hardcase (koster A1-2/7), diverse magasiner og
ammunition, herunder uafskudte 6,5x55 mm riffelpatroner af mærket Nir-ma
Golden Target, en pistol af mrk. Spreewerk med tilhørende magasin (KT 10 og
11), dolk med tilhørende skede (koster M1-4/3 og M1-4/2) samt papir med
håndskrevne noter fundet på tiltaltes bopæl (koster M1-1/7, M1-1/8, M1-1/9,
M1-1/10, M1-1/15, M1-1/16, M1-1/27 og M1-1/41).

Tiltalte skal betale sagens omkostninger.

Tiltalte skal endvidere inden 14 dage til Forurettede 1's ægtefælle og to børn,
via bistandsadvokat Helle Hald til hver betale 120.000 kr. med tillæg af pro-
cesrente fra den 30. juli 2023 til betaling sker.

Tiltalte skal endvidere inden 14 dage til Forurettede 2's mor og søster via
bistandsadvokat Helle Hald til hver betale 120.000 kr. med tillæg af procesrente
fra den 30. juli 2023 til betaling sker.

Tiltalte skal endvidere inden 14 dage Forurettede 15's far, mor og bror via
bistandsadvokat Helle Hald til hver betale 120.000 kr. med tillæg af pro-
cesrente fra den 30. juli 2023 til betaling sker.

Tiltalte skal endvidere inden 14 dage til Forurettede 3 via bistandsadvokat Helle
Hald betale 25.000 kr. med tillæg af procesrente fra den 30. juli 2023 til
betaling sker.

Tiltalte skal endvidere inden 14 dage til Forurettede 4 via bi-standsadvokat
Helle Hald betale 20.000 kr. med tillæg af procesrente fra den 30. juli 2023 til
betaling sker.

Tiltalte skal endvidere inden 14 dage til Forurettede 7 via bistandsadvo-kat
Helle Hald betale 20.000 kr. med tillæg af procesrente fra den 30. juli 2023 til
betaling sker.

Tiltalte skal endvidere inden 14 dage til Forurettede 9 via bistandsadvokat Hel-
le Hald betale 20.000 kr. med tillæg af procesrente fra den 30. juli 2023 til
betaling sker.

Tiltalte skal endvidere inden 14 dage til Forurettede 8 via bistandsadvo-kat
Helle Hald betale 30.000 kr. med tillæg af procesrente fra den 30. juli 2023 til
betaling sker.

Tiltalte skal endvidere inden 14 dage til Forurettede 10 via bi-standsadvokat
Helle Hald betale 20.000 kr. med tillæg af procesrente fra den 30. juli 2023 til
betaling sker.

Tiltalte skal endvidere inden 14 dage til Forurettede 11 via bistandsadvokat
Helle Hald betale 30.000 kr. med tillæg af procesrente fra den 30. juli 2023



side 71

til betaling sker.

Tiltalte skal endvidere inden 14 dage til Forurettede 12 via bistandsadvokat
Helle Hald betale 25.000 kr. med tillæg af procesrente fra den 30. juli 2023 til
betaling sker.

Tiltalte skal endvidere inden 14 dage til Forurettede 13 via bistands-advokat
Helle Hald betale 10.000 kr. med tillæg af procesrente fra den 30. juli 2023 til
betaling sker.

Tiltalte skal endvidere inden 14 dage til Forurettede 14 via bi-standsadvokat
Helle Hald betale 10.000 kr. med tillæg af procesrente fra den 30. juli 2023 til
betaling sker.

Tiltalte skal endvidere inden 14 dage til Forurettede 16 via bistandsadvo-kat
Helle Hald betale 25.000 kr. med tillæg af procesrente fra den 30. juli 2023 til
betaling sker.

Tiltalte skal endvidere inden 14 dage til Forurettede 17 via bistands-advokat
Helle Hald betale 10.000 kr. med tillæg af procesrente fra den 30. juli 2023 til
betaling sker.

Tiltalte skal endvidere inden 14 dage til Forurettede 18 via bi-standsadvokat
Helle Hald betale 10.000 kr. med tillæg af procesrente fra den 30. juli 2023 til
betaling sker.

Tiltalte skal endvidere inden 14 dage til Forurettede 21 via bistandsadvokat
Helle Hald betale betale 10.000 kr. med tillæg af procesrente fra den 30. juli
2023 til betaling sker.

Tiltalte skal endvidere inden 14 dage til Forurettede 19 via bistandsadvokat
Helle Hald betale 10.000 kr. med tillæg af procesrente fra den 30. juli 2023 til
be-taling sker.

Tiltalte skal endvidere inden 14 dage til Forurettede 20 via bistandsadvo-kat
Helle Hald betale 10.000 kr. med tillæg af procesrente fra den 30. juli 2023 til
betaling sker.

Tiltalte skal endvidere inden 14 dage til Forurettede 23 via bistandsadvokat
Helle Hald betale 25.000 kr. med tillæg af procesrente fra den 30. juli 2023 til
betaling sker.

Dommer